Announcement | Myanma Port Authority\n၂၀၂၀-၂၀၂၁ ခုဘဏ္ဍာရေးနှစ်အတွက် မြန်မာကျပ်ငွေဖြင့် ဝယ်ယူမည့် စက်သုံးဆီများ(၂၀၂၁ ခုနှစ်၊ဇွန်လအတွက် အသုံးပြုရန်လိုအပ်သော) အိတ်ဖွင့်တင်ဒါခေါ်ယူခြင်း\nPost date: 05/May/2021\nContainer Vessel List in May 2021\nPost date: 04/May/2021\nPost date: 22/Apr/2021\nAs the wharves, warehouses and chellan Office of Yangon Port will be closed on the 30th APRIL 2021 (Alternative Holiday of World Workers Day), 1st MAY 2021(World Workers Day) Loading, Unloading and delivery for Goods will be received on Payment as Holiday Fees.\nAWPT/HPT/MITT/MIP/AIPT/TMT/ ဆိပ်ကမ်းဝင်းများအတွင်းရှိ လေလံကုန်သေတ္တာ(၂၇)လုံး အတွင်းမှ ကုန်ပစ္စည်းများနှင့် LCL Shipment (၇)ခုတို့ကို လေလံတင်ရောင်းချရန် အိတ်ဖွင့် တင်ဒါခေါ်ယူခြင်း\nစက်ဆီ/ချောဆီ(၅)မျိုး၊ Tyre (3)Items၊ မီးသတ်ဆေးဗူး၊ မီးသတ်ပိုက်၊ မီးသတ်ဝတ်စုံ၊ Life Jacket၊ စက်မှုလုပ်ငန်းသုံးပစ္စည်း(၈)မျိုးနှင့် Battery(With Acid) (8)Items တို့ကို ဝယ်ယူရန် အိတ်ဖွင့်တင်ဒါခေါ်ယူခြင်း\nPost date: 09/Apr/2021\nသက်တမ်းလွန်ရေယာဉ်(၁၂)စီးအား စာရင်းမှ ပယ်ဖျက်နိုင်ရေးအိတ်ဖွင့်တင်ဒါစနစ်ဖြင့်ထုခွဲရောင်းချရန် တင်ဒါခေါ်ယူခြင်း\nPost date: 07/Apr/2021\nExceptionally high spring from 20.41 feet to 20.64 feet high above the chart datum are expected to occur in Yangon River during the period of April 27th to April 29th 2021. Please be noted that it is not serious level of tide because the highest tide level have reached up to 22 feet above the chart datum in year 2014 and 2015, and this notice is normally issued whenever high tide of Yangon River is expected to reach over 20 feet high above the chart datum in order to take precautionary measures to the publish living near river foreshore area of Yangon City.\nနိုင်ငံခြားသင်္ဘောကြီးများသို့ ရိက္ခာပေးသွင်းရန် အိတ်ဖွင့်တင်ဒါကြော်ငြာ\nPost date: 06/Apr/2021\nPost date: 02/Apr/2021\nAs the wharves, warehouses and chellan Offices of Yangon Port will be closed on the 13th APRIL 2021 to 19th APRIL 2021 Thingyan Water Festival (New Year Public Holiday), Loading, Unloading and delivery for Goods will be received on Payment as Holiday Fees.\n၂၀၂၀-၂၀၂၁ ခုဘဏ္ဍာရေးနှစ်အတွက် မြန်မာကျပ်ငွေဖြင့် ဝယ်ယူမည့် စက်သုံးဆီများ(၂၀၂၁ ခုနှစ်၊ မေလအတွက် အသုံးပြုရန်လိုအပ်သော) အိတ်ဖွင့်တင်ဒါခေါ်ယူခြင်း


စီးပွား/ကူးသန်း ဌာနများ ပြောင်းလဲဖွဲ့စည်းမည် | ဧရာဝတီ\nသာလွန်ဇောင်းထက်| November 2, 2012 | Hits:1\n| | ပြည်တွင်း ဈေးကွက်သို့ တရုတ်-မြန်မာ နယ်စပ်မှ ကျန်းမာရေး ထိခိုက်စေသည့် စားသုံးဆီများ၊ အရက်တု၊ ကြက်ဥ အတုအပါအ၀င် စားသောက်ကုန်နှင့် ကုန်စည်များစွာ ၀င်ရောက်လျက် ရှိသည် (ဓာတ်ပုံ – ဧရာဝတီ)\nစီးပွားရေးနှင့် ကူးသန်းရောင်းဝယ်ရေး ၀န်ကြီးဌာန ၀န်ကြီးဦးဝင်းမြင့်နှင့် ဧရာဝတီသတင်းဌာနတို့ အောက်တိုဘာလအတွင်းက တွေ့ဆုံစဉ် ၀န်ကြီးဦးဝင်းမြင့်က အနာဂတ် မြန်မာနိုင်ငံ၏ ကုန်သွယ်ရေး ပြုပြင်ပြောင်းလဲရေး ဆိုင်ရာစာတမ်းတစ်စောင်ကို ပေးအပ်ခဲ့ပြီး ယင်းစာတမ်းတွင် ၀န်ကြီးဌာန၏ရှေ့လုပ်ငန်းစဉ်များကို တရားဝင်ဖော်ပြထားခြင်းဖြစ်သည်။\n“ကုန်သွယ်ရေး ပေါ်လစီတွေအမြန်ထွက်ဖို့ ကျနော်တို့ ဆွဲနေပြီ။ ဒီစာတမ်းမှာပါတွေက အစိုးရအဖွဲ့ကိုတင်ပြပြီးတာနဲ့ စတင်လုပ်ဆောင်တော့မှာပါ” ဟု ဦးဝင်းမြင့်က ဧရာဝတီသို့ ရှင်းပြသည်။\nလတ်တလော စီးပွားရေးနှင့် ကူးသန်းရောင်းဝယ်ရေး ၀န်ကြီးဌာနလက်အောက်တွင် ၀န်ကြီးရုံး၊ ကုန်သွယ်မှု ညွှန်ကြားမှု ဦးစီးဌာန၊ နယ်စပ်ကုန်သွယ်ရေးဦးစီးဌာန၊ မြန်မာ့လယ်ယာ ထွက်ကုန် ပစ္စည်းရောင်းဝယ်ရေးဟူ၍ ဌာနလေးခုရှိပြီး ယင်းတို့အနက်မှ နယ်စပ် ကုန်သွယ်ရေး ဦးစီးဌာနဟူသော အမည်ကို ဖျက်သိမ်းပြီး ကူးသန်းရောင်းဝယ်ရေးနှင့် စားသုံးသူ ကာကွယ်ရေးရာ ဦးစီးဌာန အမည်သစ်ဖြင့် လည်းကောင်း၊ မြန်မာ့ လယ်ယာ ထွက်ကုန်ပစ္စည်းရောင်းဝယ်ရေး ဌာနဟူသော အမည်ကိုဖျက်သိမ်းပြီး ကုန်သွယ်မှုမြှင့်တင်ရေး ဦးစီးဌာနဟူ၍ လည်းကောင်း အမည်သစ်များဖြင့် ပြောင်းလဲပြင်ဆင် ဖွဲ့စည်းသွား မည်ဖြစ်ကြောင်း၊ ကျန်ဌာနနှစ်ခုကို အမည်မပြောင်းလဲသော်လည်း ဌာနလေးခု စလုံးတွင် ပြုပြင်ပြောင်းလဲရေးများ လုပ်ဆောင်သွားမည်ဖြစ်ကြောင်း သိရှိရသည်။\nပြင်ဆင်ဖွဲ့စည်းမည့် ဌာနများတွင် ကူးသန်းရောင်းဝယ်ရေးနှင့် စားသုံးသူကာကွယ်ရေးရာဦးစီးဌာန ပါဝင် လာခြင်း ကြောင့် ကုန်ပစ္စည်းအတုနှင့် အရည်အသွေးညံ့ဖျင်းသော စားသောက်ကုန်နှင့် ကုန်စည်များ မ၀င်ရောက်နိုင်ရေး အဓိက ကာကွယ်တားဆီးနိုင်တော့မည်ဟု စီးပွားရေးနှင့် ကူးသန်းရောင်းဝယ်ရေးဝန်ကြီးဌာနမှ ဦးစီးအရာရှိတဦးက ရှင်းပြသည်။\n“ဌာနပြုပြင်ပြောင်းလဲတာတွေက နောက်လာမယ့်ဘဏ္ဍာနှစ်မှာ စမယ်လို့သိထားပါတယ်။ စားသုံးသူ ကာကွယ်ရေးရာဦးစီးဌာန ပါလာတာကတော့ အတော်ထူးခြားပါတယ်။ ဒီဌာနက ကျန်းမာရေးဝန်ကြီးဌာန ဆေးဝါးနဲ့အစားအသောက်စစ်ဆေးရေးဌာန(FDA) နဲ့ ပူးပေါင်းပြီး စစ်ဆေးရေးတွေ လုပ်သွားရမှာပါ။ ပြည်သူ့အသက်တွေကို ခြိမ်းခြောက်နေတဲ့ ကုန်စည်တွေကို ဈေးကွက်မ၀င်လာနိုင်အောင် တားဆီးနိုင်မယ်လို့ ထင်ပါတယ်” ဟု ၄င်းက သုံးသပ်ပြောဆိုသည်။\nလက်ရှိတွင် ဌာနလေးခုတွင် အရာရှိနှင့် ၀န်ထမ်းစုစုပေါင်း ၃၁၃၄ ဦးရှိပြီး ဌာနပြုပြင်ပြောင်းလဲမှုများ ဆောင်ရွက်ချိန်တွင် ၀န်ထမ်းစုစုပေါင်း ၅၁၁၁ အထိ တိုးချဲ့ခန့်ထားသွားမည်ဟု သိရှိရသည်။\nလတ်တလော ပြည်တွင်းဈေးကွက်အတွင်းသို့ တရုတ်နိုင်ငံမှ အန္တရာယ်ဖြစ်စေပြီး မသန့်ရှင်းသော ကျန်းမာရေး ထိခိုက်စေသည့် စားသုံးဆီများ၊ အရက်တု၊ ကြက်ဥအတုအပါအ၀င် စားသောက်ကုန်နှင့် ကုန်စည်များစွာ ၀င်ရောက်လျက်ရှိပြီး လွှတ်တော်ကိုယ်စားလှယ်များကလည်း စံချိန်စံညွှန်းမီသော စားသောက်ကုန်နှင့် ကုန်စည်များ ပြည်သူများ ဘေးအန္တရာယ် ကင်းကင်းသုံးစွဲနိုင်ရေး လွှတ်တော်က အလေးထားဆောင်ရွက်လျက်ရှိကြောင်း သိရှိရသည်။\n“လွှတ်တော်အစည်းအဝေးတွေမှာ ကြက်ဥအတု၊ အရက်တု၊ စံမမီတဲ့ စားသုံးဆီတွေကိစ္စ အရေးတယူဆောင်ရွက်ဖို့ အစိုးရကို တိုက်တွန်းတဲ့အဆိုတွေကို လွှတ်တော်အမတ်တွေ အကုန်လုံး တညီတညွတ်တည်းဆုံးဖြတ်ပြီး အတည်ပြုခဲ့တာရှိတယ်။ လွှတ်တော်က ဒါကို အလေးထားဆောင်ရွက်နေပါတယ်” ဟု အမျိုးသား ဒီမိုကရေစီ အဖွဲ့ချုပ် ပြည်သူု့ လွှတ်တော်ကိုယ်စားလှယ်တဦးက ဆိုသည်။\nယခင်စစ်အစိုးရလက်ထက်က စီးပွားရေးနှင့် ကူးသန်းရောင်းဝယ်ရေးဝန်ကြီးဌာနသည် ကုန်သွယ်ရေးဆိုင်ရာ လိုင်စင်များကို အဓိက တင်းကျပ်စွာ ထိန်းချုပ်ခဲ့သော ဌာနတခုဖြစ်ခဲ့ပြီး ထိပ်ပိုင်း စစ်ခေါင်းဆောင်များနှင့် ရင်းနှီးကျွမ်းဝင်သူ စစ်ဗိုလ်ချုပ်များကိုသာ စီးပွား/ကူးသန်းဝန်ကြီးအဖြစ် ခန့်အပ်တာဝန်ပေးအပ်လေ့ရှိသည်။\nနိုင်ငံခြား ရင်းနှီးမြှုပ်နှံမှုကြောင့် ရန်ကုန် စက်မှုဇုန်မြေ ကျပ်သိန်းသောင်းချီ ဈေးတက်ဘာလဲဟဲ့ ဒီဂျစ်ဆဲလ်ဦးသိန်းစိန်ရဲ့ သမဝါယမစနစ် ဆိုရှယ်လစ်ကို ပြန်အသက်သွင်းတာလားမန္တလေး ဘီယာလုပ်ငန်း အသိမ်းခံခဲ့ရမှု အတွက် နစ်နာကြေး တောင်းမည်ရန်ကုန် စတော့အိပ်ချိန်း လာတော့မည် နောက်ဆုံးရ ရုပ်/သံများ\nComment\tYou may use these HTML tags and attributes:   <acronym title="">
      <q cite="">   ko pyi chit November 2, 2012 - 2:54 pm\tHope, new department require really function otherwise food products will be high price again due to one more department for corruption.\nSuggest myanmar FDA should inspect import Palm oil by ship before discharging palm oil to shore tanks.\nWelcome for changing.\nReply\tရာဇာ November 2, 2012 - 5:57 pm\tFDA က ဝန်ထမ်းတွေတော့ ထီပေါက်ပြီ လို့ ယူဆပြီး ပျော်နေကြ မှာဘဲ…လာထား ကင်းလွတ်ခွင့် တစောင်..ကျပ် ######. သိန်း…ငွေမမျှော်ဘဲ တာဝန်သိသိ နဲ့ လုပ်ပေးကြ မယ် ဆိုရင်တော့ အတိုင်းထက်လွန် တံခွန်နဲ့ ကုက္ကား ပါခင်ဗျား…စောင့်ကြည့် ကြစို့….ကိုင်း…ရွာစားရေ….မတိန်းမစောင်း ရအောင်လို့ ဗိန်းဗောင်းလေး နဲ့ ပို့ကြစို့ ရဲ့…..\nReply\train November 4, 2012 - 8:08 pm\tပြောင်းလွယ်ပြင်လွယ် ရှိရမည်….။\nReply\tJuly Born December 19, 2012 - 3:41 pm\tယခင်စစ်အစိုးရလက်ထက်က စီးပွားရေးနှင့် ကူးသန်းရောင်းဝယ်ရေးဝန်ကြီးဌာနသည် ကုန်သွယ်ရေးဆိုင်ရာ လိုင်စင်များကို အဓိက တင်းကျပ်စွာ ထိန်းချုပ်ခဲ့သော ဌာနတခုဖြစ်ခဲ့ပြီး ထိပ်ပိုင်း စစ်ခေါင်းဆောင်များနှင့် ရင်းနှီးကျွမ်းဝင်သူ စစ်ဗိုလ်ချုပ်များကိုသာ စီးပွား/ကူးသန်းဝန်ကြီးအဖြစ် ခန့်အပ်တာဝန်ပေးအပ်လေ့ရှိသည်။


AV Audio Recorder v4.0.1 Serial..! | အိမ်လွမ်းသူ...\nကျွန်တော် ဒီတစ်ခါ AV Audio Recorder v4.0.1 လေးတင်ပေးလိုက်ပါတယ်...! Serial Key လေးတွေပါ ကျွန်တော် ထည့်ပေးထားပါတယ်...!ဒီကောင်လေးကတော့ သုံးရတာလွယ်ကူပြီး ရိုးရိုးရှင်ရှင်းလေးပါ...! သူငယ်ချင်းတို့ အသုံလိုရင် အဆင်ပြေအောင်လို့ တင်ပေးလိုက်ထားတာပါ...!ဖိုဆိုဒ်ကတော့ 8.15MB ရှိပါတယ်...! ကျွန်တော် Media Fire လေးဖြင့်တင်ပေးထားပါတယ်...!\n1 Response to AV Audio Recorder v4.0.1 Serial..!\nVMware-ThinApp-Enterprise-4.6.0-287958-1 softwear လေးလိုခြင်ပါတယ်portableမဟုတ်တာလေးပေးပါportableကသုံးလို့အဆင်မပြေလို့ပါကျေးဇူးတင်လျက်


“အတွေးစလေးတွေ”: ထုံးအိုးထမ်းမယ့် ဦးဟန်ကြည် . . .\nထုံးအိုးထမ်းမယ့် ဦးဟန်ကြည် . . .\nလက်ကျန်နည်းနေသဟာကြောင့် အွန်လိုင်းပေါ် တက်သင့်မတက်သင့် ချိန်ဆနေလင့်သော်ငြားလည်း ဘလော့ဂါမည်သည် အဘယ်အကြောင်းကြောင့်မှ ဘလော့ဂင်းခြင်းကို မစွန့်ရာဟု ကိုယ့်ဖာသာကိုယ် အလုပ်မပို့ပိုအောင် ချမှတ်ထားမိပေထသော မဟာ့မဟာ သံဓိဋ္ဌာန်တော်ကြောင့် မဖြစ်ဖြစ်သည့်နည်းဖြစ့် ပို့စ်သစ်တင်အံ့ဟု စိတ်ရည်သန်လျှက် ဘလော့ဂါတို့ ဘိုင်ကျသောအခါ လုပ်လေ့လုပ်ထရှိသော လုပ်ထုံးလုပ်နည်းကို အပြည့်အ၀ လိုက်နာပြီးသကာလ နုတ်ပက်ဟု သညာပေးအပ်သော စာရေးကဒ်ကို ဖွင့်ပြီးလျှင် ဇော်ဂျီဖောင့်ဟု အမည်သညာတွင်ပေထသော လွန်စွာမှ ရှေးကျလှသည့် အင်တာနက်သုံး မြန်မာစာစနစ်ဖြင့် ပို့အသစ်တစ်ခုကို မဖြစ်ဖြစ်အောင် ဖြစ်ညှစ်ရေးထုတ်ပြီး ကော်ပီအင်ကတ် စနစ်ကို ကျင့်သုံး၍ အင်တာနက်ပေါ်တွင် ငါးမိနစ်ခန့်သာ အချိန်ကြာအောင် ဥာဏ်နီဥာဏ်နက်မျိုးစုံထုတ်ပြီး ဤပို့စ်အသစ်က်ိုဖတ်သူစိတ်ညစ်အောင် တင်လိုက်ပြန်ပါချေသည် စာရှုသူ။\nသင်ရိုးညွှန်းတန်းစာအုပ်ပေါင်းစုံကို စီစဉ်ရေးထုတ်နေမင့်ကြောင့် အားလပ်ချိန်ဟူ၍ စိုးစဉ်းမျှပင် မရှိရာ ဘီယာစုတ်ချိန်ပင် စဉ်းငယ်မျှ မရလင့်ကစား ဘ၀ဘ၀က ပါရမီဟု အမည်ကောင်းတပ်အံ့သော မရေးရမနေနိုင်သည့် ၀ဋ်ကြွေးကြောင့် အချိန်ရှိသမျှ ဘလော့ဂင်းရန်အတွက်သာ အားသန်နေပြန်သည်ကလည်း မံမံပန်းကန် မှောက်အောင် ကလူကျီစယ်သကဲ့သို့ ရှိပြန်ချေသည် တမုံ့။ ပသို့ပင်ဆိုစေ ဆိုရေးရှိက ဆိုအပ်စွဟူသော ရှေးသူဟောင်းတို့ ထုံးဟောင်းကို အင်တာနက်ခေတ်နှင့် လိုက်လျောညီထွေအောင် ရေးရေးရှိက ရေးအပ်စွဟု ကိုယ့်တရားကိုယ်စီရင် အသစ်ပြင်ပြီးလျှင် ရင်ထဲစိတ်ထဲတွင် အခဲမကျေအောင်ဖြစ်နေပါသော အနှီအကျိတ်၊ အဖု၊ အစိုင်၊ အခဲကို နည်းနည်းပင်ပြေသော်လည်း ခံသာရာ၏ဟု ယူဆပြီးလျှင် ကြားဖူးနားဝ ပုံဟောင်းတစ်ပုဒ်ကို ထုတ်နုတ်တင်ဆက်မိပြန်ပါပေ၏။\nအတီတေ ရှေးအခါက စာရေးသားရာတွင် ကွန်ပြူတာဟု အမည်တွင်ပေထသော သိုးဆောင်းဘုတ်အုတ်ကလည်း မပေါ်သေးရုံသာမက၊ ပေါက်ဖော်ကြီးတို့ စီစဉ်ဖန်တီးအပ်သော စက္ကူမည်သည့် အရွက်ပါးပါးကလည်း မြင်ကာမျှပင် မမြင်ဖူးသေးသည်ဖြစ်ရာ ဖွတ်ကလိဒင်္ဂါး ပြားပြားမှမကုန်ပဲ အလကားမတ်တင်းဖြင့် ပေပင်ပေါ်တက်ခူးလျှင် ရစကောင်းသော ပေရွက်ပေါ်တွင် ကညစ်ဟု အနွတ္တသညာတွင်ပေထသော သံချွန်ဖြင့် စာပေတို့ကို သက်တောင့်သက်သာ မရှိလှစွာ ရေးသားရသည် ဟူသတတ်။ အနှီကာလတွင် အညာကျေးလက် ဘဂ၀ါဟိုက်စကူးခေါ် ဘုန်းကြီးကျောင်းတစ်ကျောင်းမှ ပဉ္စင်းငယ်တစ်ပါးသည် စာချဆရာတော်ထံ ချဉ်းကပ်ပြီးလျှင် မိမိသီကုံးစပ်ဆိုထားသော ပါဠိဂါဌာတစ်ပုဒ်ကို သဒ္ဒါနည်းကျမကျ၊ ဖွဲ့ထုံးမှန်မမှန် စစ်ဆေးပေးပါရန် တောင်းပန်လေသတတ်။ အကယ်တည့် အနှီဂါဌာတွင် အမှားတစ်လုံးတစ်လေ ပါရှိငြားလျှင် အနီးရှိ ထုံးအိုးထဲမှ ထုံးဖြင့် အသာအယာတို့၍မှတ်သားပေးပါကြောင်း ထပ်လောင်း၍ မေတ္တာရပ်ခံပြီးလျှင် ထိုပဉ္စင်းပျိုလည်း သင့်ရာနေရာသို့ဖယ်ခွာသွားလေ၏။ အချိန်အတန်လင့်လတ်သော် ထိုပဉ္စင်းပျိုလည်း စာချဆရာတော်ထံသို့ ပြန်လည်ချဉ်းကပ်ပြီးလျှင် မိမိ၏ပေမူအကြောင်းကို မေးမြန်းသည်ဟူ၏။ ထိုရောအခါ ဆရာတော်ပြန်ဖြေသည်မှာကား “အို... ပါဠိပါဋ္ဌ်သားအရာတွင် သူမတူအောင် တစ်ဖက်ကမ်းခတ် ကျွမ်းကျင်ပေထသော မောင်ပဉ္စင်း...။ မောင်ပဉ္စင်း၏ ပေမူကို ငါဆရာစစ်ရာတွင် အမှားတစ်လုံးတွေ့သကာလ ထုံးဖြင့်တို့ရင်း စစ်လေရာ ထုံးတို့၍ပင် မနိုင်အောင် ဖြစ်ရလေသောကြောင့် မောင်ပဉ္စင်း၏ ပေမူကို ပသို့ပြုရမည်ပင် မဆုံးဖြတ်တတ်လေတော့ရာ အနှီထုံးအိုးထဲတွင်သာ နှစ်ထားလိုက်ရချေသည် တမုံ့” ဟု မျက်နှာတော်နီနီဖြင့် မိန့်လေသောကြောင့် ပဉ္စင်းပျိုလည်း ထုံးအိုးထဲကို လက်အသာနှိုက်ပြီးလျှင် မိမိ၏ပေမူကို အသာအယာယူ၍ ဝေးရာသို့ ပြေးရှာရလေသတတ်။\nအနှီပုံပြင်ကို ပုလုကွေးအရွယ် ငယ်ကတည်းက ကြားဖူးပင်ကြားဖူးငြားသော်လည်း ကျောင်းစာမှတပါး အပြင်စာများကို ဉာဏ်မကစားအားလောက်အောင် ဖိစီးပေထသော ရွှေပြည်ကြီး၏ မဟာပညာရေးစနစ်ကြောင့် လောက်လောက်လားလား နားလည်ခံစားမိခြင်းမရှိဘဲ တဟဲဟဲနှင့် သွားဖြဲနားဖြဲ ရယ်ရုံသာ တတ်နိုင်ခဲ့ချေသည်တမုံ့။ ပသို့ဆိုစေ နေ့ကိုလစား၊ လကိုနှစ်စား၊ ရွှေပြည်၏စီးပွားကို လူနပ်တို့စား၊ မော်ဒယ်ဂဲလ်ကို အန်ကယ်တို့စား၊ တကျွတ်ကျွတ်ညံသော စုတ်သပ်သံကို ဖွတ်ကြောပြာစုတို့ စားရင်းဖြင့် အရွယ်တော် တစ်ဆိတ်ဟိုင်း၍ နှစ်ဆယ်ကျော် အစိတ်ပိုင်းကို နှစ်ခါပင်ဝင်လုလေမှ အနှီပုံပြင်ကို ဉာဏ်ဖြင့်ဆင်ခြင်မိရတော့ချေရာ ကိုယ့်ကိုယ်ကိုပင် လွန်စွာမှ နှစ်ထောင်းအားရဖြစ်မိပြီးလျှင် ကျည်ပွေ့ဖြင့်ငယ်ထိပ်ကိုနှက်ချင်လောက်အောင် ကြည်ညိုမိရချေတော့သည်။\nလူသားဟူသမျှ အမှားနှင့်မကင်းနိုင်လေရာ တစ်ရက်တစ်ရက်မှားသမျှ ထုံးတို့၍သာ မှတ်သားထားရလျှင် လူတစ်ကိုယ်လုံး ထုံးပဒေသာဖြစ်ပြီး အ၀တ်အစားဝတ်ရန်ပင် လိုအံ့မထင်သောကြောင့် ဖွတ်ကလိဒင်္ဂါးအကုန်အကျ အတန်ပင်သက်သာချေမည်ဟု မဟာ့မဟာ အကြံကြီး ဖြစ်ပေါ်လာရပြန်ချေတော့သည်။ သို့ပင်သော်ငြား အသူက အသူ့ကို စစ်ဆေးပေးအံ့နည်းဟူသည့် မဟာပြဿနာတော်ကြီး တစ်ရပ်လည်း ပေါ်လာရပြန်ချေတော့သည်။ အဘယ်သကောင့်သားတွင် သူတပါးကို စစ်ဆေးပေးအံ့သော အရည်အချင်းသည် ပြည့်စုံအံ့နည်းဟူသည်ကိုလည်း ဖြူပြီးဖြစ်သော ခေါင်းထက်ကဆံပင် သုံးလေးပင်အကျွတ်ခံ၍ စဉ်းစားပါငြားကပဲ ခွေးတစ်ကောင်၊ ကြောင်တစ်မြီးမှပင် မမြင်ပြန်လေ။\nကလိယုဂ်ဆုတ်ကပ်ဟု ရှေးသူဟောင်းတို့ ဆိုအပ်သော ဤခေတ်အခါကြီးတွင် ဘုန်းကြီးက ချဲဂဏန်းပေး၊ ဆရာလေးက ချဲရောင်း၊ ကျောင်းသားက ဘီယာစုတ်၊ ဘုတ်အုတ်ထက် ချက်တင်က အရေးပါ၊ ပညာထက် အသပြာကအင်အားကြီး၊ သစ္စာသမာဓိသည်လည်း ခွေးချီးလောက်ပင် အနံ့မသင်း၊ သိမ်ဖျင်းလှသည်ဖြစ်ရာ အမှားတစ်ရံသည် အမှန်တရားဟု ကိုယ့်တရားကိုယ် စီရင်ကြသူတွေချည်း ပြည့်နှက်နေပြန်သောကြောင့် ထုံးတို့မည့်စိတ်ကူးသည်လည်း လေထဲပင်မရောက်နိုင်ပြန်ချေ။ အကယ်တည့် သူတပါးကို ထုံးတို့ရပြန်လျှင်လည်း ကိုယ့်ပေါင်ကိုအရင်ထောင်း၍ ကိုယ့်ကိုယ်ကိုပင် အရင်ထုံးတို့သင့်သည်ဖြစ်ပြန်ရာ အသာယို့နေခြင်းက ပိုကောင်းအံ့ဟုပင် တွေးမိရပြန်ချေသည်။ သို့ပင်သော်ငြား မိမိပင် အမုန်းခံ၍ ထုံးမတို့ပြန်လျှင်လည်း လူစွမ်းကောင်းဟု အမည်လှလှပေးခံရမည့် လာလတ္တံ့သော လူမိုက်မရှိသည်ကို ဆင်ခြင်မိပြန်ချေရာ အသို့ပြုရချေအံ့ဟုလည်း စိတ်ရှုပ်ထွေးခြင်းကြီးစွာ ဖြစ်ရပြန်တော့သည်။\nပသို့ပင်ဆိုစေ ဘလော့ရွာဝယ်၊ ကျင်လည်ပါရင်း၊ လာသွားပြန်ကြည့်၊ သတိရှိစွာ၊ လေ့လာကျိုးကုတ်၊ ထုံးသုတ်ကြရင်း၊ အမှားကင်းအောင်၊ ကြံဆောင်လေက၊ ကောင်းလေစွဟု မဟာအကြံဖြစ်ပေါ်ပြန်လေသည်။ တစ်ယောက်အမှား၊ တစ်ယောက်နားမှာ၊ မခါးရအောင်၊ ရှေ့ဆောင်ထောက်ပြ၊ ကူညီရလျှင်၊ အလှထက်တွင်၊ အယဉ်ကိုဆင့်၊ ဘလော့မြင့်မည်ဟုလည်း စွဲစွဲမှတ်မှတ်၊ ယုံကြည်အပ်ပြန်ပါချေသည်တမုံ့။\nအနှီမဟာဧရာမအကြံကြီးဖြင့် ဘလော့လည်ရင်း တွေ့တွေ့သမျှ ပို့စ်များကို ကြောင်ပုစွန်စား၊ ကြွတ်ကြွတ်ဝါးရင်း တစ်ပြားနှစ်ပြား၊ စုပါများ၊ ကုလားသူဌေးဖြစ်ဟူသော စေတနာဖြင့် တတ်သမျှ မှတ်သမျှ ပုရွက်ဆိတ်ဦးဏှောက်ဖြင့် မြင်သမျှ စာလုံးပေါင်းသတ်ပုံအမှားဟူသမျှကို ဘလော့ဂါကြိုက်ခြင်းမကြိုက်ခြင်းကို အသာဘေးဖယ်၍ ကိုယ့်ထမင်းကိုယ်စားကာ ဘကြီးနွားကို အလကားကျောင်းရင်း စာလုံးပေါင်းပြင်ခြင်းအလုပ်ကို စေတနာဗလပွနှင့် တတ်သလောက်လုပ်မိပြန်ချေတော့သည်။\nစေတနာထုံးအိုးဖြင့် မည်းမည်းမြင်သမျှ တို့လတ္တံ့သော အနှီဦးဟန်ကြည်ကို မြင်သမျှဘလော့ဂါ၊ ဘလော့ဂီတို့သည် ဘလော့ခြင်း၊ မန့်သမျှကို ရီဂျက်ခြင်း မပြုသမျှ မိမိကိုအားပေးသည်ဟု တစ်ကြောင်းစွဲယူဆအပ်သည် ဖြစ်သောကြောင့် နောက်နောင်ကိုလည်း လူချင်းဆုံရန် အင်မတိအင်မတန် ခက်ခဲပေထသော ဤဘလော့နိုင်ငံကြီးတွင် ထုံးတစ်အိုးဖြင့် စေတနာစာတည်းအလုပ်ကို အဆဲခံနိုင်သမျှကာလပတ်လုံး အမုန်းခံလုပ်ရန် အားသန်မိပြန်ပါသတတ်။ အဆဲအဆိုခံနိုင်၊ တံတွေးထွေးခံနိုင်ခြင်းအရာ၌ ဘလော့နိုင်ငံမှ အကျင့်ရ၊ အရေထူလာပါက အပြင်လောကတွင်ပါ ထုံးအိုးတစ်လုံးဖြင့် လမ်းသလားရန်လည်း မဟာ့မဟာရည်ရွယ်ချက်ကြီးကို ဦးထိပ်တွင်ရွက်ထားမိပြန်ချေသည်။\nသို့ပါသောကြောင့် သူတကာကို ထုံးမတို့ခင် မိမိကိုယ်ကို ဦးစွာထုံးတို့ထားခြင်းက လာလတ္တံ့သော ဘေးဘယာတို့ကို ကာကွယ်နိုင်အံ့ဟု အယူရှိပြန်လေရာ ၀ါးအံ့ဟုရည်ရွယ်ချက်ဖြင့် လက်ထဲတွင်ကိုင်ထားသော ကွမ်းတစ်ယာကို အသာဖွင့်ပြီးလျှင် မိမိနဖူးကို ထုံးဖြင့် ပယ်ပယ်နယ်နယ် သုတ်လိုက်မိပြန်ချေသည်။ “အတွေးစလေးတွေ”ဟု အမည်သညာ ပေးအပ်သော မိမိ၏ မဖြစ်ညစ်ကျယ်ဘလော့မှာမူ ပထမပို့စ်ကို စမ်းတ၀ါးဝါးတင်အပ်သည့် အချိန်မှစ၍ ထုံးအိုးထဲတွင် နှစ်ထားလိုက်ပါသေကြောင့် ဖွေးဖွေးဖြူနေသည်ဖြစ်ရာ ချစ်စွာသော ဘလော့ဂါ၊ ဘလော့ဂီတို့သည် ထုံးတို့မည့်အကြံရှိပါချေက အသာနောက်ယို့ပြီးလျှင် မြင်သာထင်သာရှိစိမ့်သောငှာ ကတ္တရာစေးဖြင့်သာ တို့သင့်ပါကြောင့် မေတ္တာတော် ဗလပွဖြင့် အကြံကောင်းပေးအပ်ပါသတည်း။ ။\nPosted by Han Kyi at 7:49:00 am\nအမျိုးအစား : သရော်စာ\nမောနင်းလို့ နှုတ်ခွန်းဆက်သလိုက်ပါရစေ ကိုဟန်ကြည်ရေ...မနေ့ည လာရောက်ခဲ့တယ်...ခမန့်မရေးဖြစ်လိုက်ဘူး...ဒီမနက်မှ တစ်ခါထပ်လာဖြစ်တယ်...ကျန်းမာရွှင်လန်း အေးချမ်းပါစေ...\n15 May 2011 at 18:29\nThis post really makes me smile :)) love it. Thanks for sharing.\n19 May 2011 at 17:17\nလွမ်းရွက်မကြွေ . . .\nဆားပုလင်းဟန်ကြည်ရဲ့ တစ်ညနေ . . .\nအမှိုက်ခြင်း . . .\nဦးဟန်ကြည်ရဲ့ နိုင်ငံရေး . . .\nအခွင့်ပန် . . .


True Story of an Intern in an ICU by Dr. Maung Maung Myint – အတ္တကျော်ရဲ့ စာပေါင်းစုံ\nAuthor lettwebawPosted on 13 December 2010 13 December 2010 Categories Uncategorized\n7 thoughts on “True Story of an Intern in an ICU by Dr. Maung Maung Myint”\n13 December 2010 at 2:20 am\nမျက်ရည်လည်မိပါတယ်။ ဒါဟာ အဖြစ်မှန် ဆိုတာ သိလိုက်ရတော့ ရင်ထဲမှာလည်း တော်တော်ခံစားသွားရတယ်။\nI really appreciate doc\nကြေကွဲစရာလေးဖြစ်ပေမယ့်…. ၀မ်းမြောက်စရာလေး လည်း ဖြစ်နေတယ်…။ Humanity… Sympathy… Service… ဒါလေးကို အရမ်းသဘောကျမိတယ်..။\nI do appreciate Saya Myint as honorable person as included in five percent and thanks much to Saya Kyaw for sharing. We need such kind of stories.\nOur society is dominant by self centered people about ninety five percent.\nတိုက်တိုက်ဆိုင်ဆိုင် ဒီပို့စ်လေးဖတ်မိတော့ ကျနော်လဲ ကိုယ်တိုင် ခံစားတွေ့ကြုံခဲ့ဖူးတယ်။ အဲဒီဆေးရုံမှာပါဘဲ။\nကျနော့်သားအငယ်မွေးတုန်းကပါ။ ခလေးအမေက ကိုယ်ဝန်အဆိပ်တက်နေတော့ (၇) လထဲနဲ့အရေးပေါ်မွေးခဲ့ရတာ။ မွေးပြီး၂ ပတ်လောက်နေတော့ ခလေးက အသားဝါဖြစ်ပီး ဆေးရုံပြန်တင်ရတယ်။\nသူနာပြုဆရာမတွေ တကယ်စေတနာပါတယ် ပြုစုတယ်။ ခလေးအထူးကုဆရာဝန်မကြီးကလဲ ဂရုစိုက်တယ်။ အလုပ်သင်ဆရာဝန်လေးတယောက်လဲ ပါတယ်။ ဆေးရုံတင်ပြီးတပတ်လောက်ရှိတော့ သားရဲ့အခြေနေက ဆိုးလာပါတယ်။ နောက်ဆုံးဆရာဝန်မကြီးက မရတော့ဘူးဆိုပြီး သားရယ် သားလိုဘဲအခြေနေဆိုးတဲ့ခလေးနောက်တယောက်ရယ်ကို သီးခြားအခန်းထဲပြောင်းလိုက်ပါတယ်။ ဒီခလေး ၂ယောက်ကြိုကပ်မတ်ကုသဖို့အလုပ်သင်ဆရာဝန်လေးကိုတာဝန်ပေးပါတယ်။ အခန်းပြောင်းပြီးနောက်တညမှာဘဲ တခြားခလေးကဆုံးသွာတယ်။ သားကလဲအခြေနေဆိုးတော့ ခလေးအမေကို သူနာပြုတွေကခလေးနဲ့ပေးမတွေ့ပါဘူး။ ဆရာဝန်လေးက အလုပ်သင်ဆိုပေမဲ့တော်ပါတယ်ကြိုးစားကုတယ်\nနောက်ကျနော့်ကိုမေးပါတယ် ခလေးအသက်ရှင်ဖို့ဆို အကို တတ်နိုင်လားကျနော်ကြိုးစားကုမယ်တဲ့ ။သူတကယ့်ကိုစေတနာနဲ့ ကုပေးလို့ သားလေးဒီနေ့အထိအသက်ရှင်နေနိုင်ပါတယ်။ ၁၉၉၇ ကပါ။\n27 January 2011 at 6:21 pm\nဆရာ့ဆီမှာ ဖတ်တဲ့သူများတော့ ဒီအကြောင်းလေးကို ရှယ်ပေးချင်လို့ပါ။ တကယ့်ဖြစ်ရပ်မှန်လို့ထင်ပါတယ်။\nNext Next post: In Ever Loving Memory of Win Oo


ငါ၏အ TPS ကုန်ဆုံးလျှင်ငါသည်အဘယ်သို့ပြုရပါမည်? | သငျသညျအဘယျရွေးချယ်မှုထွက်ရှာမည် | USAHello\nသင့်ရဲ့ TPS သို့မဟုတ် DED ကုန်ဆုံးနေသည်? အားလုံး TPS နဲ့ DED အစီအစဉ်များအတွက်နောက်ဆုံးပေါ် updates များကို Read. သင့်ရဲ့နိုင်ငံ၏ TPS အကြောင်းသတင်းအချက်အလက်ကိုရှာပါ. TPS ကုန်ဆုံးပြီးနောက်သင့်ရဲ့ရွေးချယ်မှုများအကြောင်းကိုလေ့လာပါ.\nA new bill passed in the US Senate. It gives Liberians in the USA with DED status access to permanent residency andapath to citizenship. အဆိုပါကိုသွားပါ DED Liberia page for details.\nUpdate ကိုနိုဝင်ဘာလ 4, 2019\nTPS for အယ်လ်ဆာဗေးဒေါ, ဟေတီ, ဟွန်ဒူးရပ်စ်, နီပေါ, နီကာရာဂွာ, နှင့် ဆူဒန်, has been extended.\nThe US government publishedanotice in the Federal Register. The notice says that TPS for El Salvador, ဟေတီ, နီကာရာဂွာ, ဆူဒန်, Honduras and Nepal is extended until TPS court cases have been settled.\nIf you have TPS for El Salvador, ဟေတီ, ဟွန်ဒူးရပ်စ်, နီပေါ, နီကာရာဂွာ, or Sudan, your TPS documents are automatically extended to January 4, 2021.\nသင်ဖတ်လို့ရပါတယ် more details and analysis from CLINIC.\n1) TPS အယ်လ်ဆာဗေးဒေါ has been extended, according toaအစိုးရကြေညာချက်.\nUpdate ကိုသြဂုတ်လ 1, 2019: TPS ဆီးရီးယား များအတွက်တိုးချဲ့ထားပြီး 18 လများ.\nToday the Department of Homeland Security extended TPS Syria for eighteen months from September 30, 2019. See TPS ဆီးရီးယား for more details.\nUpdate June 2019: အဆိုပါသည် CAM အစီအစဉ်တွင်ကလေးငယ်များနှင့်အတူမိဘများကိုအမေရိကန်အစိုးရကနေစာတစ်စောင်ရသင့်တယ်.\nသငျသညျဟွန်ဒူးရပ်စ်ထဲကနေ Are, အယ်လ်ဆာဗေးဒေါနှင့်ဂွာတီမာလာနှင့်ဗဟိုအမေရိကန်အရွယ်မရောက်သေးသူများအားအစီအစဉ်သင့် application ခဲ့သည် (သည် CAM) တွေနဲ့အတည်ပြု? သငျသညျဆဲ USA တွင်ဥပဒေရေးရာ status ကိုရှိသည် Do? အစိုးရကအတည်ပြုလိုက်သည် CAM applications များကို process မှ စတင်. နေသည်. အစိုးရကစေလွှတ် ဤကဲ့သို့သောစာတစ်စောင် တွေနဲ့ CAM ဘို့အတည်ပြုသူမိဘနှစ်ပါးမှ. သင်နေဆဲအရည်အချင်းပြည့်မှီခြင်းနှင့်စာတစ်စောင်ကိုလက်ခံရရှိကြပြီမဟုတ်ယုံကြည်ပါ, IRAP သင်ကူညီနိုင်ပါတယ်. ဖတ် IRAP များအတွက်သတင်းအချက်အလက်ကိုဆက်သွယ် IRAP ထံမှသည် CAM အကြောင်းကိုသတင်းအချက်အလက်နှင့်တွေ့ပါ.\nယူအက်စ်အေ: +1 (917) 410-7546 • El Salvador: +503 2113 3539\nUpdate May 2019: အစိုးရကမေလအတွက်နီပေါ TPS နှင့်ဟွန်ဒူးရပ်စ် TPS အကွောငျးဘာကိုကြေညာခဲ့ပါ 2019?\nအစိုးရကထုတ်ပေး မေလပေါ်တွင်သစ်ကိုကြေညာ 10, 2019. အစိုးရကပြောပါတယ်, “နီပေါနှင့်ဟွန်ဒူးရပ်စ်များအတွက် TPS ပုံစံအောက်တွင်အကျိုးခံစားခွင့်ဟာသူတို့ရဲ့ TPS ကိုဆက်လက်ထိန်းသိမ်းရန်ပါလိမ့်မယ်, တစ်ဦးချင်းရဲ့အ TPS status ကိုဘာဖြစ်လို့လဲဆိုတော့အရည်အချင်းမပြည့်မှီ၏ဆုတ်ခွာမပေးကြောင်းဖြစ်သည်။” ဤသည်ကြေငြာချက်ကြောင့်တရားရုံးဆုံးဖြတ်ချက်သည်.\nUpdate April 2019: ဟွန်ဒူးရပ်စ်အနေဖြင့် TPS ကိုင်ဆောင်သူအမြိုးသားတို့အကြောင်းကိုသတင်းများ, El Salvador and of people from Guatemala\nဧပြီလ 12, 2019: တစ်ဦးကအမေရိကန်တရားရုံးအမေရိကန်အစိုးရဗဟိုအမေရိကန်အရွယ်မရောက်သေးသူများအားအစီအစဉ်အောက်ရှိယူအက်စ်အေလာရန်အတည်ပြုလိုက်သောကလေးများကို process ရမယ်ပြောပါတယ်. သားတို့သည်မိမိတို့မိဘများ join ဖို့လာမယ့်ခဲ့သည်, many of whom are TPS holders from Honduras and El Salvador. ဒါပေမယ့်အစီအစဉ်တွင်အစိုးရကပိတ်ပစ်ခဲ့သည် 2017, လုနီးပါး 2,700 ကလေးတွေလာမယ့်အနေဖြင့်ရပ်တန့်ခဲ့ကြ. တရားရုံးအမိန့်ကိုသာအစီအစဉ်တွင်ပြီးသားဖြစ်နှင့်သောကလေးများနှင့်သက်ဆိုင်. အဆိုပါအစီအစဉ်တွင်မဆိုအသစ်အပလီကေးရှင်းကိုယူပြီးမဟုတ်ပါ.\nUpdate March 2019: လိုင်ဘေးရီးယားအဘို့အ DED ပတ်သက်. နောက်ဆုံးပေါ်သတင်းဆိုတာဘာလဲ?\nမတ်လ 28, 2019: အမေရိကန်အစိုးရရက်ရွှေ့ဆိုင်းကြောင်းပြဌာန်းထွက်ခွာကြေညာလိုက်ပါတယ် (DED) လိုင်ဘေးရီးယားကနေလူများအတွက်မတ်လသည်အထိတိုးချဲ့ထားပြီး 30, 2020.\nဖေဖေါ်ဝါရီလ 28, 2019: အမိမြေလုံခြုံရေးဌာန TPS ယာယီလေးနိုင်ငံများအတွက်တိုးချဲ့လျက်ရှိသည်ဟုဆိုသည်. အယ်လ်ဆာဗေးဒေါထံမှ TPS ကိုင်ဆောင်သူ, ဟေတီ, ဆူဒန်နှင့်နီကာရာဂွာဇန်နဝါရီလမှအလိုအလျောက် extension ကိုရကြလိမ့်မည် 2020. အဆိုပါ extension ကိုလည်းအလုပ်အကိုင်အခွင့်ပြုချက်စာရွက်စာတမ်းများသက်ဆိုင်. အဆိုပါ DHS အသိပေးစာ Read.\nမတ်လ 8, 2019: အမိမြေလုံခြုံရေးဌာန TPS တောင်ဆူဒန်များအတွက်တိုးချဲ့ခဲ့ဟုဆိုသည်. တောင်ဆူဒန် ပတ်သက်. DHS အသိပေးစာ Read.\nမတ်လ 12, 2019: အစိုးရကဟွန်ဒူးရပ်စ်နှင့်နီပေါများအတွက် TPS ၏အဆုံးနှောင့်နှေးဖို့သဘောတူ. နောက်ထပ်အသိပေးစာပေးထားသည်တိုင်အောင်ထိုအနှစ်နိုင်ငံအဘို့အ TPS ကိုအဆုံးသတ်မည်မဟုတ်. နောက်ဆုံးရက်စွဲကိုတရားရုံးအမှု၏ရလဒ်ပေါ်မှာမူတည်ပါလိမ့်မယ်. တရားရုံးအမှုရလဒ် TPS ကိုအဆုံးသတ်ခွင့်ပြုပါလျှင်, နီပေါနှင့်ဟွန်ဒူးရပ်စ် TPS ကိုင်ဆောင်သူနေဆဲမှာအနည်းဆုံးရှိပါလိမ့်မယ် 120 အမိန့်ပေးတော်မူပြီးနောက်စွန့်ခွာရန်ရက်ပေါင်း. ငါတို့ကဲ့သို့မကြာမီကျနော်တို့နောက်ထပ်သတင်းအချက်အလက်များရှိသည်အဖြစ်ဒီစာမျက်နှာကို update ပါလိမ့်မယ်. သင်တို့သည်လည်းကြေညာချက်များအတွက် USCIS က်ဘ်ဆိုက်စစျဆေးနိုငျ. ဤနေရာတွင်ဟွန်ဒူးရပ်စ်နှင့်နီပေါနှင့် ပတ်သက်. မည်သည့်သစ်ကို USCIS ကြေညာချက်များအဘို့အ Check.\nငါ၏အ TPS ဖို့ဘာဖြစ်ပျက်ခဲ့?\nတွင် 2017, အမေရိကန်အစိုးရအနေဖြင့် TPS အစီအစဉ်ကိုတဖြည်းဖြည်းအဆုံးသတ်ကြောင်းဆိုပါတယ်. TPS နဲ့ DED ကုန်ဆုံး (ကြီးစွန်း) ကွဲပြားခြားနားသောရက်စွဲများအပေါ်လူများအတွက်. ဤအရက်စွဲများ၏အချို့ကြောင့်သေးဆုံးဖြတ်ခဲ့သည်ရသေးကြောင်းတရားရုံးအမှုတဖန်ပြောင်းလဲနိုင်ပါသည်.\nတိုင်းပြည်နှင့်သင့်ရဲ့ရွေးချယ်မှုများအကြောင်းကို TPS များအတွက်သတင်းအချက်အလက်များကိုအောက်ကတိုင်းပြည်အမည်များကို click ပေးပါ. အဆိုပါသတင်းအချက်အလက်အင်္ဂလိပ်၌တည်ရှိ၏နှင့်သင့်ကိုယ်ပိုင်ဘာသာစကားသို့ပြန်ဆို.\nတောင်ဆူဒန်များအတွက် TPS နိုဝင်ဘာလအပေါ်ကုန်ဆုံး 2, 2020.\nသငျသညျအထကျနိုငျငံမြား၏တဦးတည်းအနေဖြင့်တစ်ဦး TPS ကိုင်ဆောင်သူရောက်နေတယ်ဆိုရင်, သင့်ရဲ့ကာကွယ်မှုအထက်တွင်ပြရက်စွဲများအပေါ်အဆုံးသတ်မည်. ဒါဟာသင်အမေရိကန်ပြည်ထောင်စုသင့်ရဲ့ status ကိုပြောင်းလဲခြင်းသို့မဟုတ်စွန့်ခွာရန်ရှိသည်လိမ့်မယ်ဆိုလိုတယ်. သင်တို့သည်အလျှင်းမပြုလျှင်, သငျသညျတခုအထောက်အထားမဲ့လူဝင်မှုဖြစ်လာပါလိမ့်မယ်. သငျသညျဖမ်းဆီးပြန်ပို့ခံရအန္တာရာယ်ပါလိမ့်မယ်.\nငါ၏အ TPS ကုန်ဆုံးလျှင်ယခုတွင်ငါသည်အဘယ်သို့ပြုသင့်တယ်?\n1) ကြောင်းအထက်ပါစာမျက်နှာ Read သင့်ရဲ့နိုင်ငံ၏ TPS သို့မဟုတ် DED အကြောင်း.\n2) သင်တို့သည်လည်းသေချာသင်သည်သင်၏ရွေးချယ်မှုနှင့် ပတ်သက်. အသိပေးကြသည်ဖြစ်စေအွန်လိုင်းသတင်းအချက်အလက်များဖတ်ရှုနိုင်သည်.\n4) အွန်လိုင်းသတင်းအချက်အလက်များပိုမို Read:\nယာယီကာကွယ်မှုအခြေအနေအပေါ်အုပ်ချုပ်ရေးရဲ့ဆုံးဖြတ်ချက်တွေ၏အဓိပ္ပာယ် Making: အင်္ဂလိပ် TPS ကိုင်ဆောင်သူတစ်ဦးအမြန်လမ်းညွှန်, စပိန်နှင့်အီ Creole အဘိဓါန်\nအကြောင်းကြားပြောင်းရွှေ့လာသောလူ TPS အရင်းအမြစ်များကို\nအဘယ်သူ၏ TPS သက်တမ်းကုန်ဆုံးပါလိမ့်မယ် TPS နဲ့လူတို့နှင့်အတူလူများအတွက်ညှိနှိုင်းမှုအခွင့်အလမ်းများ\nလူဝင်မှုကြီးကြပ်ရေးကိစ္စရပ်များနှင့်အတူကူညီကြောင်းကိုသင်၏အသိုင်းအဝိုင်းအတွက်အဖွဲ့အစည်းများနှင့်ဥပဒေရေးရာအကြံဉာဏ်ကိုကြည့်ဖို့ကျွန်တော်တို့ရဲ့ FindHello ဒေတာဘေ့စကိုအသုံး ကျေးဇူးပြု..\nအဆိုပါအကြောင်းကြားပြောင်းရွှေ့လာသောလူဒေတာဘေ့စလည်းအဖွဲ့အစည်းများရာပေါင်းများစွာ lists, နိုင်ငံတော်ကပြည်နယ်, ကြောင်းအကူအညီနဲ့ရွှေ့ပြောင်းနေထိုင်သူ.\nTPS လုံခြုံစွာသူတို့ရဲ့ဇာတိမြေပြန်မသွားနိုင်သူကိုအမေရိကန်ပြည်ထောင်စုကလူတွေမှကာကွယ်စောင့်ရှောက်ရေးကမ်းလှမ်း. ဒါကဘာဖြစ်လို့လဲဆိုတော့ပဋိပက္ခ၏သို့မဟုတ်ဘာဖြစ်လို့လဲဆိုတော့သဘာဝဘေးအန္တရာယ်၏ဖြစ်နိုင်သည်. TPS ရုံတစ်ဆယ်နိုင်ငံများမှလူအခြို့သက်ဆိုင်.\nTPS လူတွေအမေရိကန်ပြည်ထောင်စု၌နေထိုင်နှင့်တရားဝင်အလုပ်လုပ်ကိုင်ခွင့်ပြု, ဒါပေမယ့်သူတို့ကိုနိုင်ငံသားသို့မဟုတ်အစိမ်းရောင်ကဒ်မပေးပါဘူး. TPS ကိုင်ဆောင်သူသည်အနည်းဆုံးခြောက်လနေဖို့နိုင်ပါတယ်. တချို့က TPS ကိုင်ဆောင်သူထက်ပိုဆယ်နှစ်နေထိုင်ခွင့်ပြုခဲ့ပြီ.\nဓာတ်ပုံ: ဟယ်လင် Parshall / Capital ကိုသတင်းဝန်ဆောင်မှု\nအဆိုပါ Interfaith လူဝင်မှုကြီးကြပ်ရေးညွန့်ပေါင်း (IIC) အားလုံးအသစ်ရောက်ရှိလာသောနှင့်ရယူထားသောကြိုဆိုကြောင်းလူဝင်မှုကြီးကြပ်ရေးပြုပြင်ပြောင်းလဲမှုမှကျူးလွန်ယုံကြည်ခြင်းတရားကိုအခြေပြုအဖွဲ့အစည်းများ၏မိတ်ဖက်ဂုဏ်သိက္ခာနှင့်ရိုသေလေးစားမှုနှင့်အတူအားလုံးလူသားတွေဖြစ်တယ်. ၎င်း၏အဖွဲ့ဝင်များရုံနှင့်သာတူညီမျှလူဝင်မှုကြီးကြပ်ရေးမူဝါဒများအဘို့ထောက်ခံမှအတူတကွလုပ်ဆောင်, ယုံကြည်ခြင်းအားဖြင့်လူမှုအသိုင်းအဝိုင်းပညာပေး, နှင့်တိုင်းပြည်တစ်ဝှမ်းလူဝင်မှုလူဦးရေအစေခံ.\nအဆိုပါ Go IIC က်ဘ်ဆိုက် သငျသညျ TPS ခုခံကာကွယ်ကူညီရန်အရေးယူနိုင်ပါတယ်နည်းလမ်းတွေကိုရှာဖွေ. သင်သည်သင်၏အသိုင်းအဝိုင်းအတွက်နဲ့အမေရိကန်ပြည်ထောင်စုတလွှား TPS ကိုင်ဆောင်သူကိုကူညီနိုငျ.\nဤစာမျက်နှာပေါ်ရှိအချက်အလက်တွေကနေကြွလာ အမိမြေလုံခြုံရေးဌာန, အဆိုပါ ဖက်ဒရယ်မှတ်ပုံတင်မည်, USCIS နှင့်အခြားယုံကြည်စိတ်ချရသောသတင်းရင်းမြစ်. ဒါဟာလမ်းညွှန်မှုများအတွက်ရည်ရွယ်သည်နှင့်အမျှမကြာခဏတတ်နိုင်သမျှမွမ်းမံ. USAHello ဥပဒေရေးရာအကြံဉာဏ်ကိုမပေးပါဘူး, မဟုတ်သလိုကျွန်တော်တို့ရဲ့ပစ္စည်းများမဆိုဥပဒေရေးရာအကြံဉာဏ်ကိုအဖြစ်ခေါ်ဆောင်သွားခံရဖို့ရည်ရွယ်ထားပါသည်. သင်တစ်ဦးအခမဲ့သို့မဟုတ်တန်ဖိုးနည်းရှေ့နေသို့မဟုတ်တရားဝင်အကူအညီရှာနေနေတယ်ဆိုရင်, ငါတို့သည်သင်တို့ကိုကူညီနိုငျ အခမဲ့နှင့်တန်ဖိုးနည်းဥပဒေရေးရာန်ဆောင်မှုကိုရှာဖွေ.


စာသင်ခန်းအတွင်း အိပ်ငိုက်တတ်သော ကျောင်းသား၊ ကျောင်းသူတို့ လုပ်ဆောင်ရမယ့် နည်းလမ်းများ\n၁. ညဘက်တွင် အိပ်ချိန်အလုံအလောက် ရယူပါ။\nပညာသင်ယူလေ့လာနေတဲ့ ကျောင်းသား၊ ကျောင်းသူတွေက တစ်ညမှာ အနည်းဆုံး အိပ်ချိန် ၉ နာရီ လိုအပ်ပါတယ်။ အိပ်ရေး၀၀ အိပ်စက်ပါ။\nအိပ်ရေးဝမှ မှတ်ဥာဏ်ကောင်းမွန်ပြီး နေ့ခင်းဘက်မှာ ကြည်လင်တဲ့ စိတ်နဲ့ လေ့လာသင်ယူနိုင်မှာ ဖြစ်ပါတယ်။\n၂. ညဘက်အိပ်စက်မှုကို ထိခိုက်စေသည့် အရာမှန်သမျှ ဆင်ခြင်ပါ။\nဒီနေ့ခေတ် ကျောင်းသား၊ ကျောင်းသူတွေက ဖုန်းကိုယ်စီနဲ့ အင်တာနက် အသုံးပြုလေ့ရှိကြပါတယ်။ ညဘက် အိပ်ခါနီးမှာတော့ မသုံးသင့်ပါဘူး။ ဂိမ်းဆော့တာ၊ အင်တာနက်သုံးတာတွေက အိပ်စက်မှုအရည်အသွေးကို ထိခိုက်စေလို့ပါ။\n၃. ညတိုင်း တူညီသောအချိန်တွင် အိပ်စက်ပါ။\nညတိုင်း တူညီတဲ့အချိန်မှာ အိပ်စက်တာက နေ့ခင်းဘက် ပင်ပန်းနွမ်းနယ်ကာ အိပ်ငိုက်မှုကို တွန်းလှန်ပေးနိုင်စွမ်း ရှိပါတယ်။\n၄. နေ့တိုင်း တူညီသော အချိန်တွင် အိပ်ရာထပါ။\nကျောင်းသား၊ ကျောင်းသူ အများစုက ကျောင်းပိတ်ရက်ဆိုရင် နေမြင့်တဲ့အထိ အိပ်လေ့ရှိပါတယ်။ အဲဒီလို မလုပ်ဘဲ နေ့စဉ်နေ့တိုင်း တူညီတဲ့အချိန်မှာ အိပ်ရာထပါ။\n၅. တစ်နေ့ အနည်းဆုံး နာရီဝက်ခန့် နေခြည်နုနုနှင့် ထိတွေ့ပါ။\nနံနက်ခင်း နေခြည်နုနုနဲ့ နာရီဝက်လောက် ထိတွေ့မှုရှိတာကြောင့် ခန္ဓာကိုယ်ရဲ့ ဇီဝနရီကို ပုံမှန်ဖြစ်စေပြီး နေ့ခင်းဘက် လန်းဆန်းနေမှာပါ။\n၆. လေ့ကျင့်ခန်းကို ပုံမှန်လုပ်ဆောင်ပါ။\nမနက်ပိုင်း လေ့ကျင့်ခန်းလုပ်ပေးတာက ညဘက် အိပ်ရေး၀၀ အိပ်ပျော်စေပြီး ခန္ဓာကိုယ်ကို ပုံမှန်အတိုင်းအတာ ဖြစ်နေအောင် ထိန်းသိမ်းပေးမှာ ဖြစ်ပါတယ်။\n၇. အနားပေးချိန်တွင် လမ်းထလျှောက်ပါ။\nကျောင်းစာသင်ချိန် တစ်ချိန်နဲ့ တစ်ချိန်ကြား အနားပေးချိန် ရှိပါတယ်။ အဲဒီအချိန်တွေမှာ ထိုင်မနေဘဲ လမ်းထလျှောက်တာ၊ အိမ်သာသွားတာ၊ ရေသောက်တာတွေ လုပ်ဆောင်ပေးပါ။ သွေးလှည့်ပတ်မှု ကောင်းပြီး လန်းဆန်းတက်ကြွနေမှာပါ။\n၈. အလင်းရောင် များများရသည့်နေရာတွင်ထိုင်ပါ။\nစာသင်ခန်းထဲမှာ အလင်းရောင်များများရတဲ့ နေရာမှာထိုင်ပြီး သင်ယူလေ့လာပါ။ အလင်းရောင်ကြောင့် သင့်ခန္ဓာကိုယ်ရဲ့ ပုံမှန် လုပ်ဆောင်နေမှုကို ထိန်းပေးနိုင်ပြီး နိုးကြားနေပါလိမ့်မယ်။\nကျောင်းသား၊ ကျောင်းသူ အများစုက နေ့ခင်းဘက် အိပ်ငိုက်မှာစိုးတာကြောင့် ကော်ဖီသောက်လေ့ရှိပါတယ်။ ကော်ဖီကြောင့် ရင်တုန်တတ်ရင် ကော်ဖီမသောက်ပါနဲ့၊ ရေတစ်ဖန်ခွက် သောက်လိုက်ပါ။\n၁၀. နေ့ခင်းဘက်တွင် အဆီအစိမ့်များ လွန်းသောအစာ မစားပါနှင့်။\nနေ့လယ်စာမှာ အဆီအစိမ့်ပါဝင်မှု များလွန်းရင် အစာကြေညက်နှုန်းနှေးပြီး အိပ်ငိုက်တတ်ပါတယ်။\nလူငယ်တွေ လမ်းမပျောက်စေဖို့ .....\nကျောင်းသားများအတွက် မှတ်ဥာဏ်ကောင်းပြီး ကျန်းမာခွန်အားဖြစ်စေမယ့် အစားအသောက်များ\nထူးချွန်ထက်မြက်သူတစ်ယောက်ဖြစ်စေနိုင်သည့် ၀ါသနာ (၅)ခု


Hands Of Enlightenment: 2009\nကျွန်တော်ပြောသော မင်ရည်ကျဲလောက တစ် ၏ စာရွက်နောက်ကွယ်\nPosted by ညီစိမ်း comments (1)\nငါကျေနပ်ပါတယ် . . ဒီလိုနေရတာ\nလွယ်အိတ်ထဲခေါက်မထည့်ဘူး . . လက်ပ်တော့ပ် ပါတယ် . . တစ်ပုဒ်ချင်းထုတ်စားပြမယ် . .\nရှေ့က အစ်ကိုတွေကို ကျနော် လေးစားတယ်\nလေယာဉ်ပျံကြီး စီးမှ ကဗျာဆရာ မဟုတ်ပါဘူး ။\nလေထဲ တိုက်အိမ်ဆောက်တတ်ရင် ကဗျာဆရာ ဖြစ်တယ် ။\nဂရမ်းမီးရထားဟိုတယ်လ် မှာ တက်ရေးမှာ ကဗျာဆရာ မဟုတ်ပါဘူး ။\nဂရမ်းရွိုင်ရယ်လ် သောက်ပြီးရေးလည်း ကဗျာဆရာ ဖြစ်တယ် ။\nကိုယ့်ခံယူချက်နဲ့ ကိုယ် တလွဲလုပ်ကြတာတွေတော့ ရှိတာပေါ့ ။\nကဗျာတစ်ပုဒ် ဆက်ရေးဖို့ ..\nစီးကရက်ငွေ့တွေ မှုတ်ထုတ်ပစ်လိုက်တယ် .. ။\n" ဟူးးးးးးးးးးးးးး "\nလေထဲဆောက်ရမယ့် အိမ်ကို မော့ကြည့်ရတာမောတယ် ။\nအခြေမခိုင်တဲ့ ကိုယ့်ကိုယ်ကိုယ် ငုံ့ကြည့်ရတာလည်း မောတယ် ။\nတစ် နှစ် သုံး လေး ငါး ၊\nဒီအတိုင်းပဲ ဆက်ရေးတော့ ။\nဘာမှ ဆက်ရေနေစရာမလိုဘူး ။\nတစ် ပြီးရင် နှစ် လာမယ် ။\nသစ် ပြီးရင် ဟောင်း လာမယ် ။\nကဲ ... ပြော ။\nဘယ်သူမှားတယ် ဘယ်သူမှန်တယ် ။\nဘာက ဆုံးဖြတ်မှာလဲ ။\nမှားနေကျ မှန် ကပဲလား ။\nဒါမှမဟုတ် မှန်နေကျ ... တစ်ခုခုကများလား ။\nထားပါ ။ ပြောချင်တဲ့ အထဲမှာ အဲ့ဒါတွေမပါဘူး ။\nမနက်ရောက်တာနဲ့ ထွက်သွားတော့မယ့် ရထားကြီးရယ် ။\nမနက်ရောက်တာနဲ့ ဆိုက်လာတော့မယ့် လေယာဉ်ပျံကြီးရယ် ။\nကိုယ့်ကိုကိုယ် ပြန်မှုတ်ထုတ်နေတဲ့ စီးကရက်တစ်လိပ်ရယ်လောက်ပါပဲ ။\nပြောပြချင်တာကတော့ ဒီလောက်ပါပဲ ။\nဒီ့ထက်ပိုပြီး ဘာများ သိချင်သေးလဲ ။\nဒီ့ထက်ပိုပြီး ဘာများ အသိပေးချင်သေးလဲ ။\nသွားရ လာရ ခရီးက လေးဆယ့်ငါး ၊ ငါးဆယ်\nကျနော်ရယ် ကျနော့် အစ်ကိုတွေရယ်\nပြီးတော့ လမ်းအတုတွေရယ် လမ်းအစစ်တွေရယ်\nမျက်နှာပေါ်က ရိုင်းပျခြင်းက တစ်ယောက် ပခုံးပေါ် တစ်ယောက် ဖက်လှဲတငင်\nဒီ လောကရဲ့ နောက်ဘက်က မျက်နှာ\nကျနော့် အစ်ကိုတွေရဲ့ မျက်နှာနဲ့ ခပ်ဆင်ဆင်ရယ်\nဘယ်သူမှ မစောင့်ကြဘူး ထထွက်သွားတယ်\nဒီလောက ရဲ့ ဒီ ခရီး ဖိနပ်ပါးပါးပဲစီး\nဟိုးအရှေ့ ကျနော့် အစ်ကိုတွေကို မှီတယ် ... ။ ။\nမောင်မိုးချို ၊ ဆူးခက်မင်း ၊ ညီစိမ်း ၊ ရုပ်သေး\nPosted by Anonymous comments (0)\nကျွန်တော်တို့ နှစ်ယောက်ကြားတွင် စိတ်ခံစားမှုများ ချရေးဖို့ တစ်ယောက်တစ်ဝက်ရေးသည့်\nသံယောဇဉ်သည် စိတ်၏ မည်သည့်အပိုင်းကို ချည်နှောင်ထားမှန်း မသိသော်လည်း ရုန်းထွက် မရမှန်းတော့ ကျွန်တော်သိပါသည်။\n,ယခုအချိန်အထိကျွန်တော်တို့နှစ်ယောက်၏ စမ်းချောင်းလေးမှာ အဖြူရောင် ရေတွေ စီးဆင်းနေဆဲ ဖြစ်ပါသည် ။\nသူမညာဖက်ပါးလေးကို ကျွန်တော် နမ်းမိပါသည် ။ညင်သာနှုးညံ့စွာဖွဖွလေး နမ်းလိုက်မိသည်\nကျွန်တော် စိတ်ကူးဖြင့်ခိုးနမ်းလိုက်ခြင်းဖြစ်သည်။အဲလောက်အထိကျွန်တော် ရူးသွပ်ခဲ့ပါသည်။\nသူမသည်တစ်ခါတစ်လေ ကလေးအရမ်းဆန်တတ်သလိုတစ်ခါတစ်လေတော့ ခပ်တည်တည်ကြီးလုပ်နေတတ်သည်။\nထိုအချိန်မျိုးတွင်သူမကိုကျွန်တော် ငပေါမလေး ဟုခေါ်တတ်ပြီး သူမက ကျွန်တော့်ကို အရူးကြီးဟုပြန်လည်ခေါ်ဆိုတတ်သည်။\nအရူးနဲ့ငပေါဆိုတာဒွန်တွဲနေတာဟုကျွန်တော်ပြောသာအခါ သူမရီ(ရယ်မော) နေတတ်သည်။\nငါလည်း မိုးမြိုမှာကြောက်တယ် ဟဲ့\nဤသို့ဖြင့်...သူမသည် တော်၏။ ဘာမဟုတ်သည့် နေရာ၌လည်း တော်၏။\nသို့သော်သူမသည်တစ်ခါတစ်လေ အူကြောင်ကြောင်နိုင်လေ့ရှိပါသည် ။\nဘာအရောင်ကြိုက်လဲဟုကျွန်တော်မေးမြန်းသောအခါအပြာနဲ့ခရမ်းရောထားသော ခရမ်းပြာ ဟုဖြေသည်။\nတစ်ခါတစ်လေ စကားကို ဒီလိုမျိုး ခွတီးခွကျပြောတတ်သေးသည်။ ခရမ်းပြာ လို့ဖြေလိုက်ယုံနှင့်မပြီး၊ပိုသေချာအောင်\nကျွန်တော်ကစိတ်ကူးတည့်ရာကို ရှုပ်ရှုပ်ထွေးထွေးပြောလျှင် သူမသည် အရေးပါသော အရာများကို ရိုးရိုးစင်းစင်းပြောသည်။ကျွန်တော်ကချစ်သူတစ်ယောက်အတွက် ဘ၀ကိုစဉ်းစားလျှင် သူမကဘ၀အတွက် ချစ်သူကိုစဉ်းစားသည်။\nအိပ်မက်တွေကို မျှားနေတုန်းလား ။\nတစ်ခါတစ်လေ ဒီလိုမျိုးလေးလည်း ပေါတောတောနိုင်လိုက်ပြန်သေးတယ်။\nသို့သော် သူမနှင့်ကျွန်တော် အိပ်မက်များကို မျှားနေကြတုန်းပင်ဖြစ်သည် ။အခုအချိန်အထိတစ်ယောက်ရင်ထဲမှာတစ်ယောက်\nကျွန်တော်ဆိုတဲ့ကောင် သူမမျက်ဝန်း ညိုညိုလေးအောက်မှာ သူမရယ်သံလေးအောက်မှာ ကျဆုံးချင်သူတစ်ယောက်ဖြစ်ခဲ့ပြီး\nသူမကတော့ ဘယ်လိုအောင်နိုင်မှုမျိုးချင်ခဲ့လည်းဆိုတာကျွန်တော်မသိခဲ့ပါ။ကျွန်တော်တုံးတာလည်းဖြစ်နိုင်ပေသည်။ကျွန်တော် ထုံအ ခဲ့ပါသည်။\nဟုတ်လည်းဟုတ်ပေသည် ကျွန်တော်ဆိုတဲ့ကောင်က သူမရင်ကိုကျွန်တော်မြင်အောင်မကြည့်နိုင်ခဲ့သေးပါ။ဒီလိုမျိုး တုံး အ ခဲ့ခြင်းပါ။\nသူမသည် ကျွန်တော့်ကို နာကျင်အောင် ပြုလုပ်လှည့်စားနိုင်သော မာယာရှင် နတ်သမီးတစ်ပါးမဟုတ်တာတော့သေချာပါသည်။\nငါ့ကို ဖတ်ပါ ။\nငါနင့်ကိုချစ်တယ်..နင်ယုံလား လို့ကျွန်တော်မေးတိုင်း ယုံဝူး ဟုတ်လဲဟုတ်ပဲနဲ့ ဟုပြန်ဖြေတတ်သော\nသူမကိုယ်ပိုင်ဟန်လေးကို ကျွန်တော်အလွတ်ကျက်ထားစရာမလိုပဲ မှတ်မိနေပေသည်။\nသူမရဲ့အမူအရာ လေးများကို ဘာသာပြန်ဖို့ ကျွန်တော်ကြိုးစားရဦးမှာသေချာပေသည် ။\nသူမအကြောင်းသည်ကျွန်တော့်အတွက် ကဗျာတစ်ပုဒ်ဖြစ်ပြီး ကျွန်တော့်အကြောင်းသည်သူမအတွက်\nပုံပြင်မဆန်သော ပုံပြင်တစ်ပုဒ်ဖြစ်ကောင်းဖြစ်နိုင်ပေသည် ။အခုချိန်အထိ\nကိုယ်ယောင်ပြချင်သလိုပြသခွင့်မရသောသရဲတစ်ကောင်လိုကျွန်တော်ချစ်ခြင်းတွေ ဝေတုန်းဝါးတုန်း ။\nသူမနှင့်ကျွန်တော်ရဲ့အဖြူရောင်စမ်းချောင်းလေးကတော့ စီးဆင်းလို့ကောင်းတုန်း ။\nဘုရားသခင်ပေးတဲ့ဆုဟာ နင် ဖြစ်ပါစေ ။\nPosted by ညီစိမ်း comments (0)\nဖုတ်ဖက်ခါထပြီး ပြန်ကြရုံပေါ့ ။\nပြောချင်တာက ဒီလိုဗျ ။\nနံပါတ်စဉ်တချို့ ရေတွက်လို့ မဆုံးခင်မှာပဲ\nခရမ်းရောင်တောအုပ်ထဲကနေ ပြတ် ကျသွားတယ် ။\nမိုးတွေ ရွာလာပြန်ပြီ ။\nဟော ..... ကြည့်ဦး ။\nလူရှင်းရင် ရောဂါက ဖောက်လာ ။\nကမ္ဘာတခြမ်းနဲ့ ပြက္ခဒိန်တခြမ်း ထားခဲ့ပြီး\nကမ္ဘာတခြမ်းနဲ့ အသက်တစ်ဝက် ပြန်ယူသွားတယ် ။\nဖြစ်ချင်သလိုသာ ဖြစ်စေတော့ ။\nအခု ..... နောက် ..... နောင် .....\n( တစ်တောလုံးကို တစ်ရောင်တည်း ညီအောင် ထွန်းပြီးမှ\nကြွေ ..... ကြွေ ....... ကျ )\nပြီးသွားပြီ ဆိုမှတော့ နှုတ်ဆက်လိုက်ကြရရုံ ။\nဒီကဗျာလေးက ကျွန်တော့်သူငယ်ချင်း ရုပ်သေး အတွက် အမှတ်တရ ခံစားပြီးတော့ ရေးပေးထားတဲ့ ကဗျာလေးဖြစ်ပါတယ် ။\n" ကလစ် ... ... ... ပြီးသွားပါပြီတဲ့ "\nဒီကဗျာလေးက ကျွန်တော့ သူငယ်ချင်းများဖြစ်ကြတဲ့\nရုပ်သေး နဲ့ မောင်မိုးချို တို့က ကျွန်တော့်အတွက် အမှတ်တရ\nခံစားဖန်တီးပေးခဲ့ကြတဲ့ ကဗျာလေးဖြစ်ပါတယ် ။\nငါ့ ကို ငါ ပြန် ခိုး တဲ့ ည\nမ တော် တစ် ဆ ပါ ပဲ\nအဲ ဒီ နေ့ က\nကိုယ့် ကို ကိုယ် ပြန် စိုက် ပျိုး လိုက် ရ တယ်။\nဘာ တစ် ခု မှ မရိုး သား တာ\nမ ရှိ ခဲ့ ပါ ဘူး\nလော က ဓံ ရှစ် ပါး နဲ့ တ ရား ၀င် ကွာ ရှင်း ခဲ့ တာ ပဲ။\nကိုယ် တိုင် မှား ခဲ့ ဖူး တဲ့\n၀ါ ကျ တစ် ကြောင်း\nငါ့ ဦး နှောက် ထဲ မှာ သ တိ တ ရ ရေး မှတ် ထား တယ်။\nအ ရှင် လတ် လတ် အ ပြုံး တွေ\nအ စိမ်း ရင့် ရင့် မု သား တွေ\nငါ ကိုယ် တိုင် ကြိုး မိန့် ပေး လိုက် ပြီ။\nအ ယူ ခံ မ ၀င် လို့\nငါ့ တ ရား ငါ စီ ရင် ချက် ချ ခဲ့ တာ ပဲ\n၀မ်း နည်း စ ရာ မ လို ဘူး\nအ ဓိ ပ္ပာယ် မဲ့ ကျ ရှုံး ရ တာ မှ မ ဟုတ် တာ။\nယော င်္ကျား က မျက် ရည် မ ကျ ရ ဘူး တဲ့ လား\nငါ့ မာ န ငါ ပြန် ခိုး ယူ လို့\nအ ကောင် အ ထည် ဖော် ပြ မယ်။\nအဲ ဒီ နေ့ က လေ\nကိုယ့် ကို ကိုယ် ပြန် စိုက် ပျိုး လိုက် ရ တာ အ မှန်။ ။\nဝဋ် အကြီးကြီး လည်တယ်\nဝေး ကို ဝေး ရ မှ ….. ဖြစ် ကို ဖြစ် ရ မှာ ဆို တော့\nလေ ယာဉ် ပျံ ဟာ …… ဦး ထုပ် ထဲ က ထွက် ကျ လာ\nဒီ မှာ . . . . . . . .\nခါး စည်း ပြီး တော့ လွမ်း ( နေ ရ ) တယ် ၊၊ ၊၊\n<<- ဇာတိ --->\nကို ညီစိမ်း ရဲ့ ဝဋ်အကြီးကြီးလည်တယ် ကဗျာ အား မိမိခံစားမှုဖြင့် ပြန်လည်ခံစားပါထားတာဖြစ်ပါတယ်၊၊ ၊၊\nPosted by ဆူးခက်မင်း comments (0)\nစဖွင့်ကတည်းက ၊ အစနဲ့ အဆုံး မတူဘူး ။\nအဆုံးအစ မရှိဘူး ၊ မရှိတာတွေ မတူဘူး ။\nနင်နဲ့ ငါနဲ့ ၊ ငါနဲ့ နင်နဲ့ ၊ ( အိုး ) ၊ မတူဘူး ။\nတူတူ ရေ ၊ ၀ါး ၊ မတူဘူး ။\nမတူတာတွေ နဲ့ တူတာတွေ ၊ မတူဘူး ။\nတူတာတွေနဲ့ မတူတာတွေ ၊ မတူဘူး ။\nမတူတာတွေနဲ့ မတူတာတွေ ၊ မတူဘူး ။\nတူတာတွေနဲ့ တူတာတွေ ၊ မတူဘူး ။\nတူတူ မတူတူ ၊ မတူဘူး ။\nတူတူ မတူတူ ၊ မတုဘူး ။\nတုတု မတုတု ၊ မတူဘူး ။\n" တူ .... တူ ...... တူ ......... တူ .... "\n" လူကြီးမင်း ခေါ်ဆိုလိုသော ကဗျာဆရာမှာ ... တူတူပုန်းတမ်း ကစားနေပါသဖြင့် ... "\nဟုတ်ကဲ့ဗျ . . . သွားတော့မှာပါ\nရောက်မယ်ထင်ပါတယ် . .\nခဏနော် . . . ညမချုပ်သေးလို့\nဟော . . . .\nဟုတ်ဘူးဗျ . . . ရောက်နေပါပြီ\nနေဦးနော် . . . ညစင်စင်ချုပ်ပါပြီ\nသွားပါပြီ . . .\nခင်ဗျား ပြက္ခဒိန်လား ..\nရော့ ..... ဒီမှာ ... ။\nသတိရတိုင်း ထုတ်ထုတ်လှန်လို့ ရတယ် ။\nလူကြားထဲတော့ ထုတ်မလှန်နဲ့ ။\nလူသိရှင်ကြား ထုတ်မလှန်နဲ့ ။\nလူမသိ သူမသိ ။\nလူမ သိ ၊ သူမ သိ ။\nလူမ တစ်ယောက် ဖြစ်သော သူမ ကိုယ်တိုင် သိ / မသိ ။\nလူထီး တစ်ယောက် ဖြစ်သော သူထီး ( ကျွန်တော် ) ကိုယ်တိုင် သိ / မသိ ။\nမသိလိုက် မသိဖာသာနဲ့ပဲ ။\nရော့ ..... ။\nမထွန်းနဲ့ အလင်းတိုင်တွေ. . မတွန်းလိုက်နဲ့\nမတွန်းနဲ့ ကျွန်တော်နောက်ကျောကို. . မထွန်းလိုက်ပါနဲ့\nရောက်ရာ ကို ပေါက်ခဲ့ပြီးမှတော့\nပေါက်ရာနေရာမှာ ပွင့်မှာပါ . .\nကဲ ပွင့်သွားတော့ . . .\nကျည်းဘောင်သက်သက် တံခါးပေါက်ရေ . . .\nငါ့ခြေလှမ်း ငါပြင်ပြီး ၊ ငါ့ အခန်း ငါဝင်ခဲ့တယ် ။\nငါ့ ခန္ဓာ ငါ သယ် ၊ ငါ့ နားသယ်စပ် ငါ နမ်းခဲ့ရ ။\nငါ့ မျက်လုံးနဲ့ ငါ မြင်ပြီး ၊ ငါ့ လက်ဖ၀ါးနဲ့ ငါ နွေးထွေးအေးစက် ။\nဘယ်မှာလဲ .... ။ ဘယ်မှာလဲ .... ။\nဒီနေ့ မဟုတ်တဲ့ ၊ မနေ့က ရဲ့  မနက်ဖြန်တွေ ။\nဘယ်မှာလဲ ... ။\nဘယ်မှာလဲ ၊ ဘယ်မှာ လဲနေလဲ ။\nဘယ်မှာ ၊ ဘာတွေ လဲနေလဲ ။\nပုလင်းတွေလား ၊ အတင်းတွေလား ။\nအရိုးတွေ ရင့်နေတာလား ၊ သူခိုးတွေ မြင့်နေတာလား ။\nဒီနေ့မှာ စပြီး ၊ မနေ့မှာ ဆုံးတာတွေ ။\nမနေ့မှာ စပြီး ၊ ဒီနေ့ မှာ စတာတွေ ။\nဒီနေ့ နဲ့ မနေ့မှာ ၊ မနေ့ နဲ့ ဒီနေ့ ၊ ဒီနေ့ နဲ့ မနေ့ ။\nမနေနဲ့ .... ဒီနေ့  .. ။\nဒီနေ့ မနေနဲ့ ... ။\nမနက်ဖြန်ရော .... ။\nမနက်ဖြန်ကျရင် ပြန်လာကြည့် ။\nဒီနေ့ဆိုတာကို မနေ့ကအတိုင်း ၊ မနက်ဖြန်မှာ တွေ့ ရလိမ့်မယ် ။\n( ဆူးခက်မင်း + မောင်မိုးချို )\nပိုး မျှင် ရေ\nပြော ကောင်း ဆို ကောင်း ပြော ချင် တယ်\n၀တ် မှုန် က လေ ပြည် ကို ပြော သ လို\nသစ် တော က မိုး ဥ တု ကို ပြော သ လို\nငါ့ က နင့် ကို ပြော ချင် တယ် ။\nအ ခု ဆို ရင်\nငါ့ ရေ သောက် မြစ် တွေ က\nဆုတ် ဖြဲ ခံ နေ ရ တာ နဲ့ တင်\nဥာဏ် ရည် ဥာဏ် သွေး တွေ နိမ့် ကျ ကုန် ပါ ပြီ ။\nတိမ် တွေ မ ဖြူ တော့ ဘူး ဆို တဲ့\nတစ် နေ့ က\nနင် မ ဟုတ် ဘူး လား...ပိုး မျှင်\nငါ့ အ သိ ဥာဏ် တွေ ထဲ\nပြေး လွှား က ခုန် နေ ခဲ့ တာ\nကြည် နှုး မှု တေး သွား တွေ က\nမှတ် သား ဖွယ် ရာ မိုး ရေ ချိန် တွေ လို\nတစ် ချက် တစ် ချက် အုံ ဆိုင်း လာ တယ်\nနင် ဆို တာ ငါ မ သိ သေး တဲ့\nငါ့ ရင် ဘတ် ထဲ က နို ၀င် ဘာ\nရေ စက် မ ပါ တဲ့ မိုး တွေ\nဒီ နေ ရာ မှာ မ ရွာ နဲ့\nနွေ စက် လက် စို လည်း\nငါ သွေ့ ခြောက် ဖို့ ရဲ တယ် ။\nခေါ် ဆို ရ မ ခက် ခဲ လောက် ပါ ဘူး\nမ မြင် ကွယ် ရာ မှာ\nတစ် ရာ သီ စာ ပုန်း နေ တော့ မှာ လား\nနင် ကိုယ် တိုင် ဖန် ဆင်း အပ် သော\nရ နံ့ အ ပြည့် နဲ့ နှင်း ဆီ တစ် ပွင့်\nငါ့ ရင် ဘတ် မှာ လာ စိုက် ပေး ပါ\nငါ့ ကို လာ ပြီး တော့ ရစ် ပတ် လှည့် ပါ ။\nပိုး ချည် မျှင် နဲ့ ယက် လုပ် ထား တဲ့\nနှုတ် ခမ်း ပါး လေး ရေ\nစိတ် ရှိ လက် ရှိ သာ ပြော ခွင့် ရ မယ် ဆို ရင်\n" ချစ် တယ် " ဆို တဲ့\nစ ကား တစ် ခွန်း ထက် ငါ ပို မ ပြော ဘူး\nငါ့ ဂူ တံ ခါး က မင်း မန္တာန် နဲ့ ဖွင့် မှ ရ မှာ မို့ ပါ ။\nပြီး ပြီ လား.....ပြီး ပြီ တဲ့ လား\nဒါ ဆို.....နင့် ဓါး ကို သိမ်း တော့\nတံ ခါး တွေ ဖွင့် မီး တိုင် တွေ ထွန်း\nဗုံ သံ တွေ ကို ခုန် ပေါက် စေ လိုက်\nအဲ ဒီ တေး သွား နဲ့\nငါ.....စီး ချင်း ထိုး မ လို့\nဟင်း လင်း ပွင့် ကြင် နာ ခြင်း တွေ နဲ့\nပ ညတ် တော် တွေ မ ပါ ပဲ\nသေ ချာ တဲ့ အ က္ခ ရာ တစ် ခု ကို\nသိပ် သည်း ဆ လေး နက် သွား စေ ဖို့\nပိုး မျှင် ရေ..........ငါ တို့ နှစ် ယောက်\nတစ် ယောက် ရင် ကို တစ် ယောက် တူး ဆွ ကြ မယ် ။\nအ ရောင် မဲ့ ဒြပ် မဲ့ ဖြစ် သော ပိုး ချည် မျှင် မ လေး ရေ\nပိုး တုံး လုံး လေး တွေ\nလိပ် ပြာ ဖြစ် လာ မယ့် နေ့ ကို\nအ မှန် တ ကယ် လူ လုံး လှ စေ ဖို့ အ တွက် ။\n( ရိုးရာ+အမည်မဲ့ )\nကြယ် ပန်း လူ\nပန်းသီးတစ်လုံး / ခပ်ရိုင်းရိုင်း ပါးစပ်ရာဇ၀င်\nသီးတဲ့ အဲ့ဒီ ပန်းသီးတစ်လုံး ...\nဘယ်သူမှ မလောင်ကျွမ်းသေးတဲ့ မီးနဲ့ ငါ စတင်လောင်ကျွမ်း ....\nဒီလိုနဲ့ .. ပြေပြေပြစ်ပြစ် ခါးသီးခဲ့ရပါတယ်၊၊ ၊၊ ( ဇာတိ )\nပတ်ပတ်လည် သုံးဆောင်ပြီး လွှင့်ပစ် ..\nခင်ဗျားတို့  သိတဲ့ အတိုင်း ..\nကျွန်တော်က သိတဲ့ အတိုင်း .. ( သရဲစိမ်း )\nဒီနေရောင်နဲ့ အရင်က ပတ်သက်ဖူးပါတယ်\nအဆိပ်ရှိရခြင်းနဲ့ ငါကပဲအချစ်ဖြစ်တည်စေမယ် ( လူကြီးမင်း )\nတစ်ချို့တစ်လေ ငိုက်မြည်းနေတာ ကလွဲရင်\nဒိုင်ယာရီ အသစ်တွေ ထပ်မရေးတော့ဘူး ။ ။ ( အမည်မဲ့ )\nပန်းသီး ပန်းသီးနဲ့ ဖြန်းဖြီးပြီး ၊ ပြော\nနေတာတွေ ၊ ရပ် ။\nပြောဖို့ လိုရင် ၊ လိုတာတွေပဲ ပြော ။\n" လုံခြုံမယ့် အိမ်လိုချင်တယ် .. "\nလူတွေ ၊ လူတွေ ။\nငါ့ လည်ပင်းကို ဖြတ်နင်းသွားတဲ့လူတွေ ။\n" မိတ်ဆွေ .. ကျေးဇူးပြုပြီး .. ပန်းသီးတစ်လုံးလောက် .. " ။ ။ ( ဆူးခက်မင်း )\nPosted by သုဏော်စိုင်း comments (0)\nဒီနေ့့\nဒီလိုဆုံတွေ့ ခွင့်ရတာ မင်္ဂလာပါ\nအဲသည်လိုနဲ့ ကဗျာကို စဖွဲ့ လိုက်လေရဲ့\nအရာအားလုံးဟာ တသားတည်းဖြစ်ဖို့ \nနမောတဿရွတ်လို့ညွတ်တွားရအောင်\nဗုဒ္ဓံ သရဏံ ဂစ္ဆာမိပါဘုရား။\nဓမ္မံ သရဏံ ဂစ္ဆာမိပါဘုရား။\nသံဃံ သရဏံ ဂစ္ဆာမိပါဘုရား။\nအူဝဲ. . . .\nကြေးစည်သံက မျက်ရည်ကို ညှစ်ထုတ်ပြန်တယ်...\nစိုသောလက် မဆန့် ခင်လား\nရန်သူမျိုးငါးပါးနဲ့ဒွေးရောယှက်တင်နေရတယ်\nကုသိုလ်၊ ပညာ၊ ဥစ္စာရဖို့ \nနယ်ပယ်ချဲ့ ထွင် ကျွန်ခံခြင်း\nငွေကြေးနဲ့ ရွှေ့ လို့ ရတဲ့ ဇယ်ရုပ်တွေဟာ\nအဲသည်လိုနဲ့ဒုတိယကမ္ဘာစစ်ကို စခဲ့ကြတယ်\nငါ့သမီးလေးတော်လှ တော်လှနဲ့ \nနောက်ဆုံးပေါ် မော်ဒယ် လန်းလန်းလေးနဲ့ \nကဲ သားတို့ ၊ သမီးတို့ဒီပုံစံလေးကို ဖြည့်လိုက်ကြနော်\nဘတ်စ်ကားတွေထဲကို ချွေးစက်တွေရဲ့ \nပါးစပ်မပါတဲ့ ညစာစားပွဲတွေနဲ့ \nwebcam နဲ့chatting ထိုင်\nအကြည်ဓာတ်ကလေးလွှာခံထားရတဲ့ ကျွန်တွေရှေ့ မှာ\nရက် ၂၀ နီးပါးရှိပြီ\nကြွက်ချေးတွေထဲရောနေတဲ့ ဆွမ်းဆန်နဲ့ \nနှမ်းတစေ့နဲ့ ဆီဖြစ်ခြင်း၊ မဖြစ်ခြင်း\nဟုတ်ကဲ့ ကျွန်တော်တို့ ဆိုင်က ဘူဖေးစနစ်လေ\nတနေ့ လုပ်မှ တနေ့ စားရတာဆိုတော့လည်း\nခပ်ဝေးဝေးမှ ရှိရက်နိုင်လို့လား ..... ။\nအဲဒါ ``ဘုံကြိုးပြတ်တဲ့ ဒေ၀ီနတ်´´\nနင် မသိလိုက်တဲ့ စက္ကန့် ထူထူကြီးထဲမှာ ငါ့ သေရာသေကြောင်းရှိတယ်။\nတောင်ပေါ်မှာ တသွင်သွင် လွင်တောက်\nငါ့ကမှ တလင်းကို ရောက်စေချင်ခဲ့တာလို့\nမောင်းခတ် ကြေငြာထားဦးမတဲ့လား ..... ။\nရင်ဘတ်က ကြားရုံလေးတောင် မအော်နဲ့တော့\nဆူးလွန်ရှင်းတောက် လွန်းတယ် ... အဲဒီ အသံတွေက ... ဆူးလွန်ရှင်းတောက် လွန်းတယ်။\nလက်တန်နှစ်ဖက် သေသွားပြီ .....\nပြောချင်လွန်းလို့ ပြောပြရမယ်ဆိုရင် ..... ..... .....\nငါက ဒေါင်ဒင်မြည်တဲ့ နာရီအိုပါ။\nငါ့မှာကောက်ရတဲ့ ပန်းတစ်ပွင့်တောင် မရှိခဲ့ရဘူး။\nနောက်တော့လည်း ပြောဦးပေါ့ `` မိဝတီ´´\nငါက စာမျက်နှာ ၈၀ စာ ရယ်စရာဟာသ .....\nအဲဒီမှာ အစေ့အငုံ တစ်ရာ၊တစ်ထောင်လောက်\nမှောက်လျက်လဲတာ နင်မှမမြင်လိုက်ပဲကိုး ..... ..... ။\nအားလုံးမေ့သွားတဲ့ သေပြီးသား သစ္စာပဲ။\n`ငါ ... နောက်ထပ် ... ဘယ်တော့မှ ... ထပ်မရွတ်ဘူး´။\nနင် မသိသမျှ ငါ့အကြောင်း ဒါအကုန်ပဲ တဲ့လား။\nနောက်ထပ် ... ထပ်ပြောရကြေးဆိုရင်\n` ၁၆၈ နာရီထက် နင်ပိုလင်းနိုင်ပါစေ´ မိဝတီ။\n၊နောက်၊ ငါ့ အင်္ကျီစကို၊\nငါ့ နောက်ကျော ကို။\nငါ လည်း ငါ့နောက် မလိုက်နဲ့။\nဒါမှ ... ငါ\nခေါင်းစဉ်လေးကတော့ ရုပ်သေး ပြောဖူးတဲ့ ခေါင်းစဉ်လေး ဖြစ်ပါတယ်..\nငါ ..... ကဗျာဆရာ\nဘောပင် နဲ့ စာအုပ်ပါ\nအဲဒီမှာ - ၂၄ ပစ္စည်း မရှိဘူး\n- သစ္စာနီ ၀တ္ထုတို မရှိဘူး\n- ပိုးဟပ် နဲ့ ချ တွေ မရှိဘူး\n- မြေနံ့ မရှိဘူး\n`ခွင့်ပြုပါဦး´ ..... `ခင်ဗျားဆိုရင်လည်း လေစိမ်း၊ လေနီတွေ ရှူချင်ပါ့မလား´\n`ထားလိုက်ပါ´ ..... `ခလုတ်ဆွဲညှစ်တိုင်း ကျည်လိုက်ချင်မှ လိုက်မှာပေါ့´\nဒါတွေက သင်္ကေတ၀ါဒီ ဟုတ်မဟုတ်မသေချာဘူး။\nတံခါးမခေါက်ဘဲ ၀င်လို့ရတဲ့ မြို့ရိုးမှာ\nကိုယ့်နှာခေါင်းကိုယ် ငှားပြီး ဖြစ်ပျက်ရှုတာမှမဟုတ်တာ။\n`ခွင့်ပြုပါဦး´ ..... `ခင်ဗျားလည်း ပျင်းနေရောပေါ့´။\nနှစ်ခါ ခွဲပြီး က မယ် ။\nအသင် မေ့နေလား၊ မေ့လျော့ချင်ယောင်ဆောင် နေသလား။\n``ဟာ .......... ´´\nည ၊ ခြောက်ကြိုးတပ်ဂစ်တာ နဲ့ အစိမ်းသေ\nစက္ကူပန်း ရနံ့ ။\nပေတစ်ရာပေါ် လွှတ်ကျောင်းထားတဲ့ နွားတစ်ကောင် ။\nမျက်ကြည်လွှာ ပျက်စီးမှုရောဂါ ။\nမိမွေးတိုင်း ဖမွေးတိုင်း မဟုတ်တော့တဲ့ အရေပြား ။\nဇယားငြိခြင်း ၊ အဖျားမိခြင်း ။\nအလှပဆုံး ၀င်္ကဘာ ။\nခြောက်ကြိုးတပ်ဂစ်တာကို ငါတီးတယ် . . . .\nခေတ်တစ်ခေတ်၏ လရောင်ပန်သော နှင်းဆီ (၁)\n၁၉၈၅ လွန်ခေတ် ..\nသူမရဲ့ အပြုံးခြောက်ခြောက်မှာ မိုးသံလေသံကင်းတယ် ...\nလွင်ပြင်သံဆူတဲ့ ရင်နဲ့ ကြည်တယ် ...\nကျွန်တော် လျှောက်မဲ့လမ်း ... သူမကျောနဲ့ ခင်းလို့ပေါ့ ...\nအဲဒီနေ့ နာရီကိုမော့ကြည့်တော့ ကြယ်တွေ စင်စင်ပြုံးလို့ ...\nစဉ်စားကြည့် ရင် မနေ့ကလိုပဲ .. ဆူးနစ်လို့\n၅၂၈ ထက် ၁၅၀၀ ကိုပိုခဲ့လို့လေ\nဘ၀ဒီရေက ကြမ်းပ ..\nသူမကို လွမ်းတဲ့လွမ်းတွေ လှိုက်တက်လို့ပေါ့ ......\nဈေးဗန်းခေါင်းမရွက်ပေမဲ့ .. တူသံပေသံတွေနဲ့ သူမလေ\nလခစားနဲ့ကျွေးခဲ့တဲ့ နေ့တွေဟာ လတ်ဆတ်လို့ရယ်\nဘယ်အချိန်ပြန်မယ်မသိတဲ့ ကျွန်တော့် အတွက်လေ\nသူမရဲ့ ပါးရေတွန့်တွေ နဲ့ အပြုံး ဆူဆူညံလို့ ...\nတမ်းတနေတယ် .. ကိုယ်အပြစ်နဲ့ကိုယ် တိတ်တိတ်ညံဆဲ\nကာလဒေသ မူးမူးနဲ့ အနည်ကျတယ်\nကန္တာရထဲ လှေတစ်စင်းနဲ့ အလည်ထွက်သလိုပေါ့\nဒီလို နဲ့ ကျွန်တော် ဘ၀ နေညိုတယ် ....\nမိုးသံလေသံ ကင်းတဲ့ သူမ အပြုံးခြောက်ခြောက်တွေကို လွမ်းရဲ့\nသားချော့တေးတွေညံတဲ့ ၁၉၈၅ လွန်ခေတ်သို့ ......\nခေတ်တစ်ခေတ်၏ လရောင်ပန်သော နှင်းဆီ ( ၁ )\n( AD – 3009 )\nNuclear ဓာတ်ငွေ့ တို့ ဖြင့် ဆွတ်ပျံ့ သော\nRobot ကမ္ဘာသစ်တွင် ၊ စက်ရုပ်ဆန်သော ယန္တရား\nတို့ ၊ တိတ်တဆိတ် ရွေ့ လျား ။\nဟိုးးးးးးးး ၊ ရှေ့ မှာ\nဓာတ်ပေါင်းဖို တစ်ခု လှုပ်\nလှုပ် ၊ လှုပ် ၊ လှုပ် ၊ လှုပ်\nနီ ၊ ၀ါ ၊ ပြာ ၊ စိမ်း ၊ နက် ၊ ဖြူ ၊\n( ဘာရယ် မသဲကွဲသော အရောင်တချို့  ) ။\nလွင့် ဖြာ လှုပ် ခတ် ။\nမျက်လုံးသေတွေတောင် ၀ိုင်းစက် ။\n၀ိုင်း / စက် ။ စက် / ၀ိုင်း ။\nစက်ဝိုင်း သဏ္ဍာန် ၊ ၀ိုင်းစက်စက် မျက်လုံးသေတွေ\nအစိမ်းလိုက် ၊ လိုက်စိမ်းကြ ။\nလွန်းပျံယာဉ်တွေ ၊ ရုတ်တရက်\nတစ်ရက် ၊ တစ်ရက် ၊ တစ်ရက် ပြီး တစ်ရက်\nစကြ၀ဠာ အပြင်ဘက် တိုးထွက် ။\nထိုးထွက် ၊ ဖောက်ထွက် ။\nဘေးတိုက်ရွေ့ လျားနေတဲ့ …\nတစ်ပေါက်ချင်း ၊ တစ်ပေါက်ချင်း\nရွာချ / ရွာကျ ။\nသတ္ထုရနံ့တို့ မွှမ်းထုံသော ကမ္ဘာ၏ နောက်ဆုံးည ။\nအားလုံး ၊ အား ……….. လုံး ။\nတမလွန် တံခါးဝမှာ ၊ စောင့်ဆိုင်းနေကြ ။\n( ကိုယ်တိုင် အပါအ၀င် )\nထို - စဉ် ။\nထို / စဉ် ။\nအားကောင်းမောင်းသန် Black Hole တို့ ။\nအနီးကပ်ဆုံး နီးကပ်လာကြ ။\nနီး - ကပ် - လာ - ကြ ။\nအရှင့် ဂုဏ်တော်တွေနဲ့ ချီးမွမ်းလှည့်ခြင်းငှာ ..\nမစွမ်းတော့ဘူးလား သခင် ။\nအမှောင်ထုတို့ ကြီးစိုး ။\nအားလုံး ၊ အား …….. လုံး ..\nတွင်းနက်ကြီးရဲ့  ဆွဲငင်မှုကို လွန်ဆန်ဖို့ အားမရှိ ။\nမရှိ ၊ မရှိ ၊ မရှိခဲ့ ။\nနစ်ရှေး မသိလိုက်တဲ့ လရောင်တချို့ \nဖြာ ကျ ၊ ဖြာ - ကျ ၊ ဖြာ/ကျ\nကမ္ဘာ နှစ်ခြမ်း အက် ။\nထို အက်ကွဲကြောင်းကြားမှ ထိုးထွက်လာသော ။\nထိုး ထွက် လာ သော ။\nနှင်းဆီ တစ်ပွင့် ။\nငြိမ်းချမ်းရေး နှင်းဆီ လား ?\nသေမင်းတမာန် နှင်းဆီ လား ?\nမ / ကွဲ ပြား ။\nလရောင် ဖြာကျနေသော သတ္ထုကမ္ဘာရဲ့ \nငွားငွားစွင့်စွင့် ပွင့် ၊ ပွင့် ၊ ပွင့် လန်း ၏ ။\nအားလုံး ၊ အား ………. လုံး\nလရောင်ဆမ်းသော နှင်းဆီရဲ့  ညှို့ ငင်မှုကြား\nရီဝေ တိမ်းမူး ။\nBlack Hole ကို တဆိတ် မေ့သွားကြ ။\nကစင့်ကလျား ပြေးလွှား ….\nနှင်းဆီ ရဲ့  လူသားဆန်တဲ့ ရနံ့ ကို ငတ်မွတ်တောင့်တ ..\nအတ္တတစ်ပိုင်း လွှမ်းခြုံထားတဲ့ ခြေလှမ်းတွေနဲ့\nBlack Hole ထဲ စိတ်လိုလက်ရ ပြေးဝင်သွားကြ ။\nနှင်းဆီ တစ်ပွင့်၏ ညှို့ ငင်မှုဖြင့်\nကမ္ဘာတစ်ခု အဆုံးသတ်ခဲ့၏ ။\nPosted by နေကျယ်ဝန်း comments (2)\nဟိုးရှေးရှေး ဒီအချိန်လောက်တုန်းက ရွာတစ်ရွာမှာ ကောင်လေး တစ်ယောက်ရှိတယ် ။\nအဲဒီကောင်လေးက တစ်နေ့တခြား အသက်ကြီးလာပြီး အနှစ်ခြောက်ဆယ်လောက်ကြာတော့ အဖိုးကြီး ဖြစ်လာတယ် ။\nသူ သေခါနီး ကျတော့ သူ့ရဲ့ တစ်ဦးတည်းသော သားကို ခေါ်ပြီး သူအရမ်းတန်ဖိုးထားတဲ့ ပစ္စည်းတစ်ခုကို အမွေအဖြစ်ပေးအပ်ခဲ့တယ် ။\nအဲဒီအမွေက ပြည်သူ့ နီတိ အဆုံးအမ သြဝါဒ ကျမ်း စာအုပ်ကြီး ။\nအဖိုးကြီးရဲ့သား ကောင်လေးလည်း အထဲမှာ ပါတဲ့ အကြောင်းအရာတွေကို သိလိုချင်တာနဲ့ စာအုပ်ကို လှန်ကြည့်လိုက်တော့ အထဲမှာ စာမျက်နှာ အိုမင်းလို့ ခြစားထားတဲ့ စာရွက်ပြဲရာအချို့ရယ် သူ့အဖေ အနှစ်နှစ်အလလ က ဖတ်သားမှတ်ရှုထားပြီး ထုတ်နှုတ်ထားတဲ့ notes တွေ တပုံတခေါင်းတွေ့ရတယ် ။\nကောင်လေးလည်း ဘာပြန်ပြောရမှန်း မသိသေးဘဲ စာအုပ်ကို အချိန်အနည်းငယ် ဖတ်ကြည့်နေမိတယ်။\nသူသတိဝင်လို့ သူ့အဖေကို ကြည့်လိုက်ချိန်မှာပဲ သူ့အဖေက တမလွန် ခရီးတဝက်စနေပြီ ။\nအဲဒီလိုနဲ့ ကောင်လေးလည်း အဲဒီ စာအုပ် ထူကြီး ကို နေ့မအား ညမနား အခန်းတွင်းအောင်းပြီး တရှုမနား လေ့လာပစ်လိုက်တယ် ။\nအားသွန်ခွန်စိုက် ကျင့်ကြံပစ်လိုက်တယ် ။\nတစိုက်မတ်မတ် မွေးမြူပစ်လိုက်တယ် ။ အဲဒါကြောင့် ပတ်ဝန်းကျင်နဲ့ တော်တော်ကလေးကို အဆက်အသွယ်ပျက်သွားတယ် ။\nရက်အတော်ကြာတဲ့ အခါ စာအုပ်ကြီးဖတ်လို့ ပြီးစီးသွားတယ် ။ သူ့ခေါင်း သူ့ဦးနှောက် သူ့နှလုံးသားထဲမှာလည်း သြဝါဒတွေ သံမှိုရိုက်ခတ်ထားသလို မြဲမြဲမြံစွာဆွဲကပ်သွားတယ် ။\nဒီစာအုပ်က အလွန်တန်ဖိုးကြီးတဲ့ စာအုပ်တစ်အုပ်ပဲ ဒါကြောင့် ဒီစာအုပ်ကို လူတွေ သိအောင် ငါ ပုံနှိပ်ပြီး ဝေမျှသင့်တယ် လို့ အောက်မေ့ပြီး စာအုပ်ထုတ်ဖို့ အကြံပေါ်လာတယ် ။\nဒါပေမယ့် သူ နေထိုင်တာ ရွာမှာ မို့လို့ ပုံနှိပ်တိုက် မရှိဘူး ။\nဒါကြောင့် ပုံနှိပ်တိုက်ရှိတဲ့ အနီးဆုံးမြို့ကို တက်ဖို့ ကြံစည်တယ် ။\nပုံနှိပ်တိုက် ရှိတဲ့ အနီးဆုံးမြို့ က သူတို့ ရွာနဲ့ ဆို လှေတစ်တန် မြင်းတစ်တန် တောဖြတ် တောင်တက် သွားရမှာ ။\nဒါပေမယ့် သူ စိတ်မပျက်ဘဲ သူ့အဖေ အမွေပေးခဲ့တဲ့ စာအုပ် လူတွေဆီ ဖြန့်ဝေတာ သူ့အဖေလည်း ဝမ်းသာမှာပဲဆိုပြီး ကြည်နူးနေရင်း အထုပ်အပိုးတွေ ပြင်ဆင်တယ် ။\nလမ်းခရီးရောက်တော့ သူ တစ်ယောက်တည်း မချွန်တတ်ချွန်တတ် လေချွန်ရင်း ပျင်းပျင်းရှိတာ နဲ့ လျှောက်စဉ်းစားမိသွားတယ် ။\nသူ့အဖေ ရေးသားထားတဲ့ notes တွေ ၊ စာအုပ်ထဲက အကြောင်းအရာတွေက အမှန်တကယ်မှ ဟုတ်ရဲ့လား ။ လူသားစင်စစ်တွေနဲ့ ကိုက်ညီရဲ့လား ဆိုပြီး တောင်တွေးမြောက်တွေး တွေးမိတယ် ။\nအဲဒါနဲ့ပဲ လမ်းသွားရင်း လူတွေအကြောင်း တစေ့တစောင်း အကဲခတ်သွားဖို့ ဆုံးဖြတ်လိုက်တယ် ။\nဒီလိုနဲ့ ရွာငယ်တစ်ရွာကို တည်းခိုဖို့ အကြောင်းဖန်လာတယ် ။\nအဲဒီရွာမှာ တစ်ညအိပ် ပြီး ခရီးဆက်ထွက်လို့ ရပေမယ့် ရွာကလူထုကို အကဲခတ်ချင်တာနဲ့ ၃ ၊ ၄ ရက် ဆက်ပြီး နေဖြစ်လိုက်တယ် ။\nနောက်နေ့ ခရီး ဆက်ထွက်တဲ့အခါ စာအုပ်ထဲက စာရွက် ၁ ရွက်ကို ငါ့အဖေ အမှတ်မှားတယ် ထင်တယ် ဆိုပြီး ဆွဲဆုတ်လိုက်တယ် ။\nအတန်ငယ် ခရီးပေါက်တဲ့အခါ မြို့ငယ်လေး တစ်မြို့ကို ရောက်လာပြန်ရော ။\nမြို့ က နဲနဲကလေး ကျယ်ဝန်းတာနဲ့ သူ ၁ ပတ်လောက် နေသင့်တယ် ထင်ပြီး နေလိုက်တယ် ။\nအဲဒီမြို့ က ပြန်ထွက်လာတော့ အဖေ အမှတ်မှားပြန်တယ် ဆိုပြီး ၂ ရွက် ဆုတ် လိုက်ပြန်တယ်။\nအဲဒီလိုနဲ့ သူ့ ခရီးအဆုံးဖြစ်တဲ့ မြို့က ပုံနှိပ်တိုက်ရှေ့ ရောက်သွားတယ် ။\nတိုက်ထဲ ဝင်မယ် ကြံခါနီးမှ အတွေးတစ်ခုဝင်လာ စိတ်ပြောင်းသွားပြီး ပုံနှိပ် စာအုပ်ထုတ်မယ့် အစီအစဉ်ကို ဖျက်ပစ်လိုက်တယ်။\nအဲဒါနဲ့ပဲ သူနေထိုင်တဲ့ ရွာလေးကို ဘယ်နေရာမှာမှ တထောက်တနား ဝင်မနားတော့ဘဲ တန်းတန်းမတ်မတ်\nအိမ်ပြန်လာလိုက်တော့တယ် ။ ။\nဟိုးရှေးရှေးတုန်းက ခုနက အချိန်လောက်တုန်းက ရွာတစ်ရွာ မှာကောင်လေး တစ်ယောက်ရှိတယ် ။\nအဲဒီကောင်လေးက တဖြည်းဖြည်းအသက်ကြီးလာပြီး အဖိုးကြီး ဖြစ်လာတယ် ။\nသူ သေခါနီး ကျတော့ သူ့ ရဲ့ တစ်ဦးတည်းသော သားကို ခေါ်ပြီး အမွေပစ္စည်း တစ်ခု ပေးခဲ့တယ် ။\nအဖိုးကြီးရဲ့သား ကောင်လေးလည်း တဖြည်းဖြည်း အသက်ကြီးလာပြီး အရေခွံရှုံ့ပွအဖိုးကြီးဖြစ်လာပြန်တယ်။\nသူလည်းပဲ သေခါနီး ကျတော့ သူ့ သားကို ခေါ်ပြီး အမွေပစ္စည်းတစ်ခုပေးခဲ့တယ် ။\nအဖိုးကြီးရဲ့သားလည်း အထဲမှာပါတဲ့ အကြောင်းအရာကို စိတ်ဝင်စားတာနဲ့ စာအုပ်အဖုံးကို လှပ်ကြည့်လိုက်တော့\nအထဲမှာ မာတိကာ ကလွဲပြီး စာရွက်တစ်ရွက်မှ မရှိဘူးတဲ့ ။\nလေးထောင့်ဆန်ဆန် ထောင့်မှန်စတုဂံပါပဲ ။\nဝေခွဲလို့ မရလိုက်ပုံများ ..... .....\nအသားထဲကို သံချွန်တွေ ရိုက်သွင်းပြီး\nချုပ်နှောင်ခံထားရတာကိုတောင် မေ့လို့ ။\nတေးသံတွေကျကွဲသွားသလို ငြီးငြီးစီးစီးပြက္ခဒိန်တွေကို စုတ်ဖြဲနေရတာ ဘယ်လောက်ကြာပြီလဲ၊၊ နီယွန်မီးရောင်ကိုမှ ညလို့ထင်တဲ့ လူငယ်တစ်အုပ် ဂစ်တာတစ်လက်ကို ကျောပိုးပြီး ထွက်ခွာသွားကြပြီ ထင်ရဲ့၊၊မီးရောင်တွေက ပျိုးပျိုးလက်လက် သီဆိုနေကြမှ ကိုယ့်ကိုကိုယ်မှောင်နေမှန်းသိရတယ်၊၊ ငွေရောင်တွေသွန်းထားတဲ့ လရောင်တောင်မှ သူ့အလင်းလေးပျောက်ဆုံးဖူးသေးတာပဲ၊၊ဘယ် ညလယ် မဆို တစ်ချိန်ချိန်တော့ လကြတ် ဖူးကြမှာပါပဲ၊၊ ပြက္ခဒိန်တွေ ကျကွဲသွားသလို ငြီးငြီးစီးစီး တေးသံတွေက ငါ့ညလေးကို စုတ်ဖြဲနေကြတာ ကြာပြီ ထင်ပါရဲ့ကွယ် ၊၊\nအလင်းတွေ ပေကျံရင်း သေဆုံးသွားရတဲ့ ညရဲ့ဈာပနကို လူတွေက ဘာကြောင့် နံနက်ခင်းလို့ ခေါ်ကြတာလဲ၊၊ငှက်ကလေးတွေ နောက်ပြောင်နေမှ ညလေးရဲ့ ဈာပနကိုဖွင့်ဖတ်မိတယ်၊၊လက်ဖက်ရည်ဆိုင်လေး\nကိုရောက်သွားပေမယ့် ကော်ဖီတွေက ငါ့လည်ချောင်းကိုသောက်သုံးသွားတယ်၊၊ကားမှတ်တိုင်လေးက ခလုတ်လာတိုက်တာ့မှ ပန်းလေးပွင့်နေမှန်းသိရတယ်၊၊ကမ္ဘာဦး မဟုတ်ပါပဲ ပန်းပွင့်လေးနားက သူတွေပျောက်ဆုံး\nသွားတယ်၊၊သူမ ဝတ်စုံလေးက အစိမ်း ၊ ကောင်းကင်အစိမ်း ၊ မြေညိုလမ်းလေးလည်း အစိမ်း ၊ မျက်ဝန်းအစိမ်း ၊တစ်လောကလုံး အစိမ်း ၊၊ မေဂျူနို. . . နင့်ရဲ့ အငွေ့အသက်နဲ့တင် ငါ့ညလေး ကောင်းရာမွန်ရာရောက်ပြီကွယ်၊၊\nပင်လယ်ခေါင်မှာ ကမ်းမပျောက်တော့ဘူး ၊၊ မှတ်တိုင်တွေ တစ်စင်းပြီး တစ်စင်း ရွေ့လျား ၊ လိုင်းကားလေးပေါ်က ရုံးတက် ၊ ရုံးဆင်း မျက်ဝန်းလေးကို ရက်ပေါင်းများစွာ ငှားဖတ်နေမိရုံ. . . . ၊၊ မျက်တောင်လေးရဲ့ လေတိုက်နှုန်းက ကိုယ့်ဘက် ရောက်မလာပေမယ့် လှိုက်လှိုက်လှဲလှဲ ငေးနေမိရုံ . . . ၊၊ ရုံးပိတ်ချိန်လေးထဲက ညနေမှာ ပြတင်းပေါက်လေးကို မျှော်နေမိရုံ. . . . ၊၊ဒိုင်ယာရီလေးလည်း သော့မခတ်ဖြစ်သေးပါဘူး ၊၊ မေဂျူနို. . . ဘယ် ဇာတ်ဆရာပဲရေးရေး. . . ဒီဇာတ်လမ်းပေါ်မှာပဲ လျှောက်ချင်တယ်ကွယ် ၊၊\nသန်းခေါင်ယံ မတိုင်ခင်က အိပ်ရာဝင်သီချင်းတွေတောင် စီရရီ အိပ်ရာဝင်ကုန်ကြပြီ ၊၊ အိပ်လို့ မရတဲ့ ညနဲ့ အိပ်လို့မရတဲ့လူက လမင်းကို ခိုးကြည့်တော့ လိပ်ပြာအတောင်ပံတွေ နဲ့ လွင့်လို့နေတယ်၊၊ကောင်းကင်က လမင်းကို စိုးရွံ့တဲ့စိတ်နဲ့ တိမ်တွေနဲ့ကွယ်ဝှက်ပစ်တယ်၊၊သီချင်းတစ်ပုဒ်ကတော့ ညတွေထဲမှာ ညကိုလိုက်ရှာ နေလေတယ်၊၊ မေဂျူနို. . . ရင်ထဲမှာ သာနေတဲ့ အစိမ်းရောင်လမင်းလေးကိုရော ဘယ်လို တိမ်တိုက်မျိုးနဲ့ ဝှက်ကွယ်ထားရမလဲ…..လွမ်းနေတယ်…..၊၊\nချစ်တယ်….မေဂျူနို ၊၊ တိုးတိုးလေး အပြောမှာ ပဲ့တင်သံတွေ လှုပ်ခတ်သွားပါသလား ၊၊ အချစ်ကို ရောင့်ရဲတတ်ရင် ရောင့်ရဲမှုကို ချစ်တတ်လာပါလိမ့်မယ် ၊၊ ကားမှတ်တိုင်လေး ဖြစ်ချင်ရဲ့ ၊၊ လိုင်းကားအိုလေး ဖြစ်ချင်ရဲ့ ၊၊ ပြတင်းပေါက်လေး ဖြစ်ချင်ရဲ့ ၊၊ ကိုယ်ရှာတွေ့တဲ့ အစိမ်းရောင် မျက်ဝန်းပန်းပွင့်လေးကို ငေးကြည့်ချင် မိရဲ့ ၊၊ ဒီလောက်ပါပဲ ကွယ် ၊၊ မေဂျူနို . . . ပဲ့တင်သံတို့က တိုးတိုးလေး လှုပ်ခတ်သွားလေရဲ့ ၊၊ ချစ်တယ် ကွယ်၊၊\nတစ်ပုဒ်တည်းသော ကဗျာလေးကိုပဲ ထပ်ခါ ထပ်ခါ ရွတ်. . . . နေ မိ\nယုံကြည်မှု ( ဘုန်းသန့်ခန့် )\nမင်း မျက်ဝန်းကို စောင့်မယ် ၊၊\nကိုယ် သင်းကွဲခဲ့တယ် ၊၊\nကိုယ့်ကို မြင်လိမ့်မယ် ၊၊\nတိုးတိုးလေး ပဲ ရွတ်နေမိ . . . . တယ်၊၊\nမင်း မျက်ဝန်း စိမ်းလေး ကိုယ့်ဆီမှာ လင်းမယ် . . . . . ၊၊\nဒိုင်ယာရီ သော့လေး မင်းလက်ထဲ ရောက်မယ်. . . . . ၊၊\nတိုး တိုး လေး ပါ ပဲ ကွယ် . . . .\nမေ ဂျူ နို\nချစ် သော မေ . . . . .\nပန်း ပွင့် သံ တွေ ကြား လိုက် မိ ရဲ့ လား …………………………၊၊ ၊၊\nရင်ထဲမှာလည်း မသေချာခြင်းခြေလှမ်းတွေ မှားနေတုန်း\nကျွန်တော့်ချစ်ခြင်းတွေမပါစေရဘူး မကြည်ဖြူ ။\nဒီဖက်လှည့်လို့ ပြုံးပြစမ်းပါဦးလား မကြည်ဖြူ\nဆေး ဆိုတာမရှိတော့ဘူးပေါ့ ။\nမီး နေ ၀င်\nPosted by အနတ္တ အနော်မာ comments (0)\n...ပန်းချီကားတခု၏ စုတ်ချက်ဟာ ပန်းချီကား ကိုယ်တိုင်ဖြစ်တယ်...\nမြစ်မွေ့ ရာ ညွှန့် ထ\nလေ ဝေး ပြေး\n( ည ၈နာရီ ၁၀ မိနစ်)\nPosted by handsofenlightenment comments (1)\n"တောက် နေကလဲပူလိုက်တာ မိုးလေးအုံ့နေရင်ကောင်းမယ်ကွာ"\n"ဆူးလေ .... ဆူးလေ"\n"ရွှေဂုံတိုင် ၅၀ ကျော်ရင် ၁၀၀ "\n"ရှေ့ကားနဲ့ ၁၀ မိနစ်"\n"ဗမာဆေးနဲ့ ၁၀၀ ဖိုး"\nဆန္ဒများ.... ဆန္ဒများ .....\nအရှင်လတ်လတ် သိက္ခာဖြင့် ထိမ်းပါ\n"ကားခလေးတွေ လှမ်းထားမယ် အကြွေမပါရင် ခဏစောင့်"\n" အားလုံးပဲ ဂိတ်ဆုံးပါပြီ" "ဒဂုံ ပြန်မယ် ... ဒဂုံ"\n"Eleven ရမယ်" Weekly ရမယ်"\n"ရယ်ဒီမိတ်တွေ ၁၅၀၀" "ဒီလိုပစ်ချ မကွဲဘူး"\n"ဘာလိုလဲ အစ်ကို ၀င်ကြည့်လေ" " တူးတီး ပုံမှန် V တစ်ပွဲ"\n"မိုးကလည်းရွာလာပြီ ... စိုတိစိုစွတ်နဲ့ လျောက်ရဦးမယ်"\nလူဘ၀ အလိုကျ တော်တော်များများ\n"ကားကွ မင်းအဖေ မောင်းနေတာမဟုတ်ဘူး"\n"ဘုရား ... ဘုရား ကံကောင်းလို့"\n"၁၀ ပေ ၂ချပ်ထုတ်မယ်" "ခန့်မှန်းလစာဘယ်လောက်လဲ"\n"သြော် .. လုပ်သက်ကြာပြီပဲ" "၁၀ ပေ ၂ချပ်ထပ်ထုတ်မယ်"\n"မင်းတောင်းတာများတယ်" "ဒီရက်ပိုင်း အလုပ်က သိပ်မကောင်းဘူး"\n"၅ပေ ၃ပေ ကျန်သေးလား" "ခန့်မှန်းလစာနည်းနည်းလျော့"\nဟုတ်ကဲ့ . . . လင်္ကာချောဖို့ မုသားသုံးပါစေ\n"အမေ သူငယ်ချင်းတွေနဲ့ မုန့်သွားစားမလို့ ၃သောင်းလောက်" "ဒါနရှင်များ ရှင်"\n"ကန်တော့ပါသေးရဲ့" "၃ သောင်းလောက်လား"\nအရပ်သုံးဘာသာစကားဖြင့် မျက်ရည် ( ) စီစီ\nထုထည်ကို ဖော်ပြခြင်းငှာ မစွမ်းသာသောကြောင့်\nထုထည် ( ) စီစီ ရှိ မျက်ရည်ဖြင့်\nအရပ်သုံးဘာသာစကားတွင် ၀င်ရောက်နေထိုင်ရင်း ၊ နေရင်း ၊\nထိုင်ရင်း ဘေးတိုက်ကျလာတဲ့နေ့ တွေ အကြောင်း/ကြောင့်\nဘေးထိုင် ဘုပြောခြင်း/ခံရခြင်း နှင့်\nအတူ အားစိုက်ထုတ်မှုချွေးစက်တွေကို ယပ်ခပ်ပေးနေရတာ/ ရလို့နေသာထိုင်သာ\nအရောင်ပြောင်းသီအိုရီ မရှိလို့ကိုအမည်မဲ့ရဲ့ ကဗျာတစ်ပုဒ်လို\nဘာလိုလို ညာလိုလို လိုလိုနေတဲ့\nဆင်ခြေဖုန်းဆန်လာတဲ့ လူ အဖြစ်နဲ့ဒီနေ့ ပေါ်ထိုင်\nကြည့်တော့ မနက်ဖြန်ဆိုတာလည်း မနေ့ ကနဲ့ တူသလိုလို\nဆိုပေမဲ့ ပစ်ဖဲတိုင်းဟာ ပိုဖဲ မဟုတ်ဘူးဆိုတော့\nတာဝန်ဝတ္တရားလို ၊ အာသီသလို ၊ လက်ခေါက်မှုတ်သံလို\nသင်၏ အိမ်မက်များကို ကျွန်ုပ် ၏ အတွေး ဖြင့်\nသားဖေါက်ရန် လို/ မလို\nမီးပျက်နေတဲ့ ကန္တာရတစ်ခြမ်းမှာ အသက်ရူကြပ်တယ်။\nဖြစ်နိုင်ရင် ဘယ်ကောင်မှ ကြေးစားမလုပ်ချင်ဘူး……\nကိုယ့်ဓါးကိုကိုယ် မြအောင် သွေးချင်ကြတာချည်းပဲ…….။\nကိုယ့်ကိုကိုယ် အချိုးမပြေကြောင်း ဒီနေ့မှသိတယ်..။\nသွားစမ်းပါ… ခရစသ်နှစ်ထောင်က ထွင်းထုခဲ့တဲ့\nနှင်းဆီရွက်စိမ်းစိမ်းလေး ရနံတွေ ပြာပြာသလဲကြွေကျ\nစိုတိစိုဖတ်နဲ့ ဘ၀ကို အံစာခေါက်ကြည့်တော့\nအိန္ဒြာကျော်ဇင်အကြောင်း ပြောတုန်းပဲလား ?\n“ဖြစ်နိုင်ရင် ဘယ်ကောင်မှ ကြေးစားမလုပ်ချင်ဘူး”ဆိုတာကို………\nသင်နှင့်ကျွန်ုပ်သည် တရားမ၀င်သော မိတ်ဆွေများဖြစ်နိုင်ပါတယ်..။\nသင်အန္တရာယ်ကင်းလိုလျှင် ကျွန်ုပ်ကိုပါ သတိထားပါ…..\nဓါးပြဇာတ်အတွက် ပွဲသိမ်းတီးလုံး လွင့်ပျံလာခဲ့ပြီ…\nနက္ခတ်မှားတဲ့ရေသောက်မြစ် ဘီလူးနက္ခတ်ကျတဲ့အချိန် ...


Environment & Disaster – MyME\nCategory: Environment & Disaster\nဟိုင်းကြီးကျွန်းဒေသသို့ ကြွက်များ ထောက်ချီဝင်သော်လည်း သီးနှံနှင့်စိုက်ခင်းများ မပျက်စီးဟုဆို\nပုသိမ်၊ ဇွန် ၈ ဧရာဝတီတိုင်းဒေသကြီး ငပုတောမြို့နယ် ဟိုင်းကြီးကျွန်းဒေသရှိ ကျေးရွာအချို့တွင် ကြွက်ဝမ်းဖြူများ အုပ်စုလိုက် ဝင်ရောက်လာသော်လည်း သီးနှံများနှင့် သီးနှံစိုက်ခင်းများ ပျက်စီးခြင်း မရှိကြောင်း တိုင်းဒေသကြီး စိုက်ပျိုးရေး ဦးစီးဌာနမှူး ဦးထွန်းအောင်ကျော်က ပြောကြားသည်။ ဇွန် ၈ ရက် မွန်းလွဲပိုင်းက တိုင်းဒေသကြီး စိုက်ပျိုးရေးဦးစီးဌာနမှူးရုံးတွင် ပြုလုပ်သော ကြွက်များ ဝင်ရောက်မှုနှင့် ပတ်သက်သည့် ရှင်းလင်းပွဲတွင် တိုင်းဦးစီးဌာနမှူးက အထက်ပါအတိုင်း ပြောကြားသည်။ “ဧရာဝတီတိုင်းရဲ့ စိုက်ပျိုးရေး သဘောသဘာဝအရ သီးနှံစိုက်ပျိုးခြင်း ရာသီမဟုတ်ပါဘူး၊ သီးနှံစိုက်ခင်းတွေ သီးနှံတွေကို ကြွက်တွေက ဖျက်ဆီးတယ်၊ ဧကထောင်ချီပြီး ပျက်တယ်ဆိုတာ မဟုတ်ပါဘူး၊ ဒါပေမဲ့ ပြောင်းစိုက်ထားတာ၊ ပဲစိုက်ထားတာတွေ ရှိတယ်၊ ပျက်တယ်ဆိုလို့ လျော်ကြေးပေးရင် ပေးလို့ရအောင် စာရင်းပြုစုခိုင်းထားပါတယ်” ဟု တိုင်းဦးစီးဌာနမှူးက Read more about ဟိုင်းကြီးကျွန်းဒေသသို့ ကြွက်များ ထောက်ချီဝင်သော်လည်း သီးနှံနှင့်စိုက်ခင်းများ မပျက်စီးဟုဆို[…]\nPosted in Environment & Disaster Leaveacomment\nဘင်္ဂလားပင်လယ်အော် အနောက်အလယ်ပိုင်းတွင် လေဖိအားနည်းရပ်ဝန်းတစ်ခုဖြစ်ပေါ်\nကပ္ပလီပင်လယ်ပြင်နှင့် ဘင်္ဂလားပင်လယ်အော်တောင်ပိုင်းတို့တွင် မုတ်သုံလေ အားကောင်းနေပြီး၊ ကျန်ဘင်္ဂလားပင်လယ်အော်တွင် မုတ်သုံလေ အားအသင့်အတင့် ရှိနေကြောင်း သိရသည်။ မြန်မာနိုင်ငံအရှေ့ပိုင်းဒေသများတွင် တိမ်အသင့်အတင့် ဖြစ်ထွန်းနေပြီး၊ ကျန်ဒေသများ၌ တိမ်အသင့်အတင့်မှ တိမ်ထူထပ်နေကြောင်း မိုးဇလ ၏ ထုတ်ပြန်ချက်ထဲတွင် ပါရှိသည်။ (Xinhua)\nရန်ကုန်မြို့လယ်တွင် မြို့တော်ဝန် ဦးဆောင်၍ စုပေါင်းအမှိုက်ကောက်\nClean Yangon နှင့် ရန်ကုန် မြို့တော်စည်ပင်သာယာရေး ကော်မတီ ပူးပေါင်းပြီး အမှိုက်ကောက် လှုပ်ရှားမှုတစ်ခုကို ယနေ့ (ဇွန်လ ၁၁ ရက်) ညနေပိုင်း ရန်ကုန်မြို့တော်ဝန် ဦးမောင်မောင်စိုး ဦးဆောင်ပြီး ကျောက်တံတားမြို့နယ်တွင် ပြုလုပ်ခဲ့သည်။ ယင်းအမှိုက်ကောက် လှုပ်ရှားမှုကို ရန်ကုန်မြို့တော်ဝန် ဦးမောင်မောင်စိုး၊ Clean Yangon, YCDC အပါအဝင် ပရဟိတအဖွဲ့ ၄၀ ကျော် အပါအဝင် အလှမယ်များ၊အနုပညာရှင်များ၊ နိုင်ငံခြားသားများနှင့် ရန်ကုန်မြို့တော်သူ မြို့တော်သားများ ပူးပေါင်း၍ အမှိုက်ကောက်ခြင်းနှင့် အသိပညာပေးခြင်းများ ပြုလုပ်ခဲ့ကြသည်။ အမှိုက်ကောက်မည့်သူများသည် ရန်ကုန်မြို့တော် မဟာဗန္ဓလ ပန်းခြံရှေ့တွင် ဇွန်လ ၁၁ ရက် ညနေ ၃ နာရီတွင် စတင်စုဝေးပြီး အဖွဲ့များခွဲကာ ကျောက်တံတားမြို့နယ် အတွင်းနေရာများ သတ်မှတ်ကာ အမှိုက်ကောက်ခဲ့ကြခြင်း Read more about ရန်ကုန်မြို့လယ်တွင် မြို့တော်ဝန် ဦးဆောင်၍ စုပေါင်းအမှိုက်ကောက်[…]\nဘင်္ဂလားပင်လယ်အော် 03B မုန်တိုင်းငယ်ရဲ့ နောက်ဆုံးအခြေအနေ\nနံနက်(၁ဝးဝ၉)နာရီ —————————————————————————– မုန်တိုင်းငယ် (03B)၏ အများဆုံးလေတိုက်နှုန်းမှာ 31 knots(36 mph) ရှိနေပါတယ်။ ဒီနေရာမှာ ကမ္ဘာ့မိုးလေဝသဌာနအသီးသီးမှ မုန်တိုင်းငယ်အင်အားအဆင့်သတ်မှတ်ပုံကို ဖေါ်ပြပေးလိုပါတယ်။ မြန်မာ……………(28-33)knots ဟောင်ကောင်….(22-33)knots အိန္ဒိယ…………..(28-33)knots တိုကျို(ဂျပန်)…….\nမုန်တိုင်းငယ်ကို နာဆာက 96B အဖြစ် ကြေငြာ\nဇွန်လ ၁၁ရက် နံနက် ၆နာရီခွဲအချိန် တိုင်းထွာချက်များအပေါ် အခြေခံကာ နာဆာအဖွဲ့ကြီးက ဘင်္ဂလားပင်လယ်အော်မှာ ဖြစ်ပေါ်နေတဲ့ မုန်တိုင်းငယ်ကို 96B လို့အမည်ပေးလိုက်ပါတယ်။ နာဆာ၏ ထုတ်ပြန်ချက်အရ မုန်တိုင်းရဲ့အရှိန်ကြောင့် ရခိုင်ပြည်နယ် ကမ်းရိုးတန်းဒေသတွေမှာ လွန်ခဲ့တဲ့ (၂၄)နာရီအတွင်း မိုးရေချိန် (၃)လက်မကျော်ခန့်အထိ မိုးရွာသွန်းခဲ့ပြီး၊ ရခိုင်ပြည်နယ် အလယ်ပိုင်းဒေသအချို့မှာ ရေဖုံးလွှမ်းခံရဖို့ အလားအလာ အနည်းငယ်ရှိလာနေပြီဟု ဖော်ပြထားပါတယ်။ အခြားမုတ်သုံမိုးရွာသွန်းမှုအနေနဲ့ ဧရာဝတီတိုင်းတောင်ပိုင်း၊ ရန်ကုန်တိုင်းတောင်ပိုင်း၊ မွန်ပြည်နယ် နဲ့ ကရင်ပြည်နယ်တွေမှာလည်း လွန်ခဲ့တဲ့ (၂၄)နာရီအတွင်း မိုးရေချိန် (၁.၅ – ၃)လက်မအထိ ရွာသွန်းခဲ့ပြီး၊ ရန်ကုန်တိုင်း နဲ့ ဧရာဝတီတိုင်းတောင်ပိုင်းဒေသတွေမှာ ရေမြုပ်ခံရဖို့ အလားအလာတွေ များနေပြီလို့ ဖော်ပြထားကြောင်း မိုးလေဝသပညာရှင် ဒေါက်တာထွန်းလွင်က ပြောပါတယ်။ မုန်တိုင်း၏ အရှိန်ကြောင့် ရခိုင်ပြည်နယ်မြောက်ပိုင်း ကမ်းရိုးတန်းတလျှောက် Read more about မုန်တိုင်းငယ်ကို နာဆာက 96B အဖြစ် ကြေငြာ[…]\n03B မုန်တိုင်းကြောင့် ရခိုင်ကမ်းရိုးတန်းတလျှောက် ရေယာဉ်များ လေဒဏ်၊ လှိုင်းဒဏ် သတိပြုရန်လို\nမုန်တိုင်း 03B ၏ အရှိန်ကြောင့် ရခိုင်ပြည်နယ်မြောက်ပိုင်း ကမ်းရိုးတန်းတလျှောက် တစ်နာရီ မိုင်(၃၀-၃၅)မိုင်ခန့် လေပြင်းများတိုက်ခတ်နေသည့်အတွက် ကမ်းရိုးတန်းသွား ရေယာဉ်များ လေဒဏ် နဲ့ လှိုင်းဒဏ်ကို သတိပြုကြရန် မိုးလေဝသပညာရှင် ဒေါက်တာထွန်းလွင်က သတိပေးထားသည်။ မုန်တိုင်းဗဟိုချက်အနီး လှိုင်းအမြင့် (၁၃-၂၀) ပေခန့်အထိ ရှိလာနိုင်သည်ဟု ဆိုသည်။ မုန်တိုင်းငယ် (03B)၏ အများဆုံးလေတိုက်နှုန်းမှာ 31 knots(36 mph) ထိရှိနေကြောင်း ဇွန် ၁၁ ရက် နံနက် ၁ဝနာရီခန့်က ဒေါက်တာထွန်းလွင်က ခန့်မှန်းထားသည်။ မုန်တိုင်းငယ် (03B) သည် မြောက်ယွန်းယွန်းရပ်ကို ဦးတည်ရွေ့လျှားပြီး ဇွန်လ ၁၂ရက် ညနေပိုင်းတွင် အိန္ဒိယ-ဘင်္ဂလားဒေ့ရှ် နှစ်နိုင်ငံနယ်စပ်အနီးမှ ကမ်းခြေကို ဖြတ်ကျော်ဝင်ရောက်သွားမည်ဟု ၎င်းက ခန့်မှန်းထားသည်။ မုန်တိုင်းအရှိန်ကြောင့် ရခိုင်ပြည်နယ် နှင့် Read more about 03B မုန်တိုင်းကြောင့် ရခိုင်ကမ်းရိုးတန်းတလျှောက် ရေယာဉ်များ လေဒဏ်၊ လှိုင်းဒဏ် သတိပြုရန်လို[…]\nစစ်တွေတွင် လက်ကိုင် အသံချဲ့စက်ဖြင့် မုန်တိုင်းသတိပေး\nစံမောင်သန်း၊ စစ်တွေ နိရဉ်စရာ၊ မေ ၂၉ မိုရာဟု အမည်ပေးထားသည့် ဆိုင်ကလုန်းမုန်တိုင်းသည် ရခိုင်ပင်လယ် ကမ်းခြေ အနီးမှ ဖြတ်သန်းပြီး ဘင်္ဂလာဒေ့ရ်ှနိုင်ငံ ပင်လယ်ကမ်းခြေ စစ်တကောင်းဒေသ အတွင်းသို့ နောက်ထပ် ၂၄ နာရီ အတွင်း ဖြတ်ကျော် ဝင်ရောက် တိုက်ခတ်နိုင်သည်ဟု ခန့်မှန်ထားရာ စစ်တွေမြို့ပေါ်တွင် အသံချဲ့စက်ငယ်ဖြင့် မုန်တိုင်းသတိပေးမှု ကြေညာလျက်ရှိသည်။ ယင်းသို့ကြော်ငြာရာတွင် ယနေ့ နေ့လယ်မှ စပြီး ၄၈ နာရီအတွင်း မုန်တိုင်ဖြတ်ကျော်မည်ဖြစ်ပြီး၊ မုန်တိုင်းဖြစ်ကျော်စဉ် လေသည် ၁ နာရီလျင် မိုင် ၅၀ မှ ၆၀ ထိ တိုက်ခတ်နိုင်ပြီး လှိုင်ကြီးနိုင်ပါကြောင်း၊ သို့အတွက် ပင်လယ်ပြင်သို့ မော်တော်ဘုတ်များ၊ စက်လှေများ၊ ငါးဖမ်းသေင်္ဘာများ မထွက်ခွာကြရန် စသဖြင့် လိုက်လံကြေညာ လျက်ရှိသည်။ Read more about စစ်တွေတွင် လက်ကိုင် အသံချဲ့စက်ဖြင့် မုန်တိုင်းသတိပေး[…]\n၂၀၁၂ အရေးအခင်းတွင် သတ်ဖြတ်ခံခဲ့ရသော ကျောင်းအုပ်ဆရာကြီး ဦးမောင်ချမ်းသာ ကွယ်လွန်ခြင်း (၅) နှစ်ပြည့် အထိမ်းအမှတ် ကျင်းပ\nအောင်ကျော်မင်း(မောင်တော) နိရဉ်စရာ၊ ဇွန် ၉ ၂၀၁၂ ခုနှစ်က ဖြစ်ပွားခဲ့သော မောင်တောမြို့နယ် ဖြစ်ပွားခဲ့သော အကြမ်းဖက် တိုက်ခိုက်မှုများအတွင်း တပည့် ဖြစ်သူများ၏ သတ်ဖြတ်ခြင်းကို ခံခဲ့ရသည့် သရီကုန်ဘောင် ကျောင်းအုပ်ဆရာကြီး ဦးမောင်ချမ်းသာ၏ (၅) နှစ်ပြည့် အောက်မေ့ဖွယ် အထိမ်းအမှတ် အခမ်းအနားကို သူသတ်ဖြတ်ခံခဲ့ရသည့် နှစ်ပတ်လည်နေ့ ဇွန်လ ၈ ရက်နေ့တွင် ကျင်းပခဲ့ကြသည်။ “ ဆရာကြီးမောင်ချမ်းသာဟာ အဲဒီတုန်းက သရီကုန်ဘောင်ကျောင်းအုပ်ဆရာကြီးဖြစ်ပါတယ်။ သူတို့ရွာကို ဘင်္ဂလီတွေ တုတ်တွေ၊ ဓါးတွေ လာရောက်တိုက်ခိုက်ပါတယ်။ တိုက်ခိုက်သူတွေအထဲမှာ သူစာပြခဲ့တဲ့ တပည့်တွေ အများကြီး ပါဝင်နေတာကို တွေ့တော့ သူဟန့်တားရင် ရနိုင်တယ်လို့ ယူဆပြီး ဒီလို မလုပ်ကြ ဖို့ သွားရောက်တားဆီးပါတယ်။ ဘာလက်နက်မှ မပါဘဲ သွားရောက် တောင်းပန်ဟန့်တားတာကို Read more about ၂၀၁၂ အရေးအခင်းတွင် သတ်ဖြတ်ခံခဲ့ရသော ကျောင်းအုပ်ဆရာကြီး ဦးမောင်ချမ်းသာ ကွယ်လွန်ခြင်း (၅) နှစ်ပြည့် အထိမ်းအမှတ် ကျင်းပ[…]\nEdison စက်ရုပ် နည်းပညာ\nHluttaw (Parliament) News\nNGO Social Donation News\nအခြေခံ ကွန်ပျူတာ ၊ အင်တာနက်\nအကြို ဒုတိယအဆင့် အင်္ဂလိပ်စာ\nအမှတ် (၇) ဦးဘကျော်လမ်း (7 U Ba Kyaw Street) တာမွေလေး၊ တာမွေမြို့  (Tarmwe Lay, Tarmwe Township)


တရုတ် Cone ရန် Bobbin ချည်ခင်စက်အကွေ့အကောက်များသော - တရုတ်တရုတ် Cone ရန် Bobbin ချည်ခင်စက်ပေးသွင်းအကွေ့အကောက်များသော,စက်ရုံ -FEIHU\nသင်ဒီမှာပါ : နေအိမ် >ကုန်ပစ္စည်း >ချည်ခင်အကွေ့အကောက်များသော machine >စက်အကွေ့အကောက်များသော Cone မှ Cone\nတရုတ် Cone ရန် Bobbin ချည်ခင်စက်အကွေ့အကောက်များသော\nလျှပ်စစ် Feed Hanks စေရန် Cone ဓာတု Fiber ပိုးချည်ခင်ဓာတုဖိုင်ဘာပိုးချည်အဘို့အသင့်လျော်စက်အကွေ့အကောက်များသော.\nစက်အကွေ့အကောက်များသော Cone စေရန် Cone\nCone အကွေ့အကောက်များသောစက်ချည်ကြိုးအတှကျစုံလင်သောကြိုးပုံသဏ္ဍာန်အကွေ့အကောက်များသောအသုံးပြုသည်,ဖန်စီကြိုး,polyester,နိုင်လွန်,သိုးမွှေးကြိုး,စစကြိုး,ဝိုင်ယာကြိုးများနှင့်များစွာသောအခြားအထူး yarns.Slub Catcher, စင်ကြယ်သောခရီးသွားနှင့် auto-မှားသောစိတ်နှင့်ကင်းလွတ် device ကိုရွေးချယ်နိုင်ခွင့်စက်ပင်လယ်ရပ်ခြားပြည်တွင်းအတွက်ပူရောင်းချခြင်းဖြစ်ပြီးများမှာ.\nဒါဟာကုန်ကြမ်းအမျိုးမျိုးများအတွက်သင့်လျော်သည်, ထိုကဲ့သို့သောဓာတုပိုးအဖြစ်,အတုပိုး, ရွှေငွေပိုး, ပုံပျက်သောပိုး, လွယ်ကူသောစစ်ဆင်ရေး, လွယ်ကူသောထိန်းသိမ်းထား. အသုံးပြုသူလိုအပ်ချက်တွေနဲ့အညီလည်း install လုပ်ထားရနိုင်သလား, ရေနံဖယောင်း, နှင့်ကြိုးထောက်ခံမှုနှင့်အီလက်ထရောနစ်ထိန်းချုပ်မှု devices များ, နောက် ... ပြီးတော့. ခြွင်းချက်အရည်အသွေးကိုကမ်းလှမ်းရန်, တစ်ခုမယှဉ်နိုင်တဲ့စျေးနှုန်းမှာကျစ်လစ်သိပ်သည်းခြင်းနှင့်ယုံကြည်စိတ်ချရ.\nFH230B 500g Cone စေရန် Cone ချည်ခင်စက်အကွေ့အကောက်များသော\n12 ဗိုင်းလိပ်တံ / set ကို, 4ဗိုင်းလိပ်တံ / အုပ်စုတစ်စု, စုစုပေါင်း 48spindles / 4sets\nL4300mm x ကို W500mm x ကို H1000mm (12 ဗိုင်းလိပ်တံ)\nဖောက်သည်ထံမှနမူနာ bobbin ကိုကြည့်ပါ\nစစ်ဆင်ရေး၏ Form ကို\n8ကီလိုဂရမ် - 10ကီလိုဂရမ် / ဗိုင်းလိပ်တံ(အတွင်း 24 နာရီ)\nစက္ကူ rayon ကန်တော့ချွန်သို့မဟုတ်ပြားချပ်ချပ် bobbin, 150မီလီမီတာ-290mm\n220v, တစ်ခုတည်းအဆင့်, 50Hz\nဓာတုပိုး, အတုပိုး, ရွှေငွေ, ပုံပျက်သော.\n350မီတာ / မိနစ်\nလွန်ခဲ့သော : စက်အထည်အလိပ်အကွေ့အကောက်များသော ConeYARN စေရန် Cone\nနောက်တစ်ခု : ရိုးရှင်းပြီးလွယ်ကူနှစ်ချက် side Cone စေရန် Cone အကွေ့အကောက်များသောစက်


MYUTSAWMYIT : ကချင်ပြည်နယ်သတင်း: ငြိမ်းချမ်းရေး…. ဟိုး… အဝေးမှာ (၁ + ၂ + ၃ + ၄) (Aung Din)\nအဲဒီဆွေးနွေးပွဲမှာ မြန်မာအစိုးရက အောက်တိုဘာလကုန်ပိုင်းလောက်မှာ နေပြည်တော်မှာ ကျင်းပဖို့ကြိုးစားနေတဲ့ တစ်နိုင်ငံလုံးအတိုင်းအတာနဲ့ အပစ်အခတ်ရပ်စဲရေး လက်မှတ်ထိုးပွဲမှာ ဖက်ဒရယ်ကောင်စီအဖွဲ့ဝင် လက်နက်ကိုင်အင်အားစုများ တက်ရောက်ကြဖို့ကို မြန်မာအစိုးရကိုယ်စားလှယ်များက အဓိကဆွေးနွေးခဲ့ကြပြီး တိုင်းရင်းသားခေါင်းဆောင်များကတော့ သူတို့ရေးဆွဲတင်ပြထားတဲ့ နိုင်ငံရေးဆွေးနွေးပွဲ လမ်းပြမြေပုံ ၆ ချက်နဲ့ ပါတ်သက်ပြီး ဦးစားပေးဆွေးနွေးခဲ့ကြတယ်လို့ သိရပါတယ်၊ ဆွေးနွေးပွဲပြီးတဲ့နောက် နှစ်ဖက်ကိုယ်စားလှယ်များက ဆွေးနွေးပွဲရလာဒ်နဲ့ ပါတ်သက်ပြီး သတင်းဋ္ဌာနများကို ရှင်းပြကြရာမှာ မတူညီတဲ့ အမြင်နှစ်မျိုးကို ကြားသိရပါတယ်၊\nဧရာဝတီသတင်းဋ္ဌာနရဲ့ သတင်းပို့ချက်အရ မြန်မာအစိုးရကိုယ်စားလှယ်အဖွဲ့ခေါင်းဆောင်၊ ပြည်ထောင်စုဝန်ကြီး ဦးအောင်မင်းက ဖက်ဒရယ်ကောင်စီအဖွဲ့ဝင်များက အောက်တိုဘာလက်မှတ်ရေး ထိုးပွဲကို တက်ရောက်ဖို့ သဘောတူကြောင်း ပြောတယ်လို့ သိရပါတယ်၊ ဒါပေမည့် အဲဒီ သတင်းမှာပဲ ဖက်ဒရယ်ကောင်စီရဲ့ ကိုယ်စားလှယ် နိုင်ဟံသာက သူတို့အနေနဲ့ အောက်တိုဘာလက်မှတ်ရေးထိုးပွဲကို တက်ရောက်ပါမယ်လို့ အဖြေမပေးလိုက်ဘူးလို့ပြောပါတယ်၊\nလွတ်လပ်သော အာရှအသံ မြန်မာပိုင်းအစီအစဉ် (Radio Free Asia, Burmese Service) က တွေ့ဆုံမေးမြန်းရာမှာ မွန်ပြည်သစ်ပါတီရဲ့ အထွေထွေအတွင်းရေးမှူးလည်းဖြစ်၊ ပြည်ထောင်စုတိုင်းရင်းသားများ ဖက်ဒရယ်ကောင်စီရဲ့ အထွေထွေအတွင်းရေးမှူးနဲ့ နိုင်ငံရေးဆွေးနွေးပွဲကိုယ်စားလှယ်ခေါင်းဆောင်လည်းဖြစ်တဲ့ နိုင်ဟံသာက “Road Map ကိစ္စ ဆွေးနွေးတယ်၊ Frame Work ကိစ္စ ဆွေးနွေးတယ်၊ နောက်ပြီးတော့မှ သူတို့ဖက်က တင်ပြလာတဲ့ အဓိက တစ်ပြည်လုံး အပစ်အခတ်ရပ်စဲရေး ကိစ္စတွေကို ဆွေးနွေးကြတယ်၊ တကယ် သဘောတူ ဆုံးဖြတ်ချက်ချတဲ့အဆင့်မျိုးတော့ တစ်ခုမှမရဘူး၊ တချို့ဟာကိုလည်း ပြင်ဆင်ရမယ်၊ တချို့ဟာကိုလည်း ဖြည့်စွက်ရမယ်၊ တစ်ပြည်လုံး အပစ်အခတ်ရပ်စဲရေးနဲ့ ပတ်သက်ပြီးတော့ သူတို့ဖက်ကပြောတယ်၊ ဒါကတော့ သူတို့ ဖြစ်စေချင်တယ်၊ ကျနော်တို့ဖက်ကတော့ အဲ့ဒါကို အဖြေမပေးသေးဘူး၊ အပစ်ရပ်တယ်ဆိုတာကတော့ ဒီအတိုင်းရပ်နေဖို့ မဟုတ်ဘူး၊ နိုင်ငံရေးအရဆွေးနွေးဖို့ဖြစ်တယ်၊ အဲ့တော့ ရှေ့ဆက်ပြီးတော့မှ နုိုင်ငံရေးအရဆွေးနွေးဖို့ အခြေအနေတွေ နားလည် မှုတွေလည်းရှိဖို့လည်း လိုတယ်၊ ဒါကိုလည်း နားလည်မှု အခိုင်အမာရှိပြီးတော့မှ လက်မှတ်ထိုးတာကတော့ ပိုပြီးတော့ ကောင်းမယ်ဆိုတဲ့ သဘောထားမျိုးပေါ့ဗျာ၊၊ ကျနော်တို့က အဲ့လိုပေးလုိုက်ပြီဖြစ်တယ်” လို့ ပြောပါတယ်၊\nအဲဒီသတင်းပို့ချက်တစ်ခုတည်းမှာပဲ အစိုးရကိုယ်စားလှယ်အဖွဲ့ခေါင်းဆောင် ဝန်ကြီးဦးအောင်မင်းက “အားလုံးပြီးသွားလို့ရှိရင် တစ်တိုင်းတစ်ပြည်လုံး အပစ်အခတ်ရပ်စဲရေး လက်မှတ်ရေးထိုးပါမယ်၊ ထိုးတဲ့အခါမှာလည်း အချက်အလက်တွေ ဘာမှအသစ်အဆန်းတွေမပါဘူး၊ အဲ့ဒီ အချက်အလက်တွေက ဘာတွေဖြစ်မလဲဆိုလို့ရှိရင် ပြည်နယ်အဆင့်မှာ လက်မှတ်ထိုးထားတဲ့ အချက် ၄ ချက်ပဲလေ၊ အဲ့ဒီ အချက်လေးချက်မှာ နောက်တစ်ချက်ထပ်ပြီးတော့ ပေါင်းပေးလုိုက်မယ်၊ ဘာလဲဆိုရင် နုိုင်ငံရေးဆွေးနွေးပွဲများကို ဆက်လက်လုပ်မယ် ဆိုတာလေးကို ပေါင်းပေးလုိုက်မယ်၊ အဲ့ဒါလေးကို အောက်တိုဘာလမှ လကုန်လောက်မှာလုပ်ဖို့ လုပ်ထားပါတယ်၊ လုပ်ငန်းစဉ်က တဆက်တည်းဖြစ်သော်လည်း သဘောသဘာဝခြင်းက မတူကြဘူး၊ မတူတော့ ကြားထဲမှာ လိုင်းလေးတစ်လုိုင်းတားချင်တာပေါ့၊ အဲ့ဒီလိုင်းကဘာလဲဆိုရင် ခုနကပြောတဲ့ လက်မှတ်ထိုးဖို့ဆိုပြီး လုပ်တာပါ၊ အဲ့တော့ ဒီကိစ္စတွေလည်း ကိုယ်တုို့ဆွေးနွေးကြတယ်” လို့ပြောပြန်ပါတယ်၊\nအဲဒီနောက် စက်တင်ဘာလ ၁၀ ရက်နေ့မှာ ဖက်ဒရယ်ကောင်စီက “တစ်ပြည်လုံးအတိုင်းအတာဖြင့် အပစ်အခတ်ရပ်စဲရေး ထပ်မံလက်မှတ်ရေးထိုးရန် ကိစ္စနှင့် ပါတ်သက်၍” ဆိုတဲ့ခေါင်းစဉ်နဲ့ ကြေညာချက်တစ်စောင်ကို အင်္ဂလိပ်၊ မြန်မာ နှစ်ဘာသာနဲ့ ထုတ်ပြန်ပါတယ်၊\nအဲဒီ ကြေညာချက်မှာ ဖက်ဒရယ်ကောင်စီက “အစိုးရနဲ့ အပစ်အခတ်ရပ်စဲထားပြီးသော အဖွဲ့အစည်းများအားလုံးဟာ သက်ဆိုင်ရာ ပြည်နယ်အဆင့်တွင်လည်းကောင်း၊ ပြည်ထောင်စုအဆင့်တွင်လည်းကောင်း တစ်ဖွဲ့ချင်း လက်မှတ်ရေးထိုးပြီး ဖြစ်ပါလျက် ဘာ့ကြောင့် ထပ်မံပြီး တစ်ပြည်လုံးအတိုင်းအတာနဲ့ လက်မှတ်ထိုးဖို့ လိုအပ်ပါသလဲ၊ အစိုးရနှင့် တိုင်းရင်းသားတော်လှန်ရေးအဖွဲ့အချို့ကြား အပစ်အခတ်ရပ်စဲထားပါလျက် တိုက်ပွဲများ ဆက်လက်ဖြစ်ပေါ်နေရခြင်းဟာ ဗမာ့တပ်မတော်နဲ့ အစိုးရအကြား နားလည်မှု၊ ဆက်စပ်မှု ပျက်ပြားနေပါသလား” ဆိုပြီး မြန်မာအစိုးရကို မေးခွန်းထုတ်ထားပါတယ်၊ ဒါ့အပြင် ဖက်ဒရယ်ကောင်စီက “တစ်ဘက်နှင့်တစ်ဘက် အပစ်ရပ်ကြပြီဆိုပါလျင် လွယ်လွယ်နှင့် ပြန်လည်တိုက်ခိုက်ကြခြင်းမျိုး မဖြစ်ပေါ်စေရန် တပ်နေရာချထားရေး၊ တပ်လှုပ်ရှားခွင်သတ်မှတ်ရေး၊ တပ်ဖွဲ့ဝင်များလိုက်နာရန် စည်းမျဉ်းစည်းကမ်းသတ်မှတ်ရေးများကို ခိုင်ခိုင်မာမာ သတ်မှတ်ထားရှိရန်လိုအပ်ကြောင်းနဲ့ အပစ်ရပ်ပြီးနောက် နိုင်ငံရေးပြဿနာများကို ဆွေးနွေးဖြေရှင်းရန် ခိုင်မာသည့် သဘောတူညီချက်များရရှိရေးအတွက် ညှိနှိုင်းလုပ်ဆောင်ရန် လိုအပ်ကြောင်း” ၎င်းတို့ရဲ့ သဘောထားကို တင်ပြပါတယ်၊\nမြန်မာအစိုးရရဲ့ ထုတ်ပြန်ကြေညာချက်များအရ ဒီကနေ့အထိ တိုင်းရင်းသား လက်နက်ကိုင်အဖွဲ့အစည်း ၁၄ ခုနဲ့ အပစ်အခတ်ရပ်စဲရေး လက်မှတ်ရေးထိုးထားပြီး ဖြစ်တယ်လို့ သိရပါတယ်၊ ဖက်ဒရယ်ကောင်စီမှာ ပါဝင်တဲ့ တိုင်းရင်းသားလက်နက်ကိုင်အဖွဲ့အစည်း ၁၁ ဖွဲ့ထဲမှာ ၆ ဖွဲ့က အပစ်အခတ်ရပ်စဲရေးလက်မှတ်ရေးထိုးထားပြီး ကေအိုင်အို (ခေါ်) ကချင်လွတ်မြောက်ရေးအဖွဲ့ (Kachin Independence Organization, KIO) နဲ့တအောင်း-ပလောင်လွတ်မြောက်ရေး တပ်မတော်၊ (Ta-aung National Liberation Army, TNLA) တို့က တိုက်ပွဲတွေ ဆက်ဖြစ်ရင်း အပစ်အခတ်ရပ်စဲဖို့ ကြိုးစားညှိနှိုင်းနေတဲ့ အခြေအနေမှာ ရှိပါတယ်၊ ကျန်တဲ့ ဖက်ဒရယ်ကောင်စီဝင် အဖွဲ့သေး သုံးဖွဲ့ဖြစ်တဲ့ လားဟူဒီမိုကရက်တစ်ယူနီယံ (Lahu Democratic Union, LDU)၊ ရခိုင်အမျိုးသားကောင်စီ (Arakan National Council, ANC)၊ နဲ့ ဝအမျိုးသားအဖွဲ့ (Wa National Organization, WNO) တွေနဲ့ကတော့ တိုက်ပွဲတွေလည်း မဖြစ်၊ ဆွေးနွေးမှုလည်းမရှိသေးပါ၊ ဒီအခြေအနေကို သုံးသပ်ရရင် ဦးသိန်းစိန်အစိုးရ မျှော်လင့်ထားတဲ့ တစ်နိုင်ငံလုံးအတိုင်းအတာနဲ့ အပစ်အခတ်ရပ်စဲရေး လက်မှတ်ရေးထိုးပွဲဟာ အောက်တိုဘာလကုန်မှာ ဖြစ်ချင်မှ ဖြစ်ပါလိမ့်မယ်၊ ဖြစ်ရင်တောင်မှ လက်နက်ကိုင်အဖွဲ့အစည်းအားလုံးပါဝင်လက်မှတ်ရေးထိုးကြမယ်လို့ မမျှော်လင့်နိုင်ပါ၊\nကျနော်လေ့လာမိသလောက် ဦးသိန်းစိန်အစိုးရရဲ့ အစီအစဉ်က အောက်တိုဘာလကုန်မှာ တစ်နိုင်ငံလုံး အတိုင်းအတာနဲ့ အပစ်အခတ်ရပ်စဲရေး လက်မှတ်ရေးထိုးပွဲကို ကျင်းပမယ်၊ အဲဒီအခန်းအနားမှာ အစိုးရနဲ့ အပစ်အခတ်ရပ်စဲပြီး တိုင်းရင်းသားလက်နက်ကိုင်အင်အားစုများ အတူတကွ နေပြည်တော်မှာ၊ နိုင်ငံတကာအစိုးရများနဲ့ နိုင်ငံတကာအဖွဲ့အစည်းများမှ ကိုယ်စားလှယ်များရဲ့ ရှေ့မှောက်မှာ လက်မှတ်ရေးထိုးကြမယ်၊ အဲဒီ အပစ်အခတ်ရပ်စဲရေး စာချုပ်မှာ ပြည်နယ်အဆင့်မှာ ပါဝင်တဲ့ အချက် (၄) ချက် ဖြစ်တဲ့ (၁) နှစ်ဘက်ရန်လိုမှုတွေ၊ ပစ်ခတ်မှုတွေ ရပ်စဲရေး၊ (၂) နှစ်ဘက်သဘောတူထားတဲ့ နယ်မြေမှာသာ နေထိုင်ရေး၊ (၃) သတ်မှတ်နေရာမှအပ ကျန်နေရာများသို့သွားလျင် လက်နက်မကိုင်ရေး၊ နဲ့ (၄) နှစ်ဘက်သဘောတူသည့်နေရာများမှာ ဆက်ဆံရေးရုံးများဖွင့်ရေး စတဲ့ အချက်တွေပါဝင်မယ်၊ နောက်တိုး အချက်တစ်ခုအဖြစ် (၅) နိုင်ငံရေးဆွေးနွေးပွဲတွေကို ဆက်လက်ကျင်းပသွားရေး ဆိုပြီး ထပ်ဖြည့်ထားတယ်လို့ ဆိုပါတယ်၊ အဲဒီ အောက်တိုဘာ လက်မှတ်ရေးထိုးပွဲပြီးတဲ့နောက် နိုဝင်ဘာ၊ ဒီဇင်ဘာလောက်မှာ “နိုင်ငံရေးဆွေးနွေးပွဲများကျင်းပရန်လိုအပ်သော လုပ်ငန်းစဉ် (Framework for Political Dialogue)” များကို ဆက်လက်ဆွေးနွေးမယ်လို့ ဆိုပါတယ်၊ အဲဒီနောက်တဆင့်ကို ဖြတ်သန်းပြီးတော့မှပဲ နိုင်ငံရေးဆွေးနွေးပွဲအဆင့်ကို ရောက်ပါလိမ့်မယ်၊\nဖက်ဒရယ်ကောင်စီဘက်ကတော့ ဒီအပစ်အခတ် ရပ်စဲရေးလက်မှတ်ရေးထိုးတာနဲ့အတူ နိုင်ငံရေးဆွေးနွေးပွဲများအတွက် လုပ်ငန်းစဉ်ကို တစ်ပါတည်း ချမှတ်ကြေညာစေချင်ပါတယ်၊ ဖက်ဒရယ်ကောင်စီအနေနဲ့ သူတို့ရေးဆွဲထားတဲ့ ဆွေးနွေးဖြေရှင်းရေးလုပ်ငန်းအစီအစဉ် (Comprehensive National Peace and Ceasefire Agreement) ကို ၂၀၁၃ ခုနှစ် မေလကတည်းက ဦးသိန်းစိန်အစိုးရကို ဝန်ကြီးဦးအောင်မင်းက တဆင့် တင်ပြပြီး ဖြစ်တယ်လို့ သိရပါတယ်၊ အဲဒီအစီအစဉ်ကို ဖက်ဒရယ်ကောင်စီအပါအဝင်ဖြစ်တဲ့ တိုင်းရင်းသားလူမျိုးစုများ ပူးပေါင်းဆောင်ရွက်ရေးလုပ်ငန်းအဖွဲ့ (Working Group for Ethnic Cooperation, WGEC) ကရေးဆွဲခဲ့ပြီး အချက် (၁၅) ချက်ပါ အခြေခံမူဝါဒများ၊ အချက် (၁၄) ချက်ပါ နိုင်ငံလုံးဆိုင်ရာ အပစ်အခတ်ရပ်စဲရေး စာချုပ်၊ အချက် (၆) ချက်ပါ နိုင်ငံရေးဆွေးနွေးပွဲများကျင်းပခြင်းဆိုင်ရာ လုပ်ငန်းစဉ်၊ အချက် (၉) ချက်ပါ အသွင်ကူးပြောင်းရေးကာလ သဘောတူညီချက်များ၊ နိုင်ငံလုံးဆိုင်ရာ ငြိမ်းချမ်းရေးညီလာခံကြီးမှာ ပါဝင်ရမဲ့ ကိုယ်စားလှယ်အရေအတွက်နဲ့ ဖွဲ့စည်းရမည့် ကော်မီတီများ၊ အချက် (၉) ချက်ပါ နိုင်ငံရေးဆွေးနွေးပွဲမှာ ဆွေးနွေးရန်အကြောင်းအရာများ၊ နှစ်ဖက်တပ်များလိုက်နာရမည့် ကျင့်ဝတ်များပါဝင်ပါတယ်၊ ဖက်ဒရယ်ကောင်စီက သူတို့တင်ပြထားတဲ့ ဒီအစီအစဉ်ကို အစိုးရဘက်က ညှိနှိုင်းဆွေးနွေးသဘောတူပြီးမှပဲ နိုင်ငံလုံးဆိုင်ရာအပစ်အခတ်ရပ်စဲရေးစာချုပ်ကို တိကျခိုင်မာတဲ့ နိုင်ငံရေးဆွေးနွေးပွဲလုပ်ငန်းစဉ်များနဲ့ အတူတကွ လက်မှတ်ရေးထိုးချင်ပါတယ်၊\nတစ်ခါ ဖက်ဒရယ်ကောင်စီအဖွဲ့ဝင်များဟာ မကြာသေးမီကမှ ပေါ်ထွက်လာတဲ့ တပ်မတော်ရဲ့ မူဝါဒ (၆) ချက်အပေါ်မှာလည်း သံသယရှိကြပါတယ်၊ မြန်မာ့တပ်မတော်ရဲ့ အပစ်ရပ်တိုင်းရင်းသားအဖွဲ့များနဲ့ ပါတ်သက်တဲ့ မူဝါဒ ၆ ချက်က (၁) လူမသတ်ရန်၊ (၂) အဓမ္မ တပ်စုဆောင်းခြင်း မပြုရန်နှင့် ဆက်ကြေး မကောက်ရန်၊ (၃) တပ်နေရာသစ် တိုးချဲ့ တည်ဆောက်ခြင်းမပြုရန်၊ (၄) မဟာမိတ် တပ်ဖွဲ့များအတွင်းသို့ အပစ်ရပ်ထားသော အဖွဲ့မှ တပ်သားများ ထည့်သွင်း တိုက်ခိုက်ခြင်းမပြုရန်၊ (၅) အစိုးရ အုပ်ချုပ်ရေးပိုင်းတွင် ၀င်ရောက် စွက်ဖက်ခြင်း မပြုရန်နှင့် (၆) တပ်မတော်၏ အုပ်ချုပ်မှု အောက်ရှိ ပြည်သူ့စစ် တပ်ဖွဲ့များကို တိုက်ခိုက်ခြင်း မပြုရန်တို့ ဖြစ်ကြပါတယ်၊ အဲဒီ (၆) ချက်ဟာ အပစ်ရပ်အဖွဲ့များ ပြည်နယ်အဆင့်၊ ပြည်ထောင်စုအဆင့် အပစ်ရပ်ရေး လက်မှတ်ရေးထိုးတုန်းက မပါဝင်ခဲ့ပဲ အခုမှ ပေါ်ပေါက်လာတာဖြစ်လို့ တိုင်းရင်းသားလက်နက်ကိုင်အဖွဲ့များက အစိုးရရဲ့ ငြိမ်းချမ်းရေးဖော်ဆောင်ရေးလုပ်ငန်းများကို တပ်မတော်က သဘောမတူပဲ အနှောက်အယှက်ပေးဖို့ ကြိုးစားတာဖြစ်တယ်လို့ သံသယရှိကြပါတယ်၊\nအစိုးရသစ်လက်ထက်မှာ မြန်မာနိုင်ငံမှာ နှစ်ပေါင်း ၆၀ ကျော်တည်ရှိခဲ့တဲ့၊ တည်ရှိနေဆဲဖြစ်တဲ့ ပြည်တွင်းစစ်ကြီးကို အပြီးတိုင်ရပ်စဲဖို့ ကြိုးစားနေတာ ဝမ်းသာစရာပါ၊ ရိုးရိုးကလေးတွေးရင်ဖြင့် ရန်လိုမှုတွေအဆုံးသတ်၊ အပစ်အခတ်ရပ်စဲ၊ နိုင်ငံရေးအရတွေ့ဆုံဆွေးနွေး၊ အားလုံးလက်ခံနိုင်တဲ့ သဘောတူညီချက်တွေကို ချမှတ်၊ တိုင်းပြည်ကြီးငြိမ်းချမ်း၊ အဲဒီလို ဖြစ်မယ်ဆိုရင် သိပ်ကောင်းမှာပါ၊ ဒါပေမည့် လက်တွေ့ဖြစ်စဉ်တွေမှာတော့ ဆွေးနွေးညှိနှိုင်းမှုတွေမှာ မခိုင်မာမှုတွေ၊ မယုံကြည်မှုတွေ၊ မသေချာမှုတွေ၊ ပြင်ပစွက်ဖက်မှုတွေ၊ မညီညွတ်မှုတွေ၊ မဖြစ်နိုင်တာကို ရချင်တာတွေ၊ မလိုအပ်တဲ့ ဈေးခေါ်မှုတွေ၊ မရိုးသားမှုတွေက ပြည့်နှက်နေတာမို့ မြန်မာနိုင်ငံရဲ့ ပြည်တွင်းစစ်အဆုံးသတ်ရေးဟာ အလှမ်းဝေးနေဆဲလို့ ကျနော်ထင်မိပါတယ်၊\nငြိမ်းချမ်းရေး…. ဟိုး… အဝေးမှာ (၂)\n(ကုမုဒြာသတင်းဂျာနယ်၊ အတွဲ ၃၊ အမှတ် ၂၇၊ အောက်တိုဘာလ ၈ ရက်၊ ၂၀၁၃)\n၂၀၁၂ ခုနှစ် မတ်လ ၁ရက်နေ့မှာ အစိုးရအဖွဲ့သက်တမ်း တစ်နှစ်ပြည့်မြောက်တဲ့ အထိန်းအမှတ်အဖြစ် ပြည်ထောင်စုလွှတ်တော်မှာ ပြောကြားတဲ့ သမ္မတဦးသိန်းစိန်ရဲ့ မိန့်ခွန်းအရ သမ္မတဦးသိန်းစိန် ချမှတ်ထားတဲ့ ငြိမ်းချမ်းရေးလမ်းပြမြေပုံက အဆင့် သုံးဆင့်၊ အချက်ပေါင်း ၁၄ ချက်ရှိပါတယ်၊ ပထမအဆင့်ဖြစ်တဲ့ “ပြည်နယ်အဆင့်”မှာ (၁) နှစ်ဘက်ရန်လိုမှုတွေ၊ ပစ်ခတ်မှုတွေ ရပ်စဲရန်၊ (၂) နှစ်ဘက်သဘောတူထားတဲ့ နယ်မြေမှာသာ နေထိုင်ရန်၊ (၃) သတ်မှတ်နေရာမှအပ ကျန်နေရာများသို့သွားလျင် လက်နက်မကိုင်ရန်၊ (၄) နှစ်ဘက်သဘောတူသည့်နေရာများမှာ ဆက်ဆံရေးရုံးများဖွင့်ရန်၊ နဲ့ (၅) ပြည်ထောင်စုအဆင့် ဆွေးနွေးပွဲလုပ်မည့် နေရာ၊ အချိန်၊ ရက်သတ်မှတ်ရန်၊ တို့ပါဝင်ပါတယ်၊\nဒုတိယအဆင့်ဖြစ်တဲ့ “ပြည်ထောင်စုအဆင့်”မှာ (၁) ပြည်ထောင်စုက ခွဲမထွက်ရန်၊ (၂) တို့တာဝန်အရေးသုံးပါးကို လက်ခံရန်၊ (၃) စီးပွါးရေးနဲ့ ဖွံ့ဖြိုးတိုးတက်ရေးကဏ္ဏတွေမှာ ပူးပေါင်းဆောင်ရွက်ရန်၊ (၄) မူးယစ်ဆေးဝါးနဲ့ စိတ်ကိုပြောင်းလဲစေတဲ့ ဆေးဝါးများတိုက်ဖျက်ရေးမှာ ပူးပေါင်းဆောင်ရွက်ရန်၊ (၅) ပါတီထူထောင်၍ ရွေးကောက်ပွဲဝင်ရန်၊ (၆) ၂၀၀၈ ဖွဲ့စည်းပုံအခြေခံဥပဒေအားလက်ခံရန်နှင့် ပြင်ဆင်လိုသည့်ကိစ္စများရှိပါက လွှတ်တော်အတွင်း အများသဘောတူ ဆန္ဒနှင့်အညီ ဆောင်ရွက်ရန်၊ (၇) ထာဝရငြိမ်းချမ်းရေးအတွက် ဥပဒေဘောင်အတွင်းသို့ အပြီးအပိုင်ဝင်ပြီး ဖွဲ့စည်းပုံအခြေခံဥပဒေနှင့်အညီ တန်းတူညီတူနေထိုင်သွားလာလုပ်ကိုင်စားသောက်ရန်၊ နဲ့ (၈) ဖွဲ့စည်းပုံအခြေခံ ဥပဒေနဲ့အညီ တစ်ခုတည်းသော လက်နက်ကိုင် တပ်မတော်အဖြစ် ရပ်တည်ရေး ညှိနှိုင်းဆောင်ရွက်ရန်၊ စတဲ့အချက်များပါဝင်ပါတယ်၊ ဒီအချက်တွေကို နှစ်ဦး နှစ်ဖက် ညှိနှိုင်းပြီး သဘောတူညီချက် ရရှိပြီဆိုမှ တတိယအဆင့်ကို ဆက်လက်ဆောင်ရွက်မှာ ဖြစ်ပါတယ်။ တတိယအဆင့်ကိုတော့ “နိုင်ငံတော်အဆင့်” လို့ခေါ်ပြီး (၁) နိုင်ငံတော်အစိုးရ၊ တိုင်းရင်းသားခေါင်းဆောင် တွေ၊ နိုင်ငံရေးပါတီနဲ့ နိုင်ငံရေးအင်အားစုတွေ၊ ပြည်သူ့ကိုယ်စားလှယ်တွေ စတဲ့ နိုင်ငံတော်မှာရှိတဲ့ အဓိကကျတဲ့ နိုင်ငံရေးခေါင်းဆောင်များအားလုံး ပါဝင်ပြီး ပြည်ထောင်စုလွှတ်တော်မှာ ငြိမ်းချမ်းရေးသဘောတူ လက်မှတ်ရေးထိုးကြရန် ဖြစ်ပါတယ်။\nတိုင်းရင်းသားလက်နက်ကိုင်အဖွဲ့အများစုက သမ္မတရဲ့ ငြိမ်းချမ်းရေးလမ်းပြမြေပုံက ပြည်နယ်အဆင့်ကိုလက်ခံပြီး အပစ်အခတ် ရပ်စဲဖို့ သဘောတူညီကြပေမည့် ပြည်ထောင်စုအဆင့်ကို လက်မခံကြပါ၊ ပြည်ထောင်စုအဆင့်မှာပါဝင်တဲ့ အမှတ် (၁) ကနေ အမှတ် (၄) အထိကို လက်ခံနိုင်ပေမည့် အမှတ် (၅) ကစလို့ (၈) အထိကို လက်မခံနိုင်ကြပါ၊ အဲဒီ နိုင်ငံရေးပါတီများတည်ထောင်ရေး၊ လွှတ်တော်ထဲရောက်ပြီးမှ ဖွဲ့စည်းပုံပြင်ဆင်ဖို့ ကြိုးစားရေး နဲ့ ၎င်းတို့ရဲ့ လက်နက်ကိုင်တပ်များကို ဖျက်သိမ်းပြီး တစ်ခုတည်းသော မြန်မာ့တပ်မတော်ထဲ ပေါင်းစည်းရေးတွေဟာ သူတို့ကို ဘာနိုင်ငံရေးအာမခံချက်မှမရှိပဲ၊ ဘာသဘောတူညီချက်မှ မရှိပဲ လက်နက်ချခိုင်းတာသာ ဖြစ်တယ်လို့ ခံယူကြပါတယ်၊\nအမှန်တကယ်လည်း မြန်မာ့တပ်မတော်က သဘောမတူရင်၊ ခွင့်မပြုရင် ပြင်ဆင်လို့မရအောင် ဖန်တီးထားတဲ့ ၂၀၀၈ ဖွဲ့စည်းပုံအခြေခံဥပဒေကို လက်နက်ကိုင်နည်းလမ်းကို စွန့်လွှတ်၊ နိုင်ငံရေးပါတီများထူထောင်၊ ရွေးကောက်ပွဲဝင်၊ လွှတ်တော်ထဲရောက်မှ ပြင်ဖို့ကြိုးစားကြလို့ ကမ်းလှမ်းတာဟာ တစ်ဘက်သတ် အနိုင်ကျင့်ရာရောက်လွန်းလှပါတယ်၊\n၂၀၁၂ ခုနှစ်၊ စက်တင်ဘာလ ၁၄၊ ၁၅၊ ၁၆ ရက်တွေမှာ ထိုင်း-မြန်မာနယ်စပ်ဒေသ တစ်နေရာမှာ တိုင်းရင်းသားလူမျိုးစုများရဲ့ ညီလာခံတစ်ခုကို ညီညွတ်သောတိုင်းရင်းသားလူမျိုးများ ဖက်ဒရယ်ကောင်စီက ဦးဆောင်ကျင်းပခဲ့ပါတယ်၊ အဲဒီညီလာခံကို တိုင်းရင်းသားလက်နက်ကိုင်အင်အားစုများ၊ ၂၀၁၀ ရွေးကောက်ပွဲဝင် တိုင်းရင်းသားနိုင်ငံရေးပါတီများ၊ လူထုအခြေပြုအဖွဲ့အစည်းများ၊ တတ်သိပညာရှင်များတက်ရောက်ခဲ့ကြပြီး “တိုင်းရင်းသားလူမျိုးများ၏ ငြိမ်းချမ်းရေးဆိုင်ရာ နိုင်ငံရေးလုပ်ငန်းစဉ် (၆) ချက်” ကို ချမှတ်ခဲ့ကြပါတယ်၊ ဒါဟာဖြင့် သမ္မတ ဦးသိန်းစိန်ရဲ့ ငြိမ်းချမ်းရေးလမ်းပြမြေပုံကို တုန့်ပြန်တဲ့ တိုင်းရင်းသားလူမျိုးစုများရဲ့ ငြိမ်းချမ်းရေး လမ်းပြမြေပုံဖြစ်ပါတယ်၊ ပါဝင်တဲ့ အချက် (၆) ချက်ကတော့ အောက်ပါအတိုင်းဖြစ်ပါတယ်၊\nတိုင်းရင်းသားလူမျိုးများ၏ ငြိမ်းချမ်းရေးဆိုင်ရာနိုင်ငံရေးလုပ်ငန်းစဉ် ( ၆ ) ချက်\n(၁) တိုင်းရင်းသားလက်နက်ကိုင် တော်လှန်ရေးအဖွဲ့အစည်းများ၊ နိုင်ငံရေးပါတီများ၊ အမျိုးသမီးနှင့် လူငယ်ထုအပါ အဝင် အရပ်ဘက်လူ့အဖွဲ့အစည်းများ (Civil Societies) တို့တွေ့ဆုံဆွေးနွေးပွဲ ကျင်းပပြီး “နိုင်ငံရေးဆွေးနွေးပွဲ ဆိုင်ရာမူဘောင်” (Framework for Political Dialogue) တွင် ပါဝင်မည့်အချက်အလက်များကို သဘောတူ ချမှတ်ရန်။\n(၂) ပြည်ထောင်စုအစိုးရကိုယ်စားလှယ်များနှင့် လက်နက်ကိုင်တိုင်းရင်းသား တော်လှန်ရေးအဖွဲ့အစည်းများ၏ စုစည်း ထားသော ကိုယ်စားလှယ်များအကြားတွေ့ဆုံဆွေးနွေး၍ “တွေ့ဆုံဆွေးနွေးရေးဆိုင်ရာ မူဘောင်သဘောထား” (The Framework of Political Dialogue) သဘောတူညီချက် ရရှိရန်။ ထိုသို့ပြုလုပ်ရာတွင် -\n(ခ) ဆွေးနွေးစဉ်နှင့် သဘောတူညီချက်များကိုအကောင်အထည်ဖော်ရာတွင် ဘက်မလိုက်သောနိုင်ငံ တကာ လေ့လာစောင့်ကြည့်ရေးအဖွဲ့ထားရှိရန်နှင့် သဘောတူညီချက်များကို အများပြည်သူသိရှိအောင် လွတ်လပ်သောမီဒီယာများမှတဆင့် ပူးတွဲထုတ်ပြန်ရန်။\n(၃) ပြည်ထောင်စုအစိုးရနှင့် လက်နက်ကိုင်တိုင်းရင်းသားတော်လှန်ရေးအင်အားစုများအကြား တွေ့ဆုံဆွေးနွေးပွဲမှ “တွေ့ဆုံဆွေးနွေးရေးဆိုင်ရာ မူဘောင်သဘောထား” (The Framework of Political Dialogue) သဘောတူညီချက်ရရှိပြီးမှ သက်ဆိုင်ရာပြည်နယ်နှင့်တိုင်းအလိုက် သော်လည်းကောင်း၊ လူမျိုးအလိုက်သော်လည်းကောင်း တိုင်းရင်းသားတို့၏ ညီလာခံများကျင်းပပြီး ရှင်းလင်းညှိနှိုင်းသဘောထား ရယူသွားရန်။\n(၄) တနိုင်ငံလုံးအတိုင်းအတာဖြင့် တိုင်းရင်းသားများ၏ လက်နက်ကိုင်တော်လှန်ရေးအဖွဲ့အစည်း များမှကိုယ်စားလှယ်များ၊ နိုင်ငံရေးပါတီများမှ ကိုယ်စားလှယ်များ၊ အမျိုးသမီးနှင့်လူငယ်အဖွဲ့အစည်းများအပါအဝင် Civil Societies အဖွဲ့အစည်းများမှ ကိုယ်စားလှယ်များနှင့် အသိပညာရှင်၊ အတတ်ပညာရှင်များပါဝင်သော တိုင်းရင်းသားလူမျိုးစုံ ညီလာခံတခုကို ခေါ်ယူကျင်းပသွားရန်။\n(၅) တိုင်းရင်းသားအင်အားစုများ၏ ကိုယ်စားလှယ်များ၊ ဒီမိုကရေစီနည်းအရလှုပ်ရှားနေကြသော နိုင်ငံရေးအင်အားစုများ၏ကိုယ်စားလှယ်များ၊ အစိုးရကိုယ်စားလှယ်များ အချိုးညီပါဝင်ပြီး အင်အားစုသုံးစုစလုံးလက်ခံနိုင်သော ပုံစံဖြင့် ပင်လုံစိတ်ဓါတ်ကိုအခြေခံသော ပြည်ထောင်စုညီလာခံကြီးတရပ် ကျင်းပသွားရန်။ ထိုညီလာခံကြီးမှ ချမှတ်သော သဘောတူညီချက်များကို “တိုင်းရင်းသားလူမျိုးများဆိုင်ရာ ပြည်ထောင်စုသဘောတူညီချက်” (Union Accord) အဖြစ် သဘောတူလက်မှတ်ရေးထိုးရန်။\n(၆) “တိုင်းရင်းသားလူမျိုးများဆိုင်ရာ ပြည်ထောင်စုသဘောတူညီချက်” (Union Accord) ကို အချိန်အတိအကျ သတ်မှတ်ပြီးအကောင်အထည်ဖော် ဆောင်ရွက်သွားရန်။\nဒီသဘောထားကို ညီညွတ်သောတိုင်းရင်းသားများဖက်ဒရယ်ကောင်စီရဲ့ ဥက္ကဋ္ဌ ဒုတိယ ဗိုလ်ချုပ်ကြီး အင်ဗန်လ က သမ္မတဦးသိန်းစိန်ထံ ၂၀၁၂ ခုနှစ်၊ စက်တင်ဘာလ ၂၇ ရက်နေ့ နေ့စွဲနဲ့ စာရေးပြီး အကြောင်းကြားခဲ့ပါတယ်၊\n၂၀၁၃ ခုနှစ် ဇူလိုင် ၂၉ ကနေ ၃၁ ရက်နေ့အထိ ထိုင်း-မြန်မာနယ်စပ်မှာ (ဒုတိယအကြိမ်) တိုင်းရင်းသား လူမျိုးစုများညီလာခံ ကို ဖက်ဒရယ်ကောင်စီက ဦးဆောင်ပြီးထပ်မံကျင်းပပါတယ်၊ အဲဒီညီလာခံကို ဖက်ဒရယ်ကောင်စီအဖွဲ့ဝင် လက်နက်ကိုင်အင်အားစုများ၊ မြန်မာနိုင်ငံတွင်းက ၁၉၉၀ ရွေးကောက်ပွဲဝင် ညီညွတ်သောတိုင်းရင်းသား မဟာမိတ်များ (United Nationalities Alliance, UNA) အဖွဲ့ဝင် တိုင်းရင်းသားပါတီများ၊ ၂၀၁၀ ရွေးကောက်ပွဲဝင် ညီနောင်တိုင်းရင်းသားပါတီများ ဖက်ဒရေးရှင်း (Nationalities Brotherhood Federation, NBF) အဖွဲ့ဝင် တိုင်းရင်းသားပါတီများ၊ တိုင်းရင်းသားအဖွဲ့အစည်းများ၊ လူငယ်အဖွဲ့အစည်းများ၊ အမျိုးသမီးအဖွဲ့အစည်းများ၊ ပညာရှင်များ၊ မြန်မာနိုင်ငံမြောက်ပိုင်းဒေသ အခြေစိုက်ငြိမ်းချမ်းရေးနှင့် ဒီမိုကရေစီတပ်ပေါင်းစု (Peace and Democracy Front, PDF)၊ ဖက်ဒရယ်ကောင်စီအဖွဲ့ဝင် မဟုတ်တဲ့ ရှမ်းပြည်ပြန်လည်ထူထောင်ရေးကောင်စီ (Restoration Council of Shan State, RCSS) နဲ့ တိုင်းရင်းသားလူမျိုးစုများ ပူးပေါင်းဆောင်ရွက်ရေးလုပ်ငန်းအဖွဲ့ (Working Group for Ethnic Cooperation, WGEC) တို့မှ ကိုယ်စားလှယ်များ စုစုပေါင်း ၁၂၂ဦး တက်ရောက်ခဲ့ပါတယ်၊ သုံးရက်ကြာညီလာခံကနေ ၂၀၁၂ ခုနှစ် စက်တင်ဘာလမှာ ကျင်းပခဲ့တဲ့ (ပထမ) ညီလာခံက ချမှတ်ခဲ့တဲ့ တိုင်းရင်းသားလူမျိုးများ၏ ငြိမ်းချမ်းရေးလမ်းပြမြေပုံ (၆) ချက်ကို ထပ်မံအတည်ပြုခဲ့ကြပါတယ်၊\nအဲဒီ တိုင်းရင်းသားညီလာခံက အခြားအရေးကြီးတဲ့ ဆုံးဖြတ်ချက်များကို ချမှတ်ခဲ့ပါသေးတယ်၊ အဲဒီ ဆုံးဖြတ်ချက်များအကြောင်းကို နောက်ပိုင်းမှာ ဆက်လက်ဆွေးနွေးပါ့မယ်၊\nအထက်မှာတင်ပြခဲ့တဲ့အတိုင်း ဦးသိန်းစိန်အစိုးရရဲ့ အဆင့် သုံးဆင့်၊ အချက် ၁၄ ချက် ငြိမ်းချမ်းရေးလမ်းပြမြေပုံနဲ့ တိုင်းရင်းသားလူမျိုးစုများအဆိုပြုတဲ့ အချက် ၆ ချက် ငြိမ်းချမ်းရေးလမ်းပြမြေပုံများဟာ အင်မတန်ကွာခြားလှပါတယ်၊ ဒီအတိုင်းဆိုရင်ဖြင့် နှစ်ဘက်ဆုံနိုင်စရာ လမ်းမရှိတော့သလိုပါ၊\nနောက်ပိုင်းမှာ အစိုးရဘက်က အပြောင်းအလဲအချို့လုပ်လာပါတယ်၊ တိုင်းရင်းသားများနဲ့ ပြဿနာဟာ စစ်မက်ရေးရာပြဿနာမဟုတ်ပဲ နိုင်ငံရေး၊ ဖွဲ့စည်းပုံအခြေခံဥပဒေရေးရာ ပြဿနာဖြစ်တယ်လို့ လက်ခံလာပါတယ်၊ ပြည်တွင်းစစ်ကို အဆုံးမသတ်နိုင်သ၍ တိုင်းပြည်တိုးတက်မှာမဟုတ်ဘူးလို့ လက်ခံလာပါတယ်၊ ဖက်ဒရယ်မူဆိုတာ ခွဲထွက်ခြင်းမဟုတ်ပဲ တန်းတူညီမျှ ပေါင်းစည်းခြင်းဖြစ်တယ်လို့ အသိအမှတ်ပြုလာပါတယ်၊ ပြည်တွင်းငြိမ်းချမ်းရေးရဖို့ တိုင်းရင်းသားလူမျိုးစုများရဲ့ အခွင့်အရေးများကို တိုးမြှင့်ပေးရမယ်လို့ နားလည်လာကြပါတယ်၊ အရင်က တစ်ဖွဲ့ချင်းနဲ့ သီးခြားစီ ဆွေးနွေးမယ်လို့ ရပ်တည်ခဲ့ရာကနေ ဖက်ဒရယ်ကောင်စီကို တပ်ပေါင်းစုအဖြစ်အသိအမှတ်ပြုပြီး တပ်ပေါင်းစုအနေနဲ့ အစိုးရရဲ့ ငြိမ်းချမ်းရေးဖော်ဆောင်ရေး လုပ်ငန်းကော်မီတီက စတင်ဆွေးနွေးလာပါတယ်၊ မြန်မာနိုင်ငံအတွင်းမှာပဲ ဆွေးနွေးပွဲတွေကျင်းပမယ်လို့ ရပ်တည်ခဲ့ရာကနေ နှစ်ဘက်အဆင်ပြေတဲ့ ပြည်ပနိုင်ငံတစ်ခုမှာလည်း တွေ့ဆုံဖို့ သဘောတူလာပါတယ်၊\n၂၀၁၂ ခုနှစ် နိုဝင်ဘာလ ၉ ရက်နေ့မှာ ထိုင်းနိုင်ငံမှာ ချင်းမိုင်မြို့မှာ ဖက်ဒရယ်ကောင်စီကိုယ်စားလှယ်အဖွဲ့နဲ့ ဝန်ကြီးဦးအောင်မင်းခေါင်းဆောင်တဲ့ အစိုးရငြိမ်းချမ်းရေးကိုယ်စားလှယ်အဖွဲ့တို့ ပထမဆုံးအကြိမ် အလွတ်သဘောတွေ့ဆုံ ဆွေးနွေးခဲ့ကြပါတယ်၊ ၂၀၁၃ ခုနှစ် ဖေဖော်ဝါရီလ ၂၀ ရက်နေ့မှာ ဝန်ကြီးဦးအောင်မင်း ခေါင်းဆောင်တဲ့ အစိုးရငြိမ်းချမ်းရေးကိုယ်စားလှယ်အဖွဲ့နဲ့ နိုင်ဟံသာခေါင်းဆောင်တဲ့ ဖက်ဒရယ်ကောင်စီရဲ့ နိုင်ငံရေးဆွေးနွေးရေးကိုယ်စားလှယ်အဖွဲ့(Delegation for Political Dialogue) တို့ ချင်းမိုင်မြို့မှာ ပထမဆုံးအကြိမ် တရားဝင် နိုင်ငံရေးဆွေးနွေးပွဲများဖြစ်မြောက်ရေးအကြို ညှိနှိုင်းဆွေးနွေးခဲ့ကြပါတယ်၊ ၂၀၁၃ ခုနှစ် ဇူလိုင် ၁၃ ရက်နေ့မှာ ဦးလှမောင်ရွှေ ခေါင်းဆောင်တဲ့ အစိုးရ ငြိမ်းချမ်းရေးကော်မီတီရဲ့ နည်းပညာဆိုင်ရာအကြံပေးအဖွဲ့ (Technical Team) နဲ့ ဖဒိုမန်းမန်းခေါင်းဆောင်တဲ့ ဖက်ဒရယ်ကောင်စီ နိုင်ငံရေးဆွေးနွေးရေးကိုယ်စားလှယ်အဖွဲ့ရဲ့ နည်းပညာအကြံပေးအဖွဲ့တို့ ချင်းမိုင်မြို့မှာပဲ ဆွေးနွေးခဲ့ကြပါတယ်၊ ၂၀၁၃ ခုနှစ် စက်တင်ဘာလ ၈ ရက်နေ့မှာ နှစ်ဘက်ကိုယ်စားလှယ်များရဲ့ ဒုတိယအကြိမ် နိုင်ငံရေးဆွေးနွေးပွဲဖြစ်မြောက်ရေးအကြို ညှိနှိုင်းဆွေးနွေးပွဲကို ချင်းမိုင်မြို့မှာ ထပ်မံကျင်းပခဲ့ပါတယ်၊\nစက်တင်ဘာလ ၁၅၊ ၂၀၁၃\nငြိမ်းချမ်းရေး…. ဟိုး… အဝေးမှာ (၃)\nအောင်ဒင် ၊ အောက်တိုဘာ ၂၃၊ ၂၀၁၃\n(ကုမုဒြာသတင်းဂျာနယ်၊ အတွဲ ၃၊ အမှတ် ၂၈၊ အောက်တိုဘာလ ၁၅ ရက်၊ ၂၀၁၃)\nအစိုးရ၏ မရေရာသော လမ်းပြမြေပုံ\nအစိုးရဘက်က ငြိမ်းချမ်းရေးဖော်ဆောင်ရေးနဲ့ ပါတ်သက်ပြီး အပြောင်းအလဲအချို့လုပ်ခဲ့ပေမည့် ဦးသိန်းစိန်ရဲ့ ငြိမ်းချမ်းရေးလမ်းပြမြေပုံကတော့ တရားဝင် အပြောင်းအလဲမရှိ ဆက်လက်တည်ရှိနေဆဲဖြစ်ပါတယ်၊ တိုင်းရင်းသားများဘက်က တပ်တွေစွန့်၊ ပါတီထောင်၊ ရွေးကောက်ပွဲဝင်ပြီး လွှတ်တော်ထဲရောက်မှ ဖွဲ့စည်းပုံအခြေခံဥပဒေကို ပြင်ဖို့ဆိုတာကို လက်မခံပဲ အပစ်အခတ်ရပ်စဲပြီးတာနဲ့ အားလုံးပါဝင်တဲ့ နိုင်ငံရေးဆွေးနွေးပွဲများကျင်းပပြီး ၂၀၀၈ ဖွဲ့စည်းပုံကို လွှတ်တော်ပြင်ပကနေ ပြင်ဖို့ တောင်းဆိုထားပေမည့် အစိုးရဘက်က တရားဝင် လက်မခံသေးပါ၊ ဒါ့အပြင် နိုင်ငံရေး ဆွေးနွေးပွဲများကို ဘယ်လိုဘယ်ပုံလုပ်မယ် ဆိုတဲ့ ရှင်းလင်းသေချာတဲ့ အစီအစဉ်လည်း ရှိပုံမရပါ၊ ရှိရင်လည်း တိုင်းရင်းသားခေါင်းဆောင်များကိုရော၊ ပြည်သူလူထုကိုပါ တရားဝင်ချပြခြင်းမရှိသေးပါ၊\nနိုင်ငံရေးဆွေးနွေးပွဲများနဲ့ ပါတ်သက်ပြီး အစိုးရတာဝန်ရှိသူများက အမျိုးမျိုးပြောနေကြတာကလည်း ပြည်သူလူထုအကြား စိတ်ရှုပ်ထွေးစရာပါ၊ ကရင့်အမျိုးသားအစည်းအရုံး (Karen National Union, KNU) ရဲ့ ဥက္ကဋ္ဌသစ် ဗိုလ်ချုပ်ကြီး စောမူတူးစေးဖိုး နဲ့ နေပြည်တော်မှာ တွေ့ဆုံတော့ သမ္မတ ဦးသိန်းစိန်က နိုင်ငံရေးဆွေးနွေးပွဲများကို ပြည်ထောင်စုလွှတ်တော်ထဲမှာပဲ ဆွေးနွေးသင့်တယ်လို့ ပြောခဲ့ပါတယ်၊ ဝန်ကြီး ဦးအောင်မင်းကကျတော့ “သက်ဆိုင်သူအားလုံးပါဝင်တဲ့ ပင်လုံညီလာခံလို လူထုအစည်းအဝေးကြီးတစ်ခုကို ပြည်ထောင်စုလွှတ်တော်အစည်းအဝေးနဲ့ တစ်ချိန်တည်းမှာ ကျင်းပမယ်၊ ပင်လုံလို ညီလာခံကြီးမှာ ဆွေးနွေးအဖြေထုတ်လို့ရတာတွေကို ဆုံးဖြတ်ပြီး အဲဒီ ညီလာခံက ဆုံးဖြတ်လို့မရတာတွေကို ပြည်ထောင်စုလွှတ်တော်ကို တင်ပို့ပြီး ဆုံးဖြတ်စေမယ်” လို့ပြောပြန်ပါတယ်၊\n၂၀၁၃ ခုနှစ် ဇွန်လ ၂၈ ရက်နေ့ကကျင်းပတဲ့ ပြည်သူ့လွှတ်တော်အစည်းအဝေးမှာ ဦးအောင်မင်းက ငြိမ်းချမ်းရေးဖော်ဆောင်ရေးနဲ့ ပါတ်သက်ပြီး အစိုးရကိုယ်စား လွှတ်တော်သို့အစီရင်ခံရာမှာ “တိုင်းရင်းသားလက်နက်ကိုင်အဖွဲ့များနဲ့ တစ်နိုင်ငံလုံးအတိုင်းအတာအပစ်အခတ်ရပ်စဲရေး လက်မှတ်ထိုးပြီးရင် နောက်ပိုင်းမှာ နိုင်ငံရေးဆွေးနွေးပွဲများကို လွှတ်တော်မှ ဦးစီးဆောင်ရွက်နိုင်ရန်အတွက် လွှဲပြောင်းပေးရန် အစီအစဉ်ရှိကြောင်း” ပြောပြန်ပါတယ်၊\nဒီတော့ တိုင်းရင်းသားလက်နက်ကိုင်အင်အားစုများ မျှော်လင့်တောင့်တနေတဲ့ နိုင်ငံရေးဆွေးနွေးပွဲများ တကယ်ဖြစ်လာမှာလား၊ ဖြစ်ရင်ရော ဘယ်လို ပုံသဏ္ဏန်နဲ့ ဖြစ်မှာလဲ၊ ဘယ်သူက ဦးဆောင်မှာလဲ၊ အစိုးရလား၊ လွှတ်တော်လား၊ စသဖြင့် မေးခွန်းတွေက ပိုပြီးများပြားလာပါတယ်၊\nလွှတ်တော်မှာလည်း သူရဦးရွှေမန်း နာယကအဖြစ် တာဝန်ယူပြီးကတည်းက ငြိမ်းချမ်းရေးဖော်ဆောင်မှုလုပ်ငန်းများမှာ ထိထိရောက်ရောက်ပါဝင်ဖို့ ကြိုးစားနေတာ တွေ့ရပါတယ်၊ ၂၀၀၈ခုနှစ်ဖွဲ့စည်းပုံအခြေခံဥပဒေကို ပြင်ဆင်သင့်၊ မပြင်ဆင်သင့် လေ့လာသုံးသပ်ဖို့ လွှတ်တော်နှစ်ရပ်ပူးပေါင်းကော်မီတီ တစ်ခုကို လွှတ်တော်ကိုယ်စားလှယ် ၁၀၉ ဦးနဲ့ ဖွဲ့စည်းထားပြီး အဲဒီကော်မီတီက လေ့လာသုံးသပ်ချက်တွေကို ၂၀၁၃ ခုနှစ် ဒီဇင်ဘာလကုန် နောက်ဆုံးထားပြီး တင်ပြရမယ်လို့ ဆိုပါတယ်၊ ဒါပေမည့် ဒီပူးပေါင်းကော်မီတီမှာ ကြံ့ခိုင်ရေးပါတီကိုယ်စားလှယ် ၅၂ ဦးနဲ့ တပ်မတော်ကိုယ်စားလှယ် ၂၅ ဦးတို့က အများစုလွှမ်းမိုးထားပြီး အမျိုးသားဒီမိုကရေစီအဖွဲ့ချုပ်က (၇) ဦးနဲ့ တိုင်းရင်းသားပါတီကိုယ်စားလှယ်များက ၂၅ ဦးသာပါဝင်တာကြောင့် ဒီကော်မီတီရဲ့ လေ့လာသုံးသပ်မှုဟာ တိုင်းရင်းသားများ မျှော်လင့်သလောက် တန်းတူညီမျှအခွင့်အရေးတွေရဖို့ မဖြစ်နိုင်ပါ၊ တစ်ခါ လွှတ်တော်မှာပဲ “တိုင်းရင်းသားလူမျိုးစုများအခွင့်အရေးကာကွယ်ရေး ဥပဒေကြမ်း” ကို ရေးဆွဲနေတယ်လို့ သိရပါတယ်၊ ဥပဒေတိုင်းဟာ တည်ဆဲ ၂၀၀၈ ဖွဲ့စည်းပုံကို အခြေခံရေးဆွဲရပြီး၊ ၂၀၀၈ ဖွဲ့စည်းပုံကိုယ်နှိုက်က တိုင်းရင်းသားလူမျိုးများရဲ့ ကိုယ်ပိုင်အုပ်ချုပ်ခွင့်၊ ကိုယ်ပိုင်ပြဋ္ဌန်းခွင့်တွေကို ကန့်သတ်ထားတာမို့ ၂၀၀၈ ဖွဲ့စည်းပုံကိုအခြေခံ ရေးဆွဲမည့် “တိုင်းရင်းသားလူမျိုးစုများ အခွင့်အရေးကာကွယ်ရေး ဥပဒေကြမ်း” ဟာလည်း တိုင်းရင်းသားများရဲ့ မျှော်လင့်ချက်နဲ့ ကိုက်ညီလိမ့်မယ်မထင်ပါ၊\nမြန်မာ့တပ်မတော်နဲ့ တိုင်းရင်းသားလက်နက်ကိုင်အင်အားစုများ အပစ်အခတ်ရပ်စဲကြတယ်ဆိုတာ နိုင်ငံရေးအရ ဆွေးနွေးညှိနှိုင်းမှုများရဲ့ ပထမခြေလှမ်းဖြစ်ပြီး စစ်ပွဲများအပြီးတိုင်ရပ်စဲရေးအတွက် ကြိုတင်ပြင်ဆင်မှုလည်း ဖြစ်သင့်ပါတယ်၊ အပစ်အခတ်ရပ်စဲခြင်းဟာ နောင်တစ်ချိန်မှာ ပြန်လည်တိုက်ခိုက်ဖို့ အားမွေးတဲ့ သဘော၊ တစ်ဘက်နဲ့ တစ်ဘက် အပြန်အလှန်လှည့်စားကြတဲ့ သဘောမဖြစ်သင့်ပါ၊ အခုမြင်တွေ့နေရတဲ့ အပစ်ရပ်မှုကတော့ နှစ်ဘက်တပ်တွေ စစ်တိုက်တာ ခဏနား၊ လက်နက်၊ ရိက္ခာနဲ့ စစ်သည်အင်အားဖြည့်၊ ပြီးတော့ အလွယ်တကူတွေ့နိုင်တဲ့ အမှားတစ်ခုခု၊ အကြောင်းပြချက်တစ်ခုနဲ့ ပြန်တိုက်နေကြသလိုပါ၊ အစိုးရသစ်တက်ပြီး လက်နက်ကိုင်အဖွဲ့အစည်း ၁၇ ဖွဲ့နဲ့ ပြည်နယ်အဆင့်၊ ၁၈ ဖွဲ့နဲ့ ပြည်ထောင်စုအဆင့် အပစ်အခတ်ရပ်စဲဖို့ သဘောတူပြီးပြီဆိုပေမည့် တိုက်ပွဲတွေကတော့ ဆက်လက်ဖြစ်ပွါးနေဆဲပါ၊ ၂၀၁၃ ခုနှစ် မေလမှ ဩဂုတ်လအထိ လေးလတာကာလအတွင်း ကချင်ပြည်နယ်၊ ရှမ်းပြည်နယ်၊ ကရင်ပြည်နယ်နဲ့ မွန်ပြည်နယ်တွေမှာ မြန်မာ့တပ်မတော်နဲ့ တိုင်းရင်းသားလက်နက်ကိုင်အဖွဲ့တွေအကြား တိုက်ပွဲပေါင်း ၆၀ ကျော်ဖြစ်ပွါးခဲ့တယ်လို့ သိရပါတယ်၊\nပြည်တွင်းစစ်ကြောင့် နှစ်ဘက်တပ်တွေ သေကြေပျက်စီးကြ၊ ဒဏ်ရာရကြသလို တိုင်းရင်းသားပြည်သူတွေအများကြီး အတိဒုက္ခရောက်ကြရပါတယ်၊ ပြည်တွင်းစစ်မှာ ကြားညပ်ပြီး သေဆုံးခဲ့ကြရတဲ့ အပြစ်မဲ့တိုင်းရင်းသားပြည်သူတွေ သောင်းနဲ့ချီပြီး ရှိမယ်လို့ ခန့်မှန်းရပါတယ်၊ နေအိမ်ရပ်ရွာကို စွန့်ခွါထွက်ပြေးကြရတဲ့ ဒုက္ခသည်ပေါင်း သုံးသိန်းခွဲကျော်ရှိပြီး ရွာပုံးရွာရှောင်တွေမှာ ခိုအောင်းနေထိုင်ရတဲ့ ပြည်သူတွေ လေးသိန်း ခြောက်သောင်းကျော်ရှိပါတယ်၊ ဒီတိုင်းရင်းသားပြည်သူတွေရဲ့ ဘဝဟာ တိုက်ပွဲတွေဖြစ်နေတုန်းမှာ အဆိုးဝါးဆုံးခံစားခဲ့ကြရသလို တိုက်ပွဲတွေ ရပ်နားထားတော့လည်း အဆုံးဆုံးဘဝက မလွတ်မြောက်နိုင်ကြပါ၊ အပစ်အခတ်ရပ်စဲရေးက မခိုင်မာတာမို့ နှစ်ဘက်တပ်များက လက်နက်၊ ရိက္ခာ၊ စစ်သည်စုဆောင်းကြတဲ့အခါ ဒီပြည်သူတွေအပေါ်ပဲ ဒဏ်ပိလာတာပါ၊ အဓမ္မဆက်ကြေးကောက်ခံမှု၊ အဓမ္မလုပ်အားပေးခိုင်းစေမှု၊ အဓမ္မစစ်သားစုဆောင်းမှု၊ အဓမ္မဖမ်းဆီးအနိုင်ကျင့် သတ်ဖြတ်မှုတွေကို ဒီတိုင်းရင်းသားပြည်သူတွေပဲ ဆက်လက်ခံစားနေကြရတာပါ၊\nအစိုးရကတော့ အစီအစဉ်အတိုင်း အောက်တိုဘာလထဲမှာ နိုင်ငံတော်သမ္မတ ဦးဆောင်တဲ့ တစ်နိုင်ငံလုံးအတိုင်းအတာဖြင့် အပစ်အခတ်ရပ်စဲရေးစာချုပ်လက်မှတ်ရေးထိုးပွဲကို တိုင်းရင်းသားလက်နက်ကိုင်အဖွဲ့များ အားလုံးမတက်ရောက်ရင်တောင်မှ မဖြစ်မနေကျင်းပပါလိမ့်မယ်၊ ဖက်ဒရယ်ကောင်စီကလည်း တက်မယ်၊ မတက်ဘူးဆိုတာကို သဘောထားမပေးနိုင်သေးဘူး ဆိုတဲ့ အဆင့်ကနေ စက်တင်ဘာလကုန်မှာ ကျင်းပမည့် ဖက်ဒရယ်ကောင်စီရဲ့ အလုပ်အမှုဆောင်အစည်းအဝေးမှာ ဆွေးနွေးဆုံးဖြတ်မယ်လို့ အထွေထွေအတွင်းရေးမှူး နိုင်ဟံသာက စက်တင်ဘာလ ၁၅ ရက်နေ့မှာ ပြောပါတယ်၊ သေချာတာက အောက်တိုဘာလက်မှတ်ရေးထိုးပွဲကို ဖက်ဒရယ်ကောင်စီအဖွဲ့ဝင် လက်နက်ကိုင်တပ်များ အားလုံးမဟုတ်တောင် ကရင်အမျိုးသားအစည်းအရုံး (KNU) နဲ့ ဖက်ဒရယ်ကောင်စီအဖွဲ့ဝင်အချို့၊ ဖက်ဒရယ်ကောင်စီမှာမပါတဲ့ ရှမ်းပြည်နယ် ပြန်လည်ထူထောင်ရေးကောင်စီ (RCSS) အပါအဝင် အခြားတိုင်းရင်းသားလက်နက်ကိုင်အဖွဲ့အတော်များများ တက်ရောက်ကြပါလိမ့်မယ်၊ ဒါပေမည့် အဲဒီ လက်မှတ်ရေးထိုးပွဲကြောင့် မြန်မာနိုင်ငံမှာ အမှန်တကယ်ပဲ သေနတ်သံတွေ ရပ်စဲသွားမှာလား၊ ကျနော်ကတော့ သံသယရှိနေဆဲပါ၊\nအပစ်အခတ်ရပ်စဲရေး ရှည်ကြာ ခိုင်မာဖို့\nနှစ်ဘက်စစ်တပ်များ ငြိမ်းချမ်းရေးဆွေးနွေးဖို့ အပစ်အခတ်ရပ်စဲကြတဲ့အခါ ဒီအပစ်အခတ်ရပ်စဲရေးကို ကာလရှည်ကြာထိန်းသိမ်းဖို့အတွက် အရေးတကြီးလိုအပ်ချက် နှစ်ခုရှိပါတယ်၊ (၁) ကြားနေအဖွဲ့အစည်းများ သို့မဟုတ် နှစ်ဘက်ပူးတွဲကော်မီတီဖွဲ့စည်းပြီး အပစ်အခတ်ရပ်စဲမှုကို စောင့်ကြပ်ထိန်းသိမ်းရေးနဲ့ (၂) နိုင်ငံရေးအရ ဆက်လက်ဆွေးနွေးအဖြေရှာရေး တို့ဖြစ်ကြပါတယ်၊ လက်ရှိ မြန်မာ့ငြိမ်းချမ်းရေးဖြစ်စဉ်မှာ အဆိုပါအရေးကြီးတဲ့ အချက်နှစ်ခုစလုံး လစ်ဟာနေပါတယ်၊\nကြားနေအဖွဲ့အစည်းများနဲ့ သို့မဟုတ် နှစ်ဘက်ကိုယ်စားလှယ်များနဲ့ အရပ်ဘက်အဖွဲ့အစည်းကိုယ်စားလှယ်များပါဝင်တဲ့ “အပစ်အခတ်ရပ်စဲမှု စောင့်ကြပ်ထိန်းသိမ်းရေးကော်မီတီ” တစ်ရပ်ဖွဲ့စည်းဖို့လိုအပ်ပါတယ်၊ ဒီကော်မီတီက နှစ်ဘက်စစ်တပ်များရဲ့ တပ်နေရာချထားမှု၊ တပ်ရွေ့လျားမှု တွေကို နှစ်ဘက်သဘောတူညီထားတဲ့အတိုင်း ထိန်းသိမ်းအောင် စောင့်ကြပ်သတိပေးနေရမှာပါ၊ တစ်ဘက်နဲ့ တစ်ဘက် နားလည်မှုလွဲစရာ အကြောင်းရှိရင်လည်း စစ်ပွဲနဲ့ မဖြေရှင်းပဲ ကော်မီတီက ကြားဝင်ဖြေရှင်းပေးတာကို နှစ်ဘက်တပ်များက လိုက်နာရပါမယ်၊ အထူးသဖြင့် စစ်မက်ဖြစ်ပွါးရာနေရာဒေသက တိုင်းရင်းသားပြည်သူတွေရဲ့ လုံခြုံရေးနဲ့ လူသားချင်းစာနာထောက်ထားမှုအကူအညီများ ရရှိစေရေးကိုလည်း ဒီကော်မီတီက တာဝန်ယူရမှာပါ၊ နှစ်ဘက်တပ်တွေက သတ်မှတ်ထားတဲ့ စည်းကမ်းတွေ မချိုးဖောက်အောင် စောင့်ကြပ်ကွပ်ကဲဖို့ တာဝန်ရှိသလို နှစ်ဘက်တပ်များ နားလည်မှုရှိလာချိန်၊ တစ်ဘက်မှာလည်း နိုင်ငံရေးဆွေးနွေးပွဲများ အတော်ခရီးရောက်နေချိန်မှာ နှစ်ဘက်စစ်တပ်များ မြှုတ်နှံထားတဲ့ မြေမြုတ်မိုင်းတွေကို စနစ်တကျရှင်းလင်းဖို့၊ ဒုက္ခသည်များကို နေရပ်ဒေသ ပြန်ပို့နိုင်ဖို့၊ ဒုက္ခသည်များရဲ့ ဘဝပြန်လည်တည်ဆောက်ရေးများကိုလည်း ကူညီဖို့ ဒီကော်မီတီမှာ တာဝန်ရှိပါတယ်၊\nနှစ်ဘက်စစ်တပ်များမှာလည်း သတ်မှတ်ထားတဲ့ ကျင့်ဝတ်တွေကို လိုက်နာရမှာပါ၊ မြန်မာ့တပ်မတော်က အခုတလောမှာ အပစ်အခတ်ရပ်စဲထားတဲ့ တိုင်းရင်းသားလက်နက်ကိုင်အဖွဲ့များနဲ့ ပါတ်သက်တဲ့ မူဝါဒ (၆) ချက်ကို ချမှတ်ထားတယ်လို့ ဆိုပါတယ်၊ အဲဒီမူဝါဒတွေက (၁) လူမသတ်ရန်၊ (၂) အဓမ္မ တပ်သားစုဆောင်းခြင်း မပြုရန်နှင့် ဆက်ကြေး မကောက်ရန်၊ (၃) တပ်နေရာသစ် တိုးချဲ့ တည်ဆောက်ခြင်း မပြုရန်၊ (၄) မဟာမိတ် တပ်ဖွဲ့များအတွင်းသို့ အပစ်ရပ်ထားသော အဖွဲ့မှ တပ်သားများ ထည့်သွင်း တိုက်ခိုက်ခြင်း မပြုရန်၊ (၅) အစိုးရ အုပ်ချုပ်ရေးပိုင်းတွင် ၀င်ရောက် စွက်ဖက်ခြင်း မပြုရန်နှင့် (၆) တပ်မတော်၏ အုပ်ချုပ်မှု အောက်ရှိ ပြည်သူ့စစ် တပ်ဖွဲ့များကို တိုက်ခိုက်ခြင်း မပြုရန်တို့ ဖြစ်ကြပါတယ်၊ ဖြစ်သင့်တာက အဲဒီလို စည်းကမ်းချက်တွေ (Military Code of Conduct) ကို နှစ်ဘက်တပ်ဖွဲ့များ သဘောတူချမှတ်ရမှာ ဖြစ်ပြီး နှစ်ဘက်တပ်ဖွဲ့များက လိုက်နာရမှာ ဖြစ်ပါတယ်၊ လိုက်နာမှုရှိမရှိကိုလည်း “အပစ်အခတ်ရပ်စဲမှု စောင့်ကြပ်ထိန်းသိမ်းရေးကော်မီတီ” က စောင့်ကြပ်လေ့လာနေရမှာပါ၊ တစ်ဘက်သတ်ချမှတ်တဲ့ စည်းကမ်းများ မဖြစ်သင့်ပါ၊\nနောက်ထပ်အရေးတကြီးလိုအပ်တဲ့ နိုင်ငံရေးဆွေးနွေးပွဲများ ကျင်းပရေးကလည်း အခုအချိန်အထိ ဇဝေဇဝါ ဖြစ်ဆဲပါ၊ နိုင်ငံရေးဆွေးနွေးပွဲများကျင်းပဖို့အတွက် အစိုးရဘက်မှာ စနစ်တကျ ပြင်ဆင်ထားတာမရှိသလို တိုင်းရင်းသားအင်အားစုများက တင်ပြတဲ့ အစီအစဉ်ကိုလည်း အစိုးရက အပြည့်အဝလက်မခံပါ၊ အောက်တိုဘာ လက်မှတ်ရေးထိုးပွဲအပြီး နောက်ပိုင်းမှာ နိုင်ငံရေးဆွေးနွေးပွဲတွေကို ဦးသိန်းစိန်အစိုးရက ဆက်လက်ဦးဆောင်ဆွေးနွေးမှာလား၊ လွှတ်တော်နဲ့ ဆက်ဆွေးနွေးကြဆိုပြီး တိုင်းရင်းသားလက်နက်ကိုင်တပ်ဖွဲ့တွေကို လွှတ်တော်လက်ထဲ ထားခဲ့မှာလား၊ ဒါမှမဟုတ် အစိုးရနဲ့ လွှတ်တော် ပူးပေါင်းပြီး တိုင်းရင်းသားတွေနဲ့ ဆွေးနွေးမှာလား၊ ဆွေးနွေးပွဲတွေကျင်းပရင် အချိန်ဘယ်လောက် ကြာမလဲ၊ အဆင့် ဘယ်နှစ်ဆင့်ရှိမလဲ၊ ကျနော်တို့ ဘာမှမသိရပါ၊\nအခုလို အဓိကလိုအပ်ချက်ကြီးနှစ်ခုဖြစ်တဲ့ “အပစ်အခတ်ရပ်စဲမှု စောင့်ကြပ်ထိန်းသိမ်းရေးကော်မီတီ” နဲ့ “တိကျခိုင်မာသော နိုင်ငံရေးဆွေးနွေးပွဲလုပ်ငန်းစဉ်” များမပါရှိသေးတဲ့ တစ်နိုင်ငံလုံးအတိုင်းအတာနဲ့ အပစ်အခတ်ရပ်စဲမှုဟာ အမှန်တကယ်ရှည်ကြာပါ့မလား၊ ခိုင်မာပါ့မလား၊ ကျနော် သံသယရှိမိပါတယ်၊\nငြိမ်းချမ်းရေး…. ဟိုး… အဝေးမှာ (၄)\nအောင်ဒင်၊ အောက်တိုဘာ ၂၆၊ ၂၀၁၃\n(ကုမုဒြာသတင်းဂျာနယ်၊ အတွဲ ၃၊ အမှတ် ၂၉၊ အောက်တိုဘာလ ၂၂ ရက်၊ ၂၀၁၃)\nအစိုးရဘက်က တိကျခိုင်မာတဲ့ နိုင်ငံရေးဆွေးနွေးပွဲအစအစဉ်မရှိသေးလို့ စိတ်ပူရသလို တစ်ဘက်မှာ တိုင်းရင်းသားများရဲ့ မျှော်လင့်ချက်တွေကို ကြည့်လိုက်တော့လည်း အလွန်အကျွံမြင့်မားနေတာ တွေ့ရပါတယ်၊ ၂၀၁၃ ခုနှစ် ဇူလိုင်လ ၂၉ ကနေ ၃၁ ရက်နေ့အထိ ထိုင်းနိုင်ငံ ချင်းမိုင်မြို့မှာ ကျင်းပခဲ့တဲ့ (ဒုတိယ) တိုင်းရင်းသားလူမျိုးစုများညီလာခံက ချမှတ်ခဲ့တဲ့ အောက်ပါဆုံးဖြတ်ချက်များကို ကြည့်ပါ၊\n(ဒုတိယ) တိုင်းရင်းသားများညီလာခံမှ ဆုံးဖြတ်ချက်များ\n(၁) ပြည်ထောင်စုမြန်မာနိုင်ငံတော်ကို အမျိုးသားပြည်နယ်များ (National States) နှင့် အမျိုးသားများ ပြည်နယ်များ (Nationalities States) တန်းတူညီမျှခွင့်၊ ကိုယ်ပိုင်ပြဋ္ဌန်းခွင့်တွေနဲ့ စုစည်းပါဝင်တဲ့ ဖက်ဒရယ်ပြည်ထောင်စုအဖြစ် ဖွဲ့စည်းရန်၊\n(၂) ဖက်ဒရယ်ပြည်ထောင်စုအတွင်းမှာ ဖက်ဒရယ်ဒီမိုကရေစီစနစ်ကို ကျင့်သုံးရန်၊\n(၃) ဖက်ဒရယ်ပြည်ထောင်စုကို ပြည်ပအန္တရာယ်များမှ အကာအကွယ်ပေးမည့် ဖက်ဒရယ်ပြည်ထောင်စုတပ်မတော် ဖွဲ့စည်းတည်ထောင်ရန်၊\n(၄) ဦးသိန်းစိန် အစိုးရမှ လက်ရှိကျင့်သုံးနေသော ၂၀၀၈ ဖွဲ့စည်းပုံအခြေခံဥပဒေသည် ဒီမိုကရေစီအနှစ်သာရများနှင့် ပြည့်ဝခြင်းမရှိ၊ ဖက်ဒရယ်ဆိုင်ရာမူဝါဒများနှင့် မကိုက်ညီသည့်အတွက် လက်မခံနိုင်၊ စစ်မှန်သော ဖက်ဒရယ်စနစ်အပေါ်အခြေခံသည့် ဖွဲ့စည်းပုံအခြေခံဥပဒေအသစ်တစ်ရပ်ကို ရေးဆွဲ၍ အသုံးပြုနိုင်ရေး ကြိုးစားရန်၊\n(၅) ညီညွတ်သော တိုင်းရင်းသားများဖက်ဒရယ်ကောင်စီ (UNFC) နှင့် ညီညွတ်သောတိုင်းရင်းသားများမဟာမိတ်အဖွဲ့ (UNA) တို့က ဖွဲ့စည်းပုံအခြေခံဥပဒေအသစ် ရေးဆွဲရေးကို ဦးဆောင်ကြမည်၊ ညီလာခံ၏ ဆုံးဖြတ်ချက်များကို အကောင်အထည်ဖော်ခြင်း၏ တစ်စိတ်တစ်ဒေသအဖြစ် ဒီမိုကရေစီအင်အားစုများ၊ အမျိုးသမီးအဖွဲ့များ၊ လူငယ်အဖွဲ့များ၊ အရပ်ဘက်လူမှုအဖွဲ့အစည်းများနှင့် အခြားအဖွဲ့အစည်းများမှ ကိုယ်စားလှယ်များပါဝင်သော အခြေခံဥပဒေမူကြမ်းရေးဆွဲရေးကော်မီတီကို ဖွဲ့စည်းရန်၊\n(၆) ၂၀၁၂ ခုနှစ် စက်တင်ဘာလတွင် ကျင်းပခဲ့သော (ပထမ) တိုင်းရင်းသားလူမျိုးစုများညီလာခံမှ ချမှတ်ခဲ့သော ငြိမ်းချမ်းရေးလမ်းပြမြေပုံ (၆) ချက်ကို ထပ်မံအတည်ပြုသည်၊ နိုင်ငံရေးဆွေးနွေးပွဲများနှင့် ညှိနှိုင်းဆွေးနွေးမှုများတွင် တိုင်းရင်းသားလက်နက်ကိုင်အင်အားစုများ အားလုံးသည် တစ်စုတစ်စည်းတည်း ကိုယ်စားပြုရပ်တည်ရန်၊ တစ်ဖွဲ့ချင်းစီ သီးခြားရပ်တည်ဆွေးနွေးခြင်းမပြုရန်၊\nအဲဒီ အချက် (၆) ချက်အပြင် ဖက်ဒရယ်ပြည်ထောင်စုအတွင်းမှာ အခြားတိုင်းရင်းသားများနည်းတူ ဗမာလူမျိုးများအတွက် ဗမာပြည်နယ် ဖွဲ့စည်းရပ်တည်ရန် ဆိုတာကိုပါ ဆုံးဖြတ်ခဲ့ကြပါသေးတယ်၊\nတိုင်းရင်းသားလူမျိုးစုတွေအနေနဲ့ နှစ်ပေါင်းများစွာ ဆုံးရှုံးခဲ့ရတဲ့ အခွင့်အရေးတွေကို ပြန်လည်ရယူချင်တယ်ဆိုတာ သဘာဝကျ၊ တရားမျှတပါတယ်၊ စစ်အင်အားသုံးဖြေရှင်းပြီး စစ်ပွဲမှာ အနိုင်ရခဲ့ရင်ဖြင့် သူတို့လိုချင်တာတွေအားလုံးကို သူတို့စိတ်ကြိုက်ဖန်တီးနိုင်ကြမှာပါ၊ ပြဿနာတွေကို စစ်ပွဲနဲ့ မဖြေရှင်းပဲ နိုင်ငံရေးနည်းလမ်းနဲ့ ဆွေးနွေးညှိနှိုင်းဖြေရှင်းကြမယ်ဆိုရင်တော့ လိုချင်သလောက် အကုန်မရနိုင်ဘူး၊ လိုချင်တာတွေကို တစ်ကြိမ်ထဲနဲ့ အားလုံးမရနိုင်ဘူး၊ ဆိုတာ သဘောပေါက်ရမှာ ဖြစ်ပါတယ်၊ နိုင်ငံရေးဆွေးနွေးပွဲတွေ အောင်မြင်မှုရချင်ရင် နှစ်ဘက်စလုံးက စိတ်ရှည်လက်ရှည် အမျှော်အမြင်ကြီးကြီးနဲ့ ဂရုတစိုက် အပေးအယူလုပ်ကြရမှာပါ၊\nတိုင်းရင်းသားလူမျိုးစုများအနေနဲ့ တောင်းဆိုချက်များ ပြင်ဆင်ကြတဲ့အခါ သူတို့ဆွေးနွေးမည့်အရေးကိစ္စတွေဟာ သူတို့ကိုယ်စားပြုတဲ့ လူနည်းစုတိုင်းရင်းသားများနဲ့ တစ်ဘက်က တိုင်းပြည်ကို အုပ်ချုပ်နေတဲ့ မြန်မာအစိုးရ၊ မြန်မာ့တပ်မတော်တို့နဲ့တင် သက်ဆိုင်တာမဟုတ်ပဲ တိုင်းပြည်ရဲ့ လူများစုဖြစ်တဲ့ ဗမာလူမျိုးများအားလုံးနဲ့ပါ သက်ဆိုင်နေတာကို သဘောပေါက်ဖို့လိုပါတယ်၊ ဗမာလူမျိုးများအနေနဲ့ တိုင်းရင်းသားများတောင်းဆိုတဲ့ ဖက်ဒရယ်နိုင်ငံတည်ဆောက်ရေးကို ကန့်ကွက်ကြမယ်မထင်ပါ၊ ဒါပေမည့် ဗမာပြည်နယ် ဖွဲ့စည်းရေးကိုတော့ သဘောတူကြလိမ့်မယ် မထင်ပါ၊\nကျနော်ကိုယ်တိုင် ဗမာလူမျိုးတစ်ယောက်အနေနဲ့ ဖက်ဒရယ်ဖွဲ့စည်းမှုကို ထောက်ခံပါတယ်၊ လက်ရှိပြည်နယ်တွေအားလုံးကို တိုင်းဒေသကြီးများထက် အဆင့်မြင့်တဲ့ ကိုယ်ပိုင်အုပ်ချုပ်ခွင့်၊ ကိုယ်ပိုင်ပြဋ္ဌန်းခွင့်ရ ပြည်ထောင်စုအဖွဲ့ဝင်များ ဖြစ်စေချင်ပါတယ်၊ ဒါပေမည့် ဗမာပြည်နယ်ဖွဲ့စည်းရေးကို မထောက်ခံပါ၊ တိုင်းရင်းသားများပါ ရောထွေးနေထိုင်ကြတဲ့ တိုင်းဒေသကြီးအချို့ (တနင်္သာရီတိုင်း၊ ဧရာဝတီတိုင်း၊ စစ်ကိုင်းတိုင်း) ကို အမျိုးသားများပြည်နယ်အဖြစ် ပြောင်းလဲဖွဲ့စည်းမှာကို မထောက်ခံနိုင်ပါ၊\nဖက်ဒရယ်တပ်မတော်ဖွဲ့စည်းရေးဆိုတဲ့ တောင်းဆိုချက်အပေါ်မှာလည်း သံသယရှိမိပါတယ်၊ လက်ရှိ မြန်မာ့တပ်မတော်က ပြည်တွင်းစစ်သက်တမ်းတစ်လျှောက်လုံး တိုင်းရင်းသားလူမျိုးစုများ နေထိုင်ရာဒေသတွေမှာ တိုင်းရင်းသားလူမျိုးစုများအပေါ် အကြမ်းဘက်မှုတွေ၊ ရက်စက်ကြမ်းကြုတ်မှုတွေ ကျူးလွန်ခဲ့၊ ကျူးလွန်ဆဲဆိုတာ ကျနော်တို့ သိနားလည်ပါတယ်၊ ဒါပေမည့် အဲဒီ မြန်မာ့တပ်မတော်ထဲမှာကိုပဲ တိုင်းရင်းသားပေါင်းစုံပါဝင်နေကြတာပါ၊ ၁၉၈၈ ခုနှစ် စက်တင်ဘာလမှာ မြန်မာ့ဒီမိုကရေစီအရေးတော်ပုံကြီးကို မြန်မာစစ်တပ်က အကြမ်းဘက်ဖြိုခွင်းတော့ ရန်ကုန်၊ မန္တလေး မြို့ကြီးတွေမှာ ငြိမ်းချမ်းစွာ ဆန္ဒပြသူတွေကို ပစ်ခတ်သတ်ဖြတ်ကြတဲ့ မြန်မာ့တပ်မတော်သားတွေဟာ မြန်မာစကားမပြောတတ်တဲ့ တိုင်းရင်းသားစစ်သားတွေပါ၊\nတစ်ခါ မြန်မာ့စစ်တပ်ကို လူ့အခွင့်အရေးချိုးဖောက်မှုတွေနဲ့ အပြစ်ပြောနိုင်သလို တိုင်းရင်းသားလက်နက်ကိုင်တပ်ဖွဲ့တွေကလည်း လုံးဝအပြစ်ကင်းမဲ့သူများ (Innocents) မဟုတ်ကြပါ၊ လူမျိုးစုအကျိုးစီးပွါးအတွက်တော်လှန်ရေးလုပ်တယ်လို့ ပြောကြပေမည့် လက်တွေ့မှာတော့ ခေါင်းဆောင်တစ်စုရဲ့ အကျိုးစီးပွါးအတွက်တည်ထောင်ထားတဲ့ ခါးပိုက်ဆောင်တပ်ဖွဲ့ပုံစံမျိုး ဖြစ်နေတာတွေလည်း ရှိပါတယ်၊\nထိုင်း-မြန်မာနယ်စပ်တလျှောက်မှာ တိုင်းရင်းသားလက်နက်ကိုင်တပ်ဖွဲ့များရဲ့ လက်ချက်နဲ့ အသက်ပျောက်ခဲ့ရတဲ့ မြန်မာကျောင်းသားတွေအများကြီးရှိခဲ့ပါတယ်၊\nဒီတိုင်းရင်းသားတပ်တွေထဲမှာပဲ သက်ဆိုင်ရာလူမျိုးစုများကို အဓမ္မဆက်ကြေးကောက်ခဲ့ကြတဲ့၊ အဓမ္မစစ်သားစုဆောင်းခဲ့ကြတဲ့၊ အဓမ္မအနိုင်ကျင့်သတ်ဖြတ်ခဲ့ကြတဲ့၊ အဓမ္မစော်ကားခဲ့ကြတဲ့ စစ်တရားခံတွေအများကြီးပါ၊\nတော်လှန်ရေးသမားအမည်ခံ လက်နက်အားကိုးနဲ့ စီးပွါးရေးလုပ်စားသူတွေ၊ တိုင်းပြည်ရဲ့ အဖိုးတန် သစ်တော၊ ကျောက်မျက်ရတနာတွေနဲ့ သယံဇာတတွေကို ပြည်ပက ရတနာသိုက်တူးသူတွေထံ ဈေးပေါပေါနဲ့ ရောင်းချခဲ့သူတွေအများကြီးပါ၊\nဒါကြောင့်မို့ အခုလိုအချိန်မှာ ဖက်ဒရယ်တပ်မတော်ဖွဲ့စည်းရေး တောင်းဆိုခြင်းဟာ အလွန်စောလွန်းတယ်လို့ ယူဆပါတယ်၊ ဖြစ်သင့်တာက မြန်မာ့တပ်မတော်ကို နိုင်ငံရေးဦးဆောင်မှုအခန်းကဏ္ဏကနေ အချိန်ဇယားတစ်ခုအတွင်းမှာ ရုပ်သိမ်းနိုင်ရေးနဲ့ မြန်မာ့တပ်မတော်ကို အရပ်ဘက်အုပ်ချုပ်ရေးအောက်မှာ ပြန်လည်နေရာချရေးတို့က ပိုပြီးအရေးကြီးပြီး ပိုပြီးလက်တွေ့ကျတယ် ထင်ပါတယ်၊\n၂၀၀၈ ဖွဲ့စည်းပုံကို လက်မခံနိုင်လို့ အသစ်ပြန်လည်ရေးဆွဲရေးဆိုတဲ့ ဆုံးဖြတ်ချက်ကိုလည်း အံ့ဩမိပါတယ်၊ ကျနော်လည်း ၂၀၀၈ ဖွဲ့စည်းပုံကို မကြိုက်နှစ်သက်ပါ၊ ဒါပေမည့် ကျနော်တို့ ကြိုက်သည်ဖြစ်စေ၊ မကြိုက်သည်ဖြစ်စေ ၂၀၀၈ ဖွဲ့စည်းပုံက ၂၀၁၀ နိုဝင်ဘာရွေးကောက်ပွဲကစလို့ နိုင်ငံတစ်ဝှမ်းအသက်ဝင်ပြီး လက်ရှိမြန်မာနိုင်ငံရဲ့ တစ်ခုတည်းသော တည်ဆဲ ဖွဲ့စည်းပုံအခြေခံဥပဒေ ဖြစ်နေပါပြီ၊ တိုင်းရင်းသားလူမျိုးစုများနဲ့ ပါတ်သက်တဲ့ ပြဿနာ၊ ပြည်တွင်းစစ်ရဲ့ ပြဿနာဟာ ဖွဲ့စည်းပုံအခြေခံဥပဒေဆိုင်ရာ ပြဿနာဖြစ်လို့ တိုင်းရင်းသားလူမျိုးစုများရဲ့ တန်းတူညီမျှအခွင့်အရေးတွေကို အာမခံချက်ပေးမည့် ဖွဲ့စည်းပုံအခြေခံဥပဒေအသစ်တစ်ခု ရေးဆွဲချင်တာ သဘာဝကျပါတယ်၊\nဒါပေမည့် နိုင်ငံရေးဆွေးနွေးပွဲများကနေ ရရှိမည့် သဘောတူညီမှုများအားလုံးဟာ နောက်ဆုံးမှာ ပြည်ထောင်စုလွှတ်တော်ကို ရောက်ရှိမှာပါ၊ ကြံ့ခိုင်ရေးပါတီက ၅၂ ရာခိုင်နှုံး၊ စစ်တပ်က ၂၅ ရာခိုင်နှုံး၊ နှစ်ဖွဲ့ပေါင်း ၇၇ ရာခိုင်နှုံးလွှမ်းမိုးထားတဲ့ ပြည်ထောင်စုလွှတ်တော်က တိုင်းရင်းသားများ တောင်းဆိုသလို ၂၀၀၈ ဖွဲ့စည်းပုံကို အသစ်ပြန်ရေးဆွဲဖို့ သဘောတူမယ်မထင်ပါ၊ တိုင်းရင်းသားလက်နက်ကိုင်တပ်များ ပူးပေါင်းပါဝင်တဲ့ ဖက်ဒရယ်ပြည်ထောင်စုတပ်မတော်ဖွဲ့စည်းရေးကို ထောက်ခံလိမ့်မယ် မထင်ပါ၊ ဗမာပြည်နယ်ဖွဲ့စည်းရေးကို လက်ခံလိမ့်မယ် မထင်ပါ၊ ၂၀၀၈ ဖွဲ့စည်းပုံကို ရနိုင်သလောက် ပြင်ဆင်ရေးက ပိုပြီးသဘာဝကျပါလိမ့်မယ်၊\nဒီနေ့ကာလဟာ ပြည်တွင်းငြိမ်းချမ်းရေးအတွက် မျှော်လင့်ချက်အတော်အတန်ရှိတဲ့ ကာလဖြစ်ပါတယ်၊ အစိုးရနဲ့ လွှတ်တော်ခေါင်းဆောင်များ ကိုယ်နှိုက်က ပြည်တွင်းစစ်ကို အဆုံးမသတ်ပဲ တိုင်းပြည်မှာ ဒီမိုကရေစီမထွန်းကားနိုင်ဘူး၊ ဖွံ့ဖြိုးတိုးတက်မှုမရှိနိုင်ဘူးလို့ ဝန်ခံလာရပါပြီ၊ ပြည်တွင်းစစ်ကို အဆုံးသတ်ဖို့အတွက် အဓိကလိုအပ်ချက်က တိုင်းရင်းသားလူမျိုးစုများရဲ့ အခွင့်အရေးများကို တိုးမြှင့်ပေးအပ်ခြင်းဖြစ်တယ်လို့လည်း သဘောပေါက်နေကြပါပြီ၊ ဒါပေမည့် အစိုးရတစ်ဖွဲ့လုံး၊ လွှတ်တော်ကိုယ်စားလှယ်အားလုံးနဲ့ တပ်မတော်ခေါင်းဆောင်များအားလုံးက တစ်ညီတစ်ညွတ်တည်း သဘောထားရှိတာ မဟုတ်ပါ၊ သူတို့ရဲ့ သဘောထားမှာလည်း အတိုင်းအတာ အကန့်အသတ်ရှိပါလိမ့်မယ်၊ ဒါကြောင့် တိုင်းရင်းသားများရဲ့ တောင်းဆိုချက်တွေဟာ လက်တွေ့ကျဖို့လိုအပ်ပါတယ်၊ ဆွေးနွေးပွဲမစခင်ကတည်းက တစ်ဘက်အဖွဲ့အစည်းကို ဆွေးနွေးချင်စိတ်တောင် မရှိတော့အောင် မလုပ်သင့်ပါ၊ အလွန်အကျွံတောင်းဆိုခြင်းများဖြင့် မျှော်လင့်ချက်တွေဟာ တကယ်ဖြစ်မလာပဲ မျှော်လင့်ချက်အဖြစ်နဲ့ပဲ ဆက်လက်တည်ရှိနေပါလိမ့်မယ်၊\nပြီးတော့ ဗမာလူများစုက တိုင်းရင်းသားများရဲ့ တောင်းဆိုချက်များကို ဘယ်လောက်အတိုင်းအတာအထိ လက်ခံနိုင်မလဲ ဆိုတာလည်း ထည့်စဉ်းစားဖို့လိုပါတယ်၊ ဗမာလူမျိုးအများစုက တိုင်းရင်းသားများရဲ့ တောင်းဆိုချက်ကို ထောက်ခံတယ်ဆိုရင် ဆွေးနွေးပွဲမှာ၊ ဒါမှမဟုတ် ပင်လုံပုံစံ ညီလာခံကြီးမှာ အောင်မြင်ရဖို့များပြီး ဗမာလူမျိုးအများစုက လက်မခံနိုင်ရင် တိုင်းရင်းသားလူမျိုးစုများရဲ့ တောင်းဆိုချက်များ မအောင်မြင်နိုင်ပါ၊\nအမြင့်ဆုံးတောင်းဆိုချက်များကို ဆက်လက်ဆုတ်ကိုင်ထားချင်တယ် ဆိုရင်တောင်မှ နိုင်ငံရေး ဆွေးနွေးပွဲတွေမှာသဘာဝကျကျ အပေးအယူ ညှိနှိုင်းတတ်ဖို့လိုပါလိမ့်မယ်၊ ဖြစ်ပေါ်လာနိုင်တဲ့ နိုင်ငံရေးဆွေးနွေးပွဲတွေဟာ နိုင်ငံရေးပြဿနာများကို စားပွဲဝိုင်းမှာ တွေ့ဆုံညှိနှိုင်းခြင်း ယဉ်ကျေးမှုရဲ့ အစပဲ ဖြစ်သင့်ပါတယ်၊ အဆုံးမဖြစ်သင့်ပါ၊\nဒီဆွေးနွေးပွဲတစ်ခုထဲနဲ့ တိုင်းရင်းသားလူမျိုးများရဲ့ မျှော်လင့်ချက်တွေ အပြည့်အဝဖြစ်ပေါ်လာမှာ မဟုတ်ပါ၊ လိုချင်တာမရရင် စစ်ပြန်တိုက်မယ်ဆိုတဲ့ အတွေးအခေါ်ကိုလည်း ဖျောက်ဖျက်ပစ်ဖို့လိုအပ်ပါတယ်၊ စစ်ကြောင့် ပိုပြီးထိခိုက်နာကျင်ရတာက သာမာန်စစ်သားတွေနဲ့ သာမာန်ပြည်သူတွေပါ၊ အစိုးရနဲ့ တပ်မတော်ခေါင်းဆောင်တွေမဟုတ်ပါ၊ တိုင်းပြည်မှာ ဒီမိုကရေစီစနစ် အသားကျ ရင့်ကျက်လာတာနဲ့အမျှ၊ စစ်တပ်ကို နိုင်ငံရေးဦးဆောင်မှုအခန်းကဏ္ဏကနေ တဖြေးဖြေးချင်းထွက်ခွါအောင် စည်းရုံးနိုင်တာနဲ့အမျှ တိုင်းရင်းသားလူမျိုးစုများအတွက် အခွင့်အရေးများဆိုင်ရာ ဆွေးနွေးညှိနှိုင်းမှုတွေ နောင်မှာလည်း ဆက်တိုက်ရှိလာမှာပါ၊\nat 10/28/2013 09:14:00 AM


မြူတိမ်လွှာအငွေ့သက်များကိုနမ်းရှိုက်ခြင်း – PoemsCorner\nရွှေတိဂုံဘုရားရဲ့မိုးကောင်းကင်ယံမှာ သာတုန်းက ဘဲဥပုံလမင်းလေး အခုတော့ မဟာမြတ်မုနိဘုရားကောင်းကင်ယံမှာ\nစက်ဝိုင်းလေးဖြစ်နေပါပြီလား ဂေါဝန်ဆိပ်ကမ်းမှာတစ်ယောက်တည်းလမ်းတွေလျှောက်ရင်း ဗိုလ်တစ်ထောင်ကမ်းနားရဲ့ပုံရိပ်ကိုပြန်လည်ရှာဖွေနေဆဲပါ ရန်ကုန်မှာသောက်တုန်းက ရေခဲသေတ္တာထဲကထုတ်လာတဲ့ ရေနွေးကြမ်း အခုတော့မန္တလေးမှာရှေးမူမပျက် ပူပူလေးပြန်ဖြစ်သွားပြီပေါ့ ဧရာဝတီတံတားပေါ်မှာ မတ်တပ်ရပ်ရင်းနဲ့ မဟာဗန္ဓုလ တံတားကြီးကိုစိတ်ထဲမိမြင်ယောင် ခံစားကြည့်မိနေဆဲပါ Diamond Plazaအပေါ်ဆုံးထပ်မှာ Ice hockey ခုံလေးကိုမြင်တိုင်း Dagon Centreမှာတုန်းကလိုအတူဆော့ပေးမယ့်သူရှာမိဆဲပေါ့\nမြို့တော်ဥယျာဉ်ကိုသွားပြီးတော့ ပြည်သူ့ရင်ပြင်နဲ့ တူလေမလား ခံစားကြည့်မိနေဆဲပါ ကျုံးဘေးမှာလောလောလတ်လတ်ပြောင်းတပ်ထားတဲ့ မီးပွိုင့်လေးခုတန်းလေးတွေမြင်တိုင်း ရန်ကုန်များရောက်နေလားလို့ အသက်ရှုရပ်မိနေဆဲပါ ညနေခင်းတရုတ်တန်းမှာဖြတ်လျှောက်မိတိုင်း တစ်ချိန်ကအတူတူလက်တွဲလျှောက်ခဲ့ကြဖူးတဲ့ ဗိုလ်တစ်ထောင်လမ်းလေးဘေးက ဆိုင်တန်းအချို့ကိုမြင်ယောင်နေမိဆဲပါ ညနက်သန်းခေါင်ယံမှာဆိုရင်လဲအိပ်ခန်းနံဘေးက မှန်ပြတင်းလေးတွေဟာ ရန်ကုန်ကအပြန်မှာစီးခဲ့ရတဲ့ busကားမှန်တွေလိုပဲ မှောင်မိုက်နေဆဲပါ ညအိပ်ချိန်တစ်ရေးနိုးတဲ့အခါတိုင်း အိမ်မက်လိုလို စိတ်ကူးလိုလိုနဲ့ ငါ့ရဲ့ဘေးနားလေးမှာ နှုတ်ခမ်းလေးစိ မျက်လုံးလေးကိုတည့်တည့်ကြည့်ပြီး ကြောင်တောင်တောင်လေးရယ်ပြနေတဲ့ နင့်ကိုမြင်မိနေဆဲပါ နင်ဝတ်ခဲ့ဘူးတဲ့ ငါ့ရဲ့အနွေးထည်လေးကိုငါပွေ့ဖက်နမ်းရှိုက်ရင်း နင့်ရဲ့အငွေ့အသက်တစ်ချို့ကို ပြန်ရှာဖွေကြည့်မိနေဆဲပါ နင်ခေါက်ပေးခဲ့တဲ့ပုံစံလေးအတိုင်း ငါ့ရဲ့အင်္ကျီတွေကို တူအောင်ခေါက်ကြည့်မိနေဆဲပါ မနက်အိပ်ရာထခေါင်းဖြီးဖို့ပြင်လိုက်တိုင်း တစ်ချိန်တုန်းကငါ့ဆံပင်ကိုဖြီးသပ်ပေးခဲ့ဖူးတဲ့ လက်လေးကိုစမ်းတဝါးဝါး တမ်းတမိနေဆဲပါ အစာစားတိုင်းလဲ ခွံ့ကျွေးခဲ့ဖူးတဲ့အတိတ်လေးတွေကိုလွမ်းဆွတ်ရင်း ပေကျံသွားရင် သုတ်ပေးမယ့်သူကိုလိုက်ရှာနေမိဆဲပါ နမ်းရှိုက်ခဲ့ဘူးတဲ့နင့်ရဲ့ပါးပြင်ထက်က ရနံ့လေးတွေ စွဲမက်မိနေဆဲပါ ပေးခဲ့ဘူးတဲ့ အကြင်နာအနမ်းတွေနဲ့ နင့်ရဲ့နှုတ်ခမ်းပါးလေးကို တမ်းတနေမိဆဲပါ နောက်ဆုံးနှုတ်ဆက်ချိန်မှာမျက်ရည်လည်နေတဲ့ မျက်လုံးလေးတစ်စုံနဲ့ နှုတ်ခမ်းလေးကိုပြုံးပြီးလက်ပြနေရင်းကနေ မျက်နှာကိုလက်နဲ့အုပ်ပြီး ဆန့်ကျင်ဘက်အရပ်ကို ပြေးထွက်သွားခဲ့တဲ့ နင့်ရဲ့ပုံရိပ်လေး ပြန်မြင်ယောင်တိုင်း မျက်ရည်ဝဲမိနေဆဲပါ လေမှာလွင့်မျောနေတဲ့တိမ်တိုက်လေးတွေနဲ့အတူ ငါ့ရဲ့စိတ်တွေလဲမျောလွင့်နေဆဲပါ တဖွဲဖွဲကြွေကျနေတဲ့နှင်းမှုန်လေးတွေနဲ့အတူနင်မရှိတဲ့အရပ်မှာ တစ်ယောက်တည်း စိတ်ဓာတ်တွေမြေခနေဆဲပါ ထားရှိခဲ့ကြဘူးတဲ့ကတိစကားလေးတွေကိုအဖော်ပြုရင်းဆက်လက်ရှင်သန်နေပေမယ့် မမြင်နိုင်တဲ့ကံကြမ္မာကို မျှော်တွေးရင်းကြောက်မိနေဆဲပါ နှစ်ယောက်အတူတူပြန်ဆုံနိုင်ပါ့မလားစိုးထိတ်ရင်း ဘုရားရှေ့မှာဒူးထောက်ဆုတောင်းနေမိဆဲပါ နှုတ်ဆက်ထွက်ခွာသူနဲ့ လက်ပြကျန်ရစ်သူဘယ်သူကပိုပြီးခံစားရမလဲဆိုတဲ့မေးခွန်းကိုလဲ အဖြေရှာနေဆဲပါ လေပြည်လေးတွေကိုပြန်လည်တမ်းတရင်း မုန်တိုင်းကြားထဲမှာလူးလ်ိမ့်ရင်း သက်တံ့လေးကိုမျှော်နေမိဆဲပါ အပြာရောင်ကောင်းကင်ကြီးဟာ ညို့မှိုင်းမှိုင်းနဲ့ မြူတွေဆိုင်းနေခဲ့ပါပြီ လှပတဲ့နေ့ရက်လေးတွေကို အတွေးထဲမှာထည့်ရင်း ဒိုင်ယာရီစာအုပ်လေးကိုပိတ်ပြီး ခေါင်းအုံးလေးပေါ်မှာလဲလျောင်းရင်း အိမ်မက်ထဲကနေ နင့်ကိုကြိုနေပါ့မယ် ချစ်သူရယ်…….\nLeave comment 1 Comment & 216 views\nfeel so much sorry for u.\nBy: ei lay at Feb 14, 2013